
PREFAŢĂ 


În numele Tatălui, şi al Fiului, şi al Sfântului Duh. 


Sfânta Biserică Ortodoxă ne-a învăţat, prin slávitii Apostoli, prin Sfintele Scripturi şi învățătura 
Sfinților noştri Părinţi că este nevoie să mărturisim şi apărăm Credinţa Ortodoxă, căci va veni vremea 
când oamenii „de la adevăr auzul îşi vor întoarce, iar la basme se vor pleca” (2 Tim. 4, 4). Avem sarcina 
de a păstra comoara Ortodoxiei aşa cum am primit-o de la Hristos; căci apostolul Ioan ne porunceşte, 
zicând: „Deci ce ati auzit dintru început, întru voi să rámáie. Şi de va rămânea întru voi ce ati auzit dintru 
început, şi voi în Fiul şi în Tatăl veţi rămânea” (1 In. 2, 24). De asemenea, Mântuitorul nostru întreabă: 
„Însă când va veni Fiul Omului, oare afla-va credință pre pământ?” (Lc. 18, 8). 

Apărarea Ortodoxiei împotriva învățăturilor şi innoirilor papistásesti este înfăţişată în viețile a trei 
sfinți episcopi: Fotie cel Mare, Grigorie Palama şi Marcu Evghenicul. Aceşti bărbaţi, socotiți a fi cei mai 
învățați oameni ai vremii lor, şi-au afierosit viaţa pentru păstrarea adevăratei credințe a lui Hristos. 
Datorită nevointelor lor şi márturisirii adevărului, ei au ajuns a fi cunoscuți drept „stâlpii Ortodoxiei” ce 
stau împotrivă oricărui compromis în curata credință a lui Hristos. În vremea vieţii lor s'au adunat mai 
multe Sinoade spre a pune rânduială în învățătură şi în disciplină, despre care se va vorbi pe scurt în 
cuprinsul cărții. Vom spune totuşi de pe acum câteva cuvinte despre Sinoadele Bisericii. 

Când în rândul Apostolilor a apărut nevoia de a se adresa unei voci ori judecăţi cu autoritate 
obligatorie, s'a convocat un Sinod la Ierusalim (Fap., cap. 15). Hotărârile şi canoanele acestui Sinod au 
fost recunoscute ca obligatorii pentru întreaga Biserică. Citim: „Părutu-s'a Duhului Sfânt şi nouă” (Fap., 
15, 28) — unde pronumele personal „nouă”, la plural, desemnează pe căpeteniile sau reprezentanții întregii 
Biserici adunaţi în sobor. Hristos nu a acordat autoritatea supremă unui singur membru al obşti 
apostolice. 

Suprematia papală, întemeiată pe pretenţiile petrine, ar face bine să-şi aducă aminte că Apostolului 
Petru, la Sinodul de al Ierusalim, nu i s'a cerut să hotărască după cum credea de cuviinţă şi nici nu a 
prezidat Sinodul, ci a luat parte la el ca un egal al celorlalți. Pentru Sfântul Pavel conducătorii Bisericii 
erau lacov, Petru şi Ioan, iar nu Petru singur. lacov avea întâietate, pentru aceea Epistola sa se află 
înaintea celei a Sfântului Petru în ordinea canonică a Sfintei Scripturi. Sfântul Petru, deşi era unul dintre 
apostolii cei mari, a fost totuşi chemat să dea seamă de faptele lui înaintea bătrânilor Bisericii (Fap., cap. 
11). De asemenea, el a fost chemat să dea seamă în urma asprei mustrări a lui Pavel (Gal. 2, 11). lată deci 
că bătrânii şi apostolii lucrau împreună, ca obşte, în luarea hotărârilor. 

Cea mai înaltă autoritate a unei Biserici Ortodoxe locale este Sinodul episcopilor ei; însă cea mai 
înaltă autoritate a Bisericii Ortodoxe Universale, Sinodul sau Soborul Ecumenic, întruneşte episcopii 
lumii civilizate (oikouméne). Istoric vorbind, fiecare Sinod Ecumenic întăreşte sau ratifică precedentul 
Sinod Ecumenic, începând cu cuvinte de felul acestora: „Urmând învățăturilor şi predaniilor Sfinţilor 
Părinți...” Adevăratele Sinoade Ecumenice, asemenea Sfintelor Scripturi, sânt insuflate de Duhul lui 
Dumnezeu. Duhul Sfânt locuieşte în Biserică precum într'un templu al Său, neîngăduind o altă credință în 
afara celei dezvăluite de Iisus Hristos, Dumnezeul nostru. 

Au existat în trecut sinoade care, datorită unor forte sau constrângeri exterioare sau ráutátii şi 
invidiei personale nu au corespuns cu învăţătura Sfinților Părinţi. Ca urmare, conştiinţa întregii Biserici a 
respins cu hotărâre aceste sinoade „tâlhăreşti” şi hotărârile lor ca mincinoase, fiindcă nu exprimau 
adevărul negreşelnic al Ortodoxiei. Sfântul Maxim Mărturisitorul (cca. 580-662), explicând aceasta, 
spunea odinioară: „Adevărul judecă sinoadele”; iar judecata ultimă este a Duhului Sfânt, adică a 
„conştiinţei Bisericii.” 

Unirea cu Biserica Latină este cu putință numai dacă va lepăda înnoirile sale şi învățăturile ne- 
ortodoxe. Ecleziologia ortodoxă a fost totdeauna întemeiată pe dogma că există doar Una Sfântă 
Sobornicească şi Apostolicească Biserică; schismaticii, ereticii şi cei de alte religii nu sânt mădulare ale 
ei, ci se află în afară. Cum se poate înfăptui o adevărată unire cu cei ce învaţă dogme străine Ortodoxiei, 

referitoare la Sfânta Treime, la Maica Domnului, la ierarhie, la icoane, la post, etc.? Nu putem rămâne ne- 
păsători faţă de adevăr, cu nădejdea de a obține o unire prin compromis. Să urmăm sfatul Sfântului Pavel 
care zice: „Drept aceea, fraţilor, stati şi ţineţi predaniile carile v'ati învăţat, ori prin cuvânt, ori prin 
epistolia noastră” (2 Thes. 2, 15). 

Mărturisirea şi apărarea credinței ortodoxe înseamnă dragoste față de adevăr şi dragoste faţă de 
Biserică, Trupul lui Hristos. Păzirea Ortodoxiei nu este o trudă încredinţată doar clerului, ci tuturor 
creştinilor ortodocşi. Cartea este dedicată apărătorilor sau „stâlpilor” Ortodoxiei, Sfinții Fotie, Grigorie şi 
Marcu, care prin viaţa şi minunile lor au mărturisit fiecare: „Păzit-a sufletul meu mărturiile Tale, şi le-a 
iubit foarte” (Ps. 118, 167). Fie ca viețile lor să insufle cititorului o dreaptă înţelegere a Ortodoxiei în 
planul dumnezeiesc. 


Iubitilor, (...) nevoie am avuta vă scrie, îndemnându-vă să stati vitejeşte pentru credinţa carea o 
dată s'a dat sfinților (Juda 1,3). 


Duminica Ortodoxiei, 1990 


Troparul 
Sfântului Fotie cel Mare 


Glas 5 


Ca o prealuminoasă făclie a înţelepciunii ascunse în Dumnezeu, şi apărător al Ortodoxiei celei de 
Sus descoperite, podoaba cea blagoslovită a Patriarhilor, innoirile semetului eres ai lepădat, mărite Fotie, 
cela ce eşti lumina sfintelor Biserici, al Răsăritului luminătorule: păzeşte pre dânsele de toată rătăcirea. 


VIAŢA SI NEVOINTELE CELUI ÎNTRE SFINŢI PĂRINTELUI NOSTRU 
FOTIE CEL MARE, 
Patriarhul Constantinopolei, 
pe care Sfânta Biserică îl prăznuieşte 
la 6 Februarie 


Primii ani din viața sfântului 


Sfântul şi de Dumnezeu purtătorul Părintele nostru Fotie, de sfântă pomenire, s'a născut la Con- 
stantinopol prin anul 820! din părinţi înstăriți, de bun neam si cu frică de Dumnezeu. Tatăl său, Serghie, 
slujea la curtea împărătească, având dregătoria de spatharios, adică „păzitor al Împăratului şi palatului.” 
Fratele lui Serghie era Sfântul Tarasie, Patriarhul Constantinopolului (784-806, pomenit de Biserică la 25 
Februarie).? Patriarhul Tarasie a prezidat al Şaptelea Sinod Ecumenic de la Nikeia din 787. Sinodul a 
întărit închinarea ortodoxă a icoanelor şi a osândit erezia iconoclastă. Mama lui Fotie, evlavioasa şi 
virtuoasa Irina, primea adeseori călugări în casa ei, căutând sfintele lor rugăciuni şi dându-le milostenie. 
Fratele Irinei, patricianul Serghie, s'a însurat cu o femeie numită tot Irina, care era sora Împărătesei 
Theodora (pomenită la 11 Februarie). Fraţii lui Fotie erau Constantin, Serghie, Tarasie şi Theodor. 
Părinții, strălucind în virtute, şi-au crescut toti copiii în credință şi evlavie, punând la temelie rugăciunile 
şi faptele bune.“ 

Familia lui Fotie aparținea partidei celor ce cinsteau sfintele icoane; pentru aceea au fost prigoniti de 
iconoclastul Împărat Theofil (829-842). Evlavioasa şi onesta familie a lui Fotie iubea şi cinstea mai cu 
osebire pe dreptii călugări care apărau sfintele icoane. Tinte ale cumplitelor prigoane, părinţii lui Fotie au 
fost lipsiţi de avere, au fost chinuiti şi, împreună cu copiii lor, au fost surghiuniti în locuri sălbatice şi 
secetoase, ca acolo să-şi sfârşească zilele.5 Nici măcar o singură dată aceşti mărturisitori şi mucenici ai 
adevăratei Credinte nu s'au învoit să se lepede de sfintele icoane. Astfel, încă de la vârsta de şapte ani 
Fotie a mărturisit, apărat şi susținut sfânta credință apostolicească şi dogmele cele adevărate ale Sfinților 
Părinți. Un sinod eretic a aruncat anathema asupra familiei lui Fotie şi asupra unchiului său, Tarasie. Tatăl 
şi mama lui Fotie au murit ca mucenici în acel surghiun.^ 

Mai tárziu Fotie avea sá-si descrie tatál ca pe un bárbat viteaz, evlavios si virtuos, vestit prin bogátia 
adevăratei slave şi a dreptei credinţe (...) si prin surghiun şi mucenicie.! După această dovadă de dârzenie 
a familiei sale, tânărul Fotie avea să cinstească mult nepieritoarea pomenire a unchiului său, Patriarhul 
Tarasie, ca şi a Patriarhului Methodie (843-847, pomenit la 14 Iunie), urmând pilda acestor luminători ai 
evlaviei de-a lungul întregii sale vieți. 

Dintr'o scrisoare scrisă de Fotie fratelui sáu, Tarasie, putem bănui cá unii dintre membrii familiei 
sale au murit în vremea tulburărilor iconoclaste. El scrie: „Să nu ne purtăm cu necinstire faţă de răb- 
dătoarele chinuri ale părinților noştri, căci ei au văzut feluri de moarte ce nu semănau cu mortile pe care 
le ştim noi. Ferească-ne Dumnezeu! Focul şi apa şi groapa au pus stăpânire pe urmaşii lor, şi un amar şi 
greu surghiun, şi toată lipsirea de prieteni şi rubedenii a venit peste ei, şi tot ce aduce bucurie s'a luat de la 
ei, dar toate le-au primit cu bunăvoire, slávind pe Cel ce iconomiseste cele ale oamenilor mai presus de 
omenestile socotinte."? 


i După H. G. Beck, Kirche und theologische Reiche, München, 1959, p. 520. 

? Pentru traducerea completă din rusă în engleză a vieții Sfântului Tarasie vezi Living Ortodoxy IV, nr. 3, (Mai-Iunie, 1982), 
pp. 3-16. 

? Tustin Popovici, „The Life of St. Photios the Great”, 
1983, p. 34. 

* Ibid. 

? Ibid. 

$ Letter 1, To Tarasios, Patrikios, Brother, Septembrie, 871, trad. Despina Stratoudaki White, în vol. Patriarch Photios of 
Constantinople, Holy Cross Ortodox Press, Brookline, MA, 1981, p. 117. 

7 Asterios Gerostergios, St. Photios the Great, Institute for Byzantine and Modern Greek Studies, Belmont, MA, 1980, p. 16. 

* Letter 1, trad. D. S. White, ibid. 


A 


în vol. On the Mystagosy of the Holy Spirit, Studion Publishers, NY, 


Încă din tinereţe Fotie a strălucit prin curátie si era înclinat spre viaţa liniştită şi rugátoare a 
monahilor. Mai târziu, ajuns Patriarh al Constantinopolului, Fotie avea să scrie Patriarhilor Răsăriteni: 
„Copil fiind, tânjeam a fi slobod de grijile şi nevoile vieții şi a mă îngriji numai de cele ce mă frámántau... 
Din copilărie a crescut in mine şi o dată cu mine dragostea pentru viața monahiceascá."? Gándindu-se la 
drumul său în viaţă, recunoaşte a fi dorit în sufletul lui viaţa de celibat, dar niciodată nu a dorit să ajungă 
preot. Comentând aceasta, Fotie spunea: ,,Doream foarte mult să trăiesc singur” ŞI „luasem o hotărâre... 
aceea de a mă tine departe de afaceri şi de vuiet, şi de a mă bucura de dulceata paşnică a vieții 
particulare."!! 


Anii de învățătură 


Întrucât părinţii săi se aflau în surghiun, este greu de spus unde anume a primit Fotie o atât de 
strălucită şi neobişnuită educaţie. Unii susțin că a fost un autodidact plin de râvnă, care după o învăţătură 
silitoare şi sistematică de unul singur a ajuns un theolog profund şi un învăţat strălucit; alții sugerează că 
părinţii l-ar fi trimis la Thessalonic, iar alții spun cá ar fi rămas în Constantinopol. Oricum ar fi, tânărul 
Fotie a folosit orice prilej de a învăţa, însetat de înţelepciune şi cunoaştere. Din fire era un băiat destoinic 
şi înzestrat. În chip vădit, şi-a primit cunoştinţele din izvoare greceşti şi nu a dorit să înveţe ebraica sau 
latina." De la o vârstă fragedă s'a aplecat cu răbdare asupra gramaticii, poeziei, retoricii şi filosofiei. 
Printre alte numeroase înfăptuiri, a dobândit şi o bună cunoaştere a medicinei, cercetând cărți despre 
metodele chirurgicale şi de prim-ajutor, ca şi despre feluritele boli. 

După ce a studiat literatura, matematica, filosofia aristotelică şi învăţătura lui Platon, a zăbovit 
îndelung asupra Sfintelor Scripturi şi Sfinţilor Părinți ai Bisericii Ortodoxe. A studiat theologia sub 
îndrumarea unor bărbați înţelepţi şi a unui bătrân duhovnic al cărui nume, din nefericire, nu a ajuns până 
la noi." 

Învățătura si înțelepciunea lui Fotie au ajuns curând să fie cunoscute peste tot. Superioritatea sa 
intelectuală era de o asemenea măreție încât părea să se ia la întrecere cu cei din vechime. Atât prietenii 
cât şi duşmanii săi nu şovăiau să-şi arate admirația pentru cunoştinţele lui. Tinerii veneau la el acasă spre 
a primi învăţătură, atât în ştiinţele lumesti cât şi în cele duhovniceşti; şi nimeni dintre cei ce îl cercetau nu 
rămânea fără vreun folos. În ciuda tinereţii sale Fotie îi învăţa înţelepciunea pe tinerii săi ucenici, citind 
împreună cu ei multe cărți ziditoare şi tâlcuind înţelesul ascuns al fiecăreia. 

Asemeni multor bizantini, Fotie credea că cunoaşterea lumească este de folos, dar are trebuintá de 
discernământ duhovnicesc. Pe deasupra, dobândirea cunoaşterii nu se poate înfăptui fără rugăciune şi 
nevointá duhovnicească. 


Împărăteasa regentă Theodora 


Împăratul iconoclast Theofil a murit în Ianuarie, 842, după un acces de dizenterie. Hristos, cu atot- 
ştiutoarea Sa purtare de grijă, a rânduit ca să domnească peste bizantini o cucernică şi binecinstitoare 
Împărăteasă,” până când fiul ei de nici trei ani, Mihail al III-lea, avea să ajungă la vârsta potrivită. 
Împărăteasa era iconofilă, adică iubitoare a icoanelor, astfel că, o dată cu moartea soțului ei, iconoclastii 
şi-au pierdut influența şi au căzut în dizgrație. Deşi soţul ei era iconoclast, îngăduia totuşi cinstirea 
icoanelor din dragoste față de ea. După cum se spune în viaţa ei, atunci când Theofil era pe patul de 
moarte Theodora a dat la iveală icoanele ascunse. În clipele de pe urmă ale soțului său ea l-a înduplecat să 


? Letter 1, PG 102, 585. 

10 loannes Valettas, Photiou Epistolai, Londra, 1864, p. 145. 

!! PG 102, 585B. 

1? Gerostergios, St. Photios the Great, op. cit., pp. 18-19. 

P Tustin Popovici, „The Life of St. Photios", op. cit., p. 36. 

14 Cf. Triod, Duminica Ortodoxiei, Canonul Diminetii, Cântarea a 3-a, Glas 4, facerea lui Theofan. 

mărturisească, să cinstească şi să sárute din tot sufletul icoanele. După ce şi-a ascultat soţia el şi-a dat cea 
din urmă suflare.” 

Împărăteasa se bucura de sprijinul oastei, având drept împreună-lucrători pe fraţii săi, Vardas şi 
Petronas, şi pe unchiul ei, Serghie Nikitiatis. De asemenea, printre sfetnicii săi cei mai dragi se afla 
logofătul Theoctist, logothet al Dromus-ului (Magister officiorum), care, printre alte multe îndatoriri, era 
şi dregátorul ce se ocupa de finanțele tuturor tinuturilor, de afacerile externe, de informații si de 
corespondenţă. 

„Împărăteasa cea împodobită cu cunună, dorind de adevărata Împărăţie a lui Hristos”, dorea să aşeze 
din nou în toate bisericile „icoana Lui cea neîntinată şi chipurile Sfinţilor” (Triod, Duminica Ortodoxiei, 
Canonul, Cântarea a 4-a). Ea a lucrat totuşi cu multă băgare de seamă până când a putut să-l incredinteze 
pe întâiul sfetnic, Theoctist, că poporul va primi cu bucurie schimbarea. De asemenea, dorea să se 
incredinteze că fostul ei sot nu va fi anathematizat.!S 

Dintre toti membrii regenței, Theodora i-a arătat cea mai multă bunăvoință lui Theoctist. El s'a 
dovedit plin de credincioşie şi iscusit, slujindu-o cu râvnă şi devotament, aşa cum slujise pe socrul ei, 
Mihail al II-lea (820-829), şi pe soţul ei, Theofil. 

„Mintea luminándu-si cu lumina dumnezeiescului Duh cinstita Împărăteasă, şi roade de 
dumnezeieşti cugete având, iubit-a bună podoaba Bisericii lui Hristos şi frumuseţea” (Triod, Duminica 
Ortodoxiei, Canonul, Cântarea a 8-a). Dorind să izbăvească Biserica de „negura eresului" din trecut, la 11 
Martie, 843, Theodora a convocat un sinod în palatul împărătesc. Episcopii au luat parte cu bunăvoire şi 
au întărit din nou hotărârile Sinodului de la Nikea; singurul care s'a împotrivit a fost Patriarhul Ioan al 
VII-lea (836-842). Fiind depus, el s'a retras să studieze spiritismul în vila sa de lângă Bosfor. Atunci Îm- 
părăteasa-regentă a cerut Sinodului să-l aleagă Patriarh pe călugărul Methodie, victimă a prigoanei soțului 
ei. 

La prima vedere, s'ar părea cá Methodie a fost numit prin hotărâre împărătească; de fapt Dumnezeu 
a fost cel care l-a ales pe acest om ce lâncezise atâția ani într un mormânt pustiu, fiind surghiunit de către 
împăratul Theofil. Astfel, prin alegerea Sfântului Methodie s'a reaşezat pacea în Biserică, spre 
multumirea tuturor, afară de câțiva monahi zelotişti care socoteau cá iconoclaştii trebuie pedepsiţi cu 
asprime." Soborul din 843 a osándit apoi iconoclasmul si a aşezat din nou icoanele în Biserică. Acest fapt 
a avut un răsunet peste veacuri, fiind prăznuit an de an în cea dintâi Duminică din Postul Mare, cunoscută 
ca Duminica Ortodoxiei. Ca urmare, in Sinaxarul zilei de 13 Mai, între mărturisitorii Credinței aflăm 
numele părinților lui Fotie, Serghie şi Irina. 

Patriarhul Methodie a chemat înapoi pe episcopii surghiuniti din pricina cinstirii icoanelor. Totodată 
noul patriarh a avut grijă să nu numească drept episcopi oameni cu păreri extremiste, spre a ocoli orice 
creştere a împotrivirii zelotilor față de strădaniile sale de a aduce pacea în Biserică. Zelotii însă mustrau 
atitudinea îngăduitoare a Împărătesei şi Patriarhului faţă de iconoclasti. Astfel Methodie, găsind că 
monahii de la Mănăstirea Studion erau prea aspri în râvna lor rău călăuzită, a fost nevoit să-i afurisească 
din pricina lipsei lor de iertare.'^ 


Sfântul Ignatie 


După adormirea Patriarhului Methodie, la 14 Iunie, 847, Theodora, fără alegeri bisericeşti, l-a numit 
ca urmaş al lui pe un alt călugăr, Ignatie, fiul fostului împărat Mihail I Rhangabe (811-813) şi al Procopiei 
(fiica împăratului Nikifor I). Când împăratul Mihail I şi-a pierdut tronul, a fost închis într'o mănăstire cu 
cei trei fii ai săi care au fost scopiti fără voia lor, spre a nu mai putea domni. Înfruntând cu vitejie această 
tragedie, Ignatie a intrat în viaţa monahală. Cu vremea a trecut prin toate treptele de jos ale clerului. 
Monah cu viaţă aspră, cu o fire plină de bárbátie, el a ajuns igumenul unei mănăstiri din insula Prinkipo. 
Iubea călugării si ei îl iubeau. Nu-i plăcea învățătura lumească şi şi-a petrecut cea mai mare parte a vieţii 


P Sinaxarul cel Mare al Bisericii Ortodoxe, Luna Februarie (în Ib. greacă), Athena, 1979, p. 293. 
1 Steven Runciman, The Byzantine Theocracy, Cambridge University Press, NY, 1977, p. 90. 

V [bid., p. 91. 

15 Gerostergios, St. Photios the Great, op. cit., p. 30. 


căutând desăvârşirea monahală. Era foarte mult cinstit pentru cucernicia şi milostenia sa. De asemenea, se 
tinea cu scumpătate de predania Bisericii şi de canoane, nedorind să se abată de la ele câtuşi de puţin. 

Ignatie tinea de partida zelotilor, fiind deci un candidat nepopular pentru partida liberală si pentru 
Vardas, fratele Theodorei. Desi Vardas avea să reuşească până la urmă să scape de Theoctist din admi- 
nistratie, nu a reuşit să impună surorii sale să schimbe alegerea pentru Patriarh.! 

De la înscăunarea lui Ignatie au început necazurile, căci a refuzat să-l primească pe Arhiepiscopul 
Siracuzei, Grigorie Asvestas. Grigorie trăia ca fugar în capitală şi ajunsese căpetenia unui grup liberal şi 
progresist ce avea legături de prietenie cu fostul Patriarh Methodie. Se pare că Grigorie a fost învinuit de 
a fi încălcat Taina hirotoniei. Totuşi pe atunci Biserica încă nu lámurise cazul său.” Pricina pentru care 
Grigorie fugise din eparhia sa siciliană era năvălirea arabă.” De fapt Grigorie fusese şi el propus la pa- 
triarhat, dar alegerea lui Ignatie de către Theodora a ieşit biruitoare. Departe de a se supăra de alegerea lui 
Ignatie, Grigorie s'a purtat cât se poate de bine. Dorind să ia parte la ridicarea lui Ignatie pe scaunul 
patriarhal, Grigorie a fost înfruntat pe faţă de către Ignatie care a refuzat să slujească împreună cu el, 
învinuindu-l de purtare necanonică. Ignatie bănuia că Grigorie încălcase canoanele atunci când hirotonise 
episcop pe un cleric ce tinea de Biserica din Constantinopol, fără a fi avut dezlegare de la acea Biserică. 
Această respingere l-a jignit mult pe Grigorie. El şi-a aruncat lumânarea pe jos şi, ieşind din biserică, a 
spus că Biserica primea un lup, iar nu un păstor duhovnicesc.” 

După această întâmplare a urmat o ceartă între moderatii reprezentaţi de Grigorie, împreună cu 
adepţii şi prietenii săi, si zelotii din partida lui Ignatie. În vremea Patriarhului Methodie (843-847), sfântul 
Patriarh domnise folosind delicatetea şi cumpătarea, primind cu dragoste în Biserică pe iconoclastii 
pocáiti. Însă Ignatie era lipsit de diplomaţia trebuincioasă spre a uni Biserica, şi astfel a pricinuit o 
schismă în rândurile clerului.” 

Grigorie Asvestas a relatat respingerea sa publică Papei Leon al VI-lea (847-855), care socotea că 
Siracuza, aflată în Sicilia, intra sub jurisdicţia sa. Îndată Papa a luat legătura cu Constantinopolul, cerând 
explicaţii pentru judecarea unuia din episcopii săi.” 

Nici Papa Leon al VI-lea, nici urmaşul său, Venedict al III-lea (855-858) nu au primit justificări 
îndestulătoare pentru respingerea lui Grigorie de către Constantinopol. Ignatie a ignorat cu totul cererile 
papale, ceea ce a dus la suspendarea legăturilor între papalitate şi patriarhie. 

Următorul fundal istoric este neapărat necesar spre a descrie forțele bisericeşti şi politice din jurul 
vieții Sfântului Fotie. 


Dregătoriile sfântului 


În vremea dinastiei Amoriene (820-867) s'au luat unele măsuri pentru promovarea învățământului 
superior. Dobândind încrederea nepotului său, Vardas a fost înălțat de către tânărul împărat Mihail al MI- 
lea la rangul de magister. El a fost numit Domestic al şcolilor, adică căpetenia Străjii Împărăteşti. Curând 
lui Vardas i s'a acordat rangul de kouropalatis, unul dintre cele trei înalte titluri onorifice bizantine, 
rezervat de obicei rudelor apropiate ale Împăratului. Astfel, în vremea domniei lui Mihail, unchiul şi 
păzitorul său, Vardas, a reîntemeiat şi reorganizat şcoala împărătească superioară din Constantinopole. 
Universitatea era situată în Palatul Magnavra. Pentru a atrage studenti la această şcoală, în loc de celelalte 
două mari centre de învățământ de la Mănăstirea Studion şi de la Şcoala Patriarhală a Bisericii Sfinţilor 
Apostoli, iscusitul Vardas a plănuit să facă educația un bun atât al celor bogați, cât si al celor săraci, 
scăpându-i pe studenţi de sarcinile financiare prin subsidii de la stat. Vardas era hotărât să declare război 


P? Ibid., p. 31. 

? Niketas-David, Vita Ignati, PG 105, 512. 

?! Tustin Popovici, „The Life of St. Photios”, op. cit., p. 40, n. 22. 

? Steven Runciman, The Byzantine Theocracy, op. cit. p. 92; Gerostergios, St. Photios the Great, op. cit., pp. 32-33. 

? D. S. White, Patriarch Photios of Constantinople, op. cit., p. 21. 

?' Ibid.; Gerostergios, op. cit., pp. 33. 

25 Vezi Francis Dvornik, The Photian Schism, Cambridge, 1948; Steven Runciman, The Byzantine Theocracy, op. cit. p. 92. 

?6 Cele trei înalte titluri onorifice erau Caesar, nobilissimus si kouropalatis. Cf. George Ostrogorsky, History of the Byzantine 
State, Rutgers University Press, 1957, p. 22; White, p. 21. 

analfabetismului. Este vrednic de pomenit că în vremea lui Vardas şi apoi a dinastiei Macedoniene (867- 
1056), această şcoală a devenit inima intelectuală a imperiului.” 

Sfetnicul Împărătesei Theodora, Theoctist, îl numise pe Fotie profesor de filosofie şi dialectică la 
această şcoală. Ca profesor, se spune că vestitul Fotie a devenit forța centrală a mişcării intelectuale şi 
literare din a doua jumătate a veacului al nouălea. Fiind excepțional de înzestrat, cu o puternică dragoste 
de cunoaştere şi o educaţie neîntrecută, el şi-a dăruit întreaga atenţie şi energie educării celorlalți. A avut 
o mare înrâurire asupra tinerilor săi ucenici. Educând pe alții, Fotie încerca să le îndrepte cugetul către 
bunacinstire, amestecând astfel virtuțile civice cu cele ascetice. 

Desi era tânăr, lumina lui Fotie nu putea fi ascunsă, căci înflorirea harului făcea ca toti să îl admire 
şi să îl cinstească. Lumina sa trebuia pusă în sfeşnic ca să strălucească înaintea celorlalți. Dând dovadă 
limpede de eruditia sa filologică, filosofică şi theologică, Fotie a fost chemat şi la curtea tânărului împărat 
Mihail al III-lea. Dorinţa lui Fotie de a se călugări s'ar fi împlinit negreşit în acea vreme, de nu ar fi fost 
împiedicată de curtea împărătească. 

Astfel, fără voia sa, Fotie a fost silit să primească înalte ranguri si îndatoriri. I s'a dat rangul de 
protospatharios (ofiţer al străjui palatului). Prin anul 851, Theoctist, recunoscând iscusinta administrativă 
a lui Fotie, l-a numit protoasecretes (conducătorul cancelariei împărăteşti), având şi rangul de 
protospatharios. Mai târziu Fotie a ajuns şi senator. A mai slujit şi ca Mare Sfetnic împărătesc şi apoi ca 
Prim Ministru, ranguri ce se dădeau numai celor cu o credincioşie desăvârşită faţă de curtea împărătească. 
Fraţii lui Fotie, Serghie şi Constantin, au avut şi ei rangul de protospatharios. Celălalt frate al lui Fotie, 
Tarasie, a ajuns patrikios, adică nobil. 

În 855, la treizeci şi cinci de ani, Fotie era de-acum un politician iscusit şi ager. Deşi Vardas fusese 
cel mai apropiat colaborator al Theodorei, Mihail al III-lea, recunoscând înzestrările diplomatice ale lui 
Fotie, l-a trimis ca ambasador la Califul Persiei în Bagdad. Scopul misiunii sale era acela de a pune capăt 
prigoanei creştinilor din ținuturile musulmane. Un tânăr şi foarte înzestrat ucenic avea să călătorească îm- 
preună cu dânsul: Constantin Filosoful, cunoscut mai apoi ca Sfântul Chiril, Apostolul Slavilor. Dar toate 
aceste ranguri nu-l multumeau pe Fotie, după cum el însuşi spunea: „Am fost silit să primesc ranguri 
politice şi răspunderi lumeşti pe care Împăratul le-a pus asupra mea împotriva voii mele.” Íntr'adevár, 
cu mult dor avea şi-şi aducă aminte de liniştita şi senina viață de studiu şi convorbiri intelectuale cu 
prietenii săi. 


Cele dintâi scrieri 


Când fratele lui Fotie, Tarasie, se pregătea să plece într'o călătorie în afara Cetăţii, 1-a cerut lui Fotie 
să-i recomande cărți de citit pentru călătorie şi să-şi spună părerea despre fiecare text. Ca urmare a 
legăturilor lui Fotie cu un cerc de prieteni cu preocupări ştiinţifice, şi ca răspuns la cererea fratelui său, 
împreună cu ucenicul să drept secretar a alcătuit un rezumat enciclopedic al literaturii greceşti laice şi 
religioase numit Bibliotheca sau Mirobiblion (mii de cărți), cum se numeşte de obicei. 

Împrejurările alcătuirii acestei cărţi ne ajută să aruncám o privire asupra vieţii şi clipelor de răgaz 
ale sfântului bărbat. Se pare că în casa lui Fotie exista un fel de cerc de lectură, unde un ales grup de 
prieteni se adunau să citească cu voce tare literatură de toate felurile, inclusiv laică şi religioasă, atât 
păgână cât şi creştină. Prolificul scriitor care a fost Fotie poseda o vastă bibliotecă care era la dispoziția 
prietenilor săi. El a cedat cererilor acestora de a scrie scurte rezumate ale cărţilor care se citeau." 

În Bibliotheca Fotie dă extrase din numeroase lucrări, uneori pe scurt, uneori mai pe larg, ca şi 
propriile eseuri întemeiate pe aceste extrase sau comentarii critice la ele. Deşi enorma lucrare de erudiție 
se ocupă de scriitorii de proză, găsim totuşi o mulțime de lucruri despre gramaticieni, ritori, istorici, 
oameni de ştiinţă, doctori, sinoade şi vieţi de sfinți. Este un volum foarte bogat, cuprinzând recenzii 
despre 279 de cărți, dintre care 158 sânt de natură religioasă. Restul recenziilor se ocupă de istorie, 


*7 Gerostergios, op. cit., pp. 24. 
% |. Valettas, Photiou Epistolai, Ep. 7-17, op. cit., pp. 142, 143, 220, 223. 
29 Ip: 
Ibid. 
? J.B. Bury, A History of the Eastern Roman Empire from the Fall of Irene to the Ascension of Basil, 802-667 A.D., III, 
Londra, 1912, p. 446. 

filosofie, filosofie evreiască, geografie, medicină, lucrări ale preoţilor şi papilor apuseni, aventuri 
romantice, lucrări scrise de femei şi matematică. Din nefericire recenziile despre o mulțime de scriitori 
din vechime aflaţi în carte s'au pierdut. Cu toate acestea sfântul bărbat a lăsat o moştenire bogată şi 
felurită. Compilând informaţii şi cunoştinţe din numeroase domenii, multe dintre ele neaflate în alte 
locuri, Fotie a ajuns să fie socotit drept cel mai însemnat învăţat bizantin. Pe lângă comentarii, a vrut să 
dea şi o lucrare care să suplinească marea nevoie a unui dicționar, astfel că a alcătuit lexiconul Lexeon 
Synagoge, ca ajutor pentru tinerii săi studenţi. Dicţionarul este uriaş şi, în cea mai mare parte, încă 
needitat. Astfel, numeroasele sale lucrări includ subiecte de gramatică, scrisori, predici şi gânduri despre 
theologie."! 


Atmosfera 
bisericeascá si politicá 


În 856, atmosfera bisericească si politică nu era nicidecum paşnică. În stat erau dezbinări pricinuite 
de uneltirile lui Vardas care căuta să preia puterea. La 13 Martie, 856, Mihail, ajuns la vârsta înţelegerii, a 
încredințat guvernarea unchiului său, Vardas, ridicându-l la rangul de Chesar. De-a lungul anilor Vardas 
ajunsese principalul chivernisitor al treburilor politice şi până la urmă, prin uneltiri, avea să îşi elimine 
sora din regență. 

Între timp, încrezătorul Mihail al III-lea a lăsat totul în seama unchiului Vardas care, în numele 
nepotului său adolescent, a pus stăpânire pe domnie în calitate de Chesar. Deşi Vardas revitalizase flota şi 
oastea, avea multi duşmani care se simțeau iritati de irosirea rezervelor adunate cu atâta grijă de sora sa şi 
de Theoctist. De asemenea Vardas ducea o viață morală destul de îndoielnică. Felul sáu de viaţă era 
dezaprobat mai ales de către monahi, fiindcă se bănuia că trăieşte cu nora sa, care era văduvă. De 
asemenea era binecunoscut faptul că încuraja imoralitatea nepotului său. 

Tânărul Împărat, devenind bărbat, se simţea sufocat de tutela mamei. Theodora nu numai cá îl 
îndepărtase de la domnie pe Mihail, ci se amesteca şi în viaţa lui sentimentală privată, despártindu-l de 
ibovnica sa, o fată de rând pe nume Evdokia Ingherina. El a fost pus să se însoare cu Evdokia 
Dekapolitissa (855). În acest fel, în chip firesc el s'a aliat cu unchiul Vardas. Cei doi au pus la cale 
uciderea lui Theoctist în palatul împărătesc, lucru ce a avut loc în prezenţa lui Mihail. Theodora a jelit 
mult pierderea lui.? 

Ca parte a preluării puterii, fiicele Theodorei, Thekla si Anastasia, au fost trimise la Mănăstirea 
Karianos, iar Theodora cu cealaltă fiică, Pulheria, au fost silite să intre în Mănăstirea Gastrion." Senatul a 
sprijinit hotărârea lui Mihail de a domni fără consiliul de regență. Moderaţii erau optimişti, dar 
extremiştii, în frunte cu Patriarhul Ignatie, erau gata de a reacţiona. Zvonurile despre legătura nelegiuită a 
lui Vardas cu nora sa au străbătut întreg oraşul şi au ajuns la urechile lui Ignatie. Astfel, la Praznicul 
Arătării Domnului din anul 858, patriarhul a refuzat să-l împărtăşească pe Vardas, fiind de faţă toti 
dregătorii din Aghia Sofia. Vardas a fost adânc jignit. 

Apoi Vardas a încercat să-şi silească sora şi nepoatele să se tundă în monahism. Patriarhul Ignatie a 
refuzat s'o călugărească pe împărăteasa mamă Theodora şi pe fiicele ei, declarând că era împotriva canoa- 
nelor să închizi femeile în mănăstiri. Acest lucru şi altele au pricinuit o ruptură între Vardas şi Ignatie. 
Vardas îl socotea pe Ignatie prea inflexibil, aspru şi o pacoste. Împreună-lucrarea statului cu Biserica 
ajunsese cu neputinţă. 

O altă pricină s'a ivit atunci când un anume Ghideon, dându-se drept fiu al Împărătesei, a uneltit 
împotriva Chesarului Vardas. Ignatie a protestat împotriva executării lui Ghideon. Vardas s'a răzbunat, 
învinuindu-l pe Ignatie de înaltă trădare. Mulţi au socotit această învinuire născocită de Vardas ca o altă 
uneltire a sa pentru a scăpa de sfânta sa soră şi de Patriarh. 

Vardas nu era singur în uneltirile sale. Nici Mihail nu-l plăcea pe Ignatie, atât ca „prieten al mamei 
sale” cât şi fiindcă era un critic neînfricat al vieții sale private. Astfel, din poruncă împărătească, în 


?! A.A. Vasiliev, History of the Byzantine Empire, vol. I, The University of Wisconsin Press, 1976, p. 297; J. B. Bury, op. cit. 
°? Regna, ed. G. Lachmann, Bonn, 1834, pp. 88-89; Theophanes Continuatus. Chronographia, 4:171. 

33 Simeon Logothete, Continuator of George Amartolos, PG 110:1048, citat in White, op. cit., p. 42, n. 51. Un alt izvor con- 
semnează că patru dintre fiicele Theodorei au intrat în mănăstire şi în viaţa monahală: Thekla, Anna, Anastasia şi Pulheria 
(Sinaxarul cel Mare, Luna Februarie, p. 294). Fiica cea mai mare, Maria, se căsătorise cu mult timp înainte şi murise. 

Octombrie, 858, Ignatie a fost arestat. Apoi Vardas a poruncit să fie surghiunit în insula Terevinthos de 
unde patriarhul şi-a trimis mai apoi demisia de bună voie.” Printesele Thekla şi Anastasia s'au alăturat 
mamei lor Theodora şi Pulheriei în aceeaşi mănăstire. Ele au fost tunse toate în chipul îngeresc. Astfel 
Sfânta Theodora a rămas în mănăstire până la fericitul ei sfârşit, la 11 Februarie, 867.5 

În timpul tuturor acestor intrigi Fotie a rămas neutru şi tăcut, studiind, predând şi scriind pe o 
mulţime de teme. Îşi clădise o viaţă virtuoasă şi fără de griji. Fotie era un om cultivat, cu un larg spectru 
de interese şi cunoştinţe; dar mai exista un alt grup, al ultraconservatorilor, condus de călugării de la 
Studion, care simțeau altfel în privinţa învăţământului lumesc. Ei susțineau că poruncile şi scrierile 
Bisericii trebuie urmate cu cea mai mare ardoare. Ignatie era un membru de temelie al acestui grup care 
trata cu dispreţ învăţătura lumească. Deşi Sfântul Pavel opunea „înţelepciunea lui Dumnezeu” şi 
„înțelepciunea lumii acesteia” (1 Cor. 1, 20), Fotie socotea că aceasta nu trebuie înţeleasă ca o osándire 
totală a filosofiei lumeşti, ci ca o respingere a învățăturilor mincinoase şi necinstitoare. El nu a eliminat 
întreg corpusul învățăturilor lui Platon şi Aristotel, şi chiar al unor filosofi mai mărunți, dar în mod sigur a 
folosit scrierile lor în mod selectiv. Deşi Fotie era un iubitor de cunoaştere, este important de notat că 
pentru el exista o ierarhie a adevărului şi cunoaşterii, care punea cunoaşterea lui Dumnezeu pe primul loc. 
Sfântul Fotie ştia că Scriptura este unealta principală în lupta împotriva răului. 

Unii iconoduli erau pentru o politică de compromis, în cele ce nu tin de temeiurile credinței, si 
pentru iconomie în privinţa clerului iconoclast. Moderatii doreau să dea la o parte ultimii 150 de ani de 
tulburări interne. Din acest grup făceau parte Vardas şi Fotie. Şi tocmai pe Fotie, cel împodobit cu 
blándete, smerenie şi duh de dragoste pentru aproapele, îl aflase Vardas spre a fi următorul patriarh. 


Candidat la patriarhat 


Mai bine de un an scaunul patriarhal a rămas vacant. Vardas făcuse o mare greşală depunându-l pe 
Ignatie în chip necanonic, adică fără sinod. Pe deasupra, găsirea unei alte persoane care să poată împăca 
toate părțile aflate în dispută era nespus de grea. Totuşi şiretul Vardas a găsit o soluţie, astfel ca din răul 
făcut să iasă ceva bun. El a recomandat episcopilor alegerea profesorului Fotie ca patriarh." 

Fotie era cel mai ales invátat al vremii. Era, de asemenea, de familie nobilá. Mai era si nepotul Sfán- 
tului Tarasie, care prezidase al Saptelea Sinod Ecumenic si, asemeni Sfántului Tarasie cánd a fost numit 
patriarh, era şeful cancelariei împărăteşti. Ortodoxia lui Fotie era deasupra oricărei bănuieli, întrucât el şi 
familia sa fuseseră prigoniti de iconoclasti. Alte însuşiri favorabile erau legăturile de rudenie ale familiei 
lui Fotie, dinspre partea mamei, cu Împărăteasa Theodora şi cu Vardas. Apoi, mai era şi numirea sa de 
către fostul logothet Theoctist. Faima sa de bărbat virtuos şi înțelept a făcut ca până şi duşmanii lui 
Vardas, episcopii ignatieni, să se învoiască cu ridicarea profesorului la vrednicia arhierească. Pe deasupra, 
era un om nou care nu se număra neapărat între membrii declaraţi ai partidei moderate. Nefiind amestecat 
în certuri şi dispute, mulți îl socoteau a fi în stare să împace grupurile învrăjbite şi să facă bine Bisericii 
prin unirea turmei dezbinate a lui Hristos. 

Într'un portret, Fotie este descris ca având „un cuget măreț şi cultivat cu îngrijire. Bogátiile sale îi 
înlesneau a găsi tot soiul de cărți şi (...) ajungea să-şi petreacă nopți întregi cu cititul. Astfel a ajuns omul 
cel mai învăţat, nu numai al veacului său, ci şi al celor de mai nainte. Era un iscusit cunoscător al 
gramaticii, poeticii, retoricii, filosofiei, medicinei şi al tuturor ştiinţelor lumesti; însă nu neglijase nici 
scrierile bisericeşti, iar când a ajuns în dregătoria sa, s'a familiarizat amănunţit cu ele.“ 

Însă blândul Fotie a refuzat cu hotărâre complexa şi acaparanta dregătorie a scaunului patriarhal. 
Nici nu se gândise vreodată să-şi lase cărțile şi studiile ca să intre în rândurile clerului. Fotie i-a scrie 
Chesarului Vardas încercând să scape de dregătoria ce avea să fie pusă asupra lui; căci cinstea de care se 
bucura la curte îi era destulă povară, îndepărtându-l de la studiile ce erau singura sa dorință. Ştia că, o 


x Dvornik, The Photian Schism, ..., op. cit., pp. 39 ff.; Bury, A History..., op. cit., p. 161; Runciman, The Byzantine Theocracy, 
Op. cit. p. 93; Ostrogorsky, History of the Byzantine State, op. cit., p. 197. 
3 Sinaxarul cel Mare, Luna Februarie, op. cit., p. 295. 

Gerostergios, op. cit., p. 35. 
31 Fleury, Hist. Eccl. Lib. L, apud Abbé Guettée, The Papacy, Minos Publishing, NY, f.a., p. 273. (Cf. trad. rom., Papalitatea 
schismatică, traducere de Iosif Gheorghian, Ed. Biserica Ortodoxă, Alexandria, 2001, p. 193.) 

dată urcat pe scaunul episcopal, va fi silit să lase viaţa liniştită unde se bucura de adevăratele desfătări ale 
învățăturii. Astfel cá îl ruga stăruitor pe Vardas să dea altuia acel „neodihnitor” scaun. 

Ignatie abdicase spre a înlătura alte tulburări mai mari. Abdicarea sa a fost recunoscută drept 
legiuită şi canonică de către toti membrii înaltului cler adunați la Constantinopol, între care erau şi adepţii 
săi cei mai credincioşi. Ignatie însuşi şi-a poftit sprijinitorii să se supună împrejurărilor şi să purceadă la 
alegerea unui nou patriarh.’ 

Silit de împrejurări, de ocârmuire şi de episcopi, Fotie, cu inima îndoită, s'a supus în cele din urmă 
şi a primit să fie hirotonit. A stărui în împotrivire ar fi fost o dovadă de nemăsurată mândrie. La fel ca şi 
unchiul său, sfântul Tarasie, Fotie a trebuit să fie trecut în grabă prin toate treptele hirotoniei. Nu era ceva 
nemaivăzut. La fel se întâmplase cu patriarhii Nectarie (381-397), Pavel al III-lea (686-693), Nikifor 
(806-815), Grigorie (tatăl Theologului) şi Thalassie al Chesariei. Este interesant că patriarhii Pavel, 
Tarasie şi Nikifor slujiseră ca protoasecretes în cancelaria împărătească, la fel ca Fotie." 

Sfântul Fotie cercetase negreşit exemplele din trecut. El îl socotea pe predecesorul lui ca fiind căzut 
din dregătoria sa, deşi nu fusese osândit canonic. În Biserica Apuseană, Papa Martin 1 (649-655) fusese 
osândit, prigonit şi alungat cam la fel ca Ignatie. Martin a recunoscut legitimitatea lui Evghenie I (655- 
657), care a fost ales de Biserica Romei ca succesor al său, deşi Martin nu îşi dăduse niciodată demisia. 
Exemplul Sfântului loan Hrisostom (354-407) era cu siguranță cunoscut de Sfântul Fotie. Sfântul Ioan, 
surghiunit pe nedrept, scria: „Biserica nu a început cu mine, nici se va sfârşi cu mine. Apostolii şi prorocii 
au suferit mult mai mari prigoniri.” Sfântul Ioan Hrisostom a cerut episcopilor săi să se supună oricui îl va 
înlocui, dar să nu semneze osândirea sa dacă nu credeau că este vinovat.“ 

În chip legiuit şi canonic, Fotie a fost ales de clerici şi mireni în anul 858. În decurs de o săptămână 
a fost tuns călugăr, citet, ipodiacon, diacon şi preot, iar la Naşterea Domnului a fost hirotonit episcop." 
Hirotonia ca episcop a fost făcută de Grigorie Asvestas şi de către doi episcopi ignatieni, Evlampie al 
Apameii şi Vasilie al Gortinei. Chiar $1 cei cinci monahi cu totul credincioşi lui Ignatie, după ce au 
primit anumite chezăşii de la Fotie în privinţa lui Ignatie, au recunoscut alegerea lui Fotie şi l-au primit 
drept patriarh legiuit. 

Întrucât grija de căpetenie a noului patriarh era aceea de a aduce pacea în Biserică, în ziua sfințirii 
sale el a ţinut un cuvânt din amvonul sfintei Sofii, intitulat Pe pământ pace, între oameni bunăvoire. 

Iată ce spunea noul patriarh despre intrarea sa în rândurile sfintitilor slujitori: „Niciodată nu am dorit 
acest scaun. Cei mai multi sau toti fraţii şi împreună-slujitorii nostri ce erau de faţă ştiu preabine aceasta... 
Cu lacrimi şi cu zăbavă am venit în acest scaun. Am venit fiindcă suveranul şi sfetnicii lui m'au 
încredinţat de neapárata trebuinţă, ca şi pentru episcopi şi preoţi. Astfel, cu hotărâre de obşte şi cu hotărâri 
scrise ce au întărit hotărârea împărătească, m'au dat străjilor care mă păzeau. Apoi, din acel loc, împotriva 
voii mele, m'au ridicat în acest scaun.”* 

Astfel, la treizeci şi opt de ani, Fotie, cel mai ales gânditor şi iscusit diplomat, avea să primească 
păstorirea Bisericii Bizantine pentru o nouă perioadă de timp. 


Scrisoarea de înscăunare 


După vechiul obicei bisericesc, atunci când Fotie a luat cârma Bisericii ca arhipăstor al ei, fiind 
ridicat în scaunul apostolic, ecumenic şi patriarhal al Constantinopolului, a trimis scrisori de recomandare 


38 Dvornic, „Photios”, în New Catholic Encyclopedia, vol. IL, Washington D.C., col. 

a Despina Stratoudaki White şi Joseph R. Berrigan Jr., The Patriarch and the Prince, Holy Ortodox Press, Brookline, MA, 
1982, p. 16. 

* Guettée, op. cit., pp. 279-280. (Cf. trad. rom., op. cit., p. 198) 

^l Nikita, PG 105, 235. 

? Sinaxarul cel Mare, p. 144. Unele izvoare obscure notează că Ignatie îl suspendase pe Grigorie Asvestas. Faptul că acum 
reapare la ridicarea Sfântul Fotie în scaunul patriarhal, înaintea tuturor episcopilor ignatieni şi cu aprobarea lor, ne 
încredințează că nimeni nu a socotit că există oprelişti ca Asvestas să slujească. Toti au socotit cá neintelegerea sa cu Ignatie 
era motivată politic. Nu există nici o consemnare că Asvestas ar fi fost „reaşezat”, tocmai fiindcă nimeni nu credea că ar fi fost 
nevoie. 

5 J D. Mansi ed., Sacrorum Conciliorum Nova et Amplissima Collectio, vol. 17A, Col. 421, Florenta si Venetia, 1759-1798. 

privitoare la instalarea sa către patriarhii răsăriteni în 859. Din pricina tulburărilor din capitală scrisoarea 
sa către Papa Nicolae (858-867) nu a ajuns la Roma decât la începutul lui 860. 

Iată ce îi scria lui Nicolae, episcopul Romei: „Când privesc la măreţia darului preoţesc, când cuget 
la depărtarea ce se află între desăvârşirea lui şi înjosirea omului; când măsor slăbiciunea puterilor mele şi 
îmi amintesc cugetarea ce am avut toată viața mea despre înălțimea unei asemenea dregătorii, cugetare 
ce-mi însufla minunare şi uimire, văzând oameni din vremea noastră, ca să nu vorbesc de cei din 
vechime, primind înfricoşatul jug al pontificatului, şi fiind oameni îmbrăcați în carne şi sânge, purcezând 
totuşi cu primejdie mare a plini slujirea Heruvimilor, a celor mai curate duhuri; când duhul meu se lasă 
prins de asemenea cugetări, şi când mă văd eu însumi intrat în această stare ce mă făcea să tremur pentru 
cei pe carii îi vedeam acolo, nu pot spune câtă durere încerc, câtă întristare simt. (...) Nu am fost niciodată 
atât de cutezător pentru a tinti la vrednicia preoțească. Ea mi se părea de prea mare cinste şi prea greu de 
purtat. (...) Dar pentru ce să vă scriu astfel, înnoindu-mi durerea şi mărindu-mi necazul, şi să vă fac 
duhovnicul suferințelor mele? (...) Ceea ce s'a petrecut este ca o tragedie. (...) 

Nu demult, când cel ce îndeplinea înainte de noi dregătoria episcopală părăsi această cinste, m'am 
văzut atacat din toate părțile, sub nu ştiu ce înrâurire, de către cler şi de adunarea episcopilor şi a 
mitropolitilor, si mai cu seamă de împăratul [Mihail], care este plin de iubire pentru Hristos, bun, drept, 
omenos Şi (...) mai drept decât cei ce au impárátit înaintea lui. Numai cu mine a fost neomenos, silnic şi 
cumplit. Lucrând în înţelegere cu adunarea de care am vorbit, el nu mi-a dat răgaz, luând de pricină a 
stáruintelor sale voinţa şi dorința de obşte a clerului, care nu-mi lăsa nici un cuvânt de indreptátire, 
spunând că înaintea unei asemenea alegeri el nu ar putea, chiar când ar voi, să îngăduie împotrivirea mea. 
Adunarea clerului fiind foarte mare, rugámintile mele nu puteau fi auzite de către cei mai multi; aceia ce 
le auzeau, nu ţineau de ele nici o seamă; ei nu aveau decât o ţintă, o hotărâre gata luată: aceea de a má 
însărcina, chiar fără voia mea, cu episcopatul. 

Calea rugámintii fiindu-mi închisă, lacrimile má podidiră; durerea, carea înlăuntrul meu semăna cu 
un nour şi mă umplea de întuneric şi de turburare, izbucni deodată într'un şiroi de lacrimi ce curgea din 
ochii mei. (...) Cei ce mă sileau nu mi-au lăsat nici un răgaz până ce n'au câştigat ceea ce voiau, deşi 
împotriva voii mele. Astfel, iată-mă lăsat în voia furtunilor şi judecăților pe care le cunoaşte numai unul 
Dumnezeu, cela ce toate cunoaşte. Însă destul despre aceasta, cum zice proverbul." ^ 

Apoi Fotie afirma cá părtăşia credinţei si a dragostei este cea mai bună dintre toate, infátisánd cu o 
acrivie şi adâncime vrednice de cei mai mari theologi mărturisirea sa de credință ortodoxă în Sfânta 
Treime, în întruparea Fiului lui Dumnezeu şi Sfintele Şapte Soboare a Toată Lumea. Astfel el primea şi 
mărturisea toate Sinoadele pe care Biserica le primise până la acea vreme. De asemenea lepăda şi afurisea 
pe toti cei lepádati şi afurisiti de Biserică. Apoi scria: „Arătând astfel prin scris mărturisirea noastră de 
credință, şi făcând cunoscut Preasfintiei Voastre ceea ce ne priveşte, am săpat ca pe marmură ceea ce 
v'am arătat prin cuvinte. După cum v'am spus, avem trebuintá de rugăciunile voastre, pentru ca 
Dumnezeu să ne fie îndurat şi bun în toate lucrările noastre; ca să ne dea harul de a smulge toată rădăcina 
smintelii, toată piatra de poticnire din cinul preoţesc; ca să putem paşte bine pe toti cei ce ne sânt 
incredintati; ca mulțimea păcatelor noastre să nu záticneascá sporirile turmei noastre în virtute, şi să nu 
facă astfel greşalele noastre încă mai numeroase; ca să fac şi să zic credincioşilor totdeauna ceea ce se 
cuvine; iar din partea lor, ei să fie totdeauna ascultători şi gata la tot ce priveşte mântuirea lor, ca prin 
harul şi bunătatea lui Hristos, care este Capul tuturor, ei să crească necontenit întru El, căruia se cuvine 
slava şi împărăţia, împreună cu Tatăl şi cu Sfântul Duh, Treimea cea deofiintá şi de viaţă făcătoare, acum 
şi pururea, si în vecii vecilor. Amin. ^ 


Neintelegeri in vremea primei pástoriri 
a lui Fotie ca patriarh 


Adevárul despre demisia lui Ignatie este un punct delicat in ce priveste canonicitatea patriarhatului 
lui Fotie. Totusi noul patriarh Fotie pomeneşte demisia lui Ignatie în epistolele de inscáunare adresate 
patriarhilor răsăriteni ai Alexandriei, Antiohiei şi Ierusalimului. Mai târziu, într'o scrisoare adresată Papei 
Nicolae I scria: „Am primit acest rang înalt de la cel ce fusese patriarh înainte de mine." ^ 


4 Guettée, op. cit., pp. 278-280. (Cf. trad. rom., op. cit., pp. 195-198.) 
* Guettée, op. cit., p. 281. (Cf. trad. rom., op. cit., p. 199.) 
^6 Valettas, op. cit. 

Mazilitul Ignatie urmărea toate întâmplările în tăcere şi de la | depărtare. Adeptii sái, episcopi si 
călugări, afirmau cá Fotie era doar un mádular prin care lucra Ignatie. 7 La două luni după înscăunarea lui 
Fotie aceşti adepti fanatici ai lui Ignatie s'au adunat în Biserica Sfânta Irina unde au susținut că Ignatie 
era patriarhul legiuit, şi nu Fotie. În 859 ei au hotărât să-i ridice sfântului Fotie dreptul de a sluji ca 
cleric.“ Este greu de înţeles brusca schimbare de atitudine a cinci mitropoliți ignatieni (Mitrofan al 
Smirnei, Stilian al Neokesariei, Theofan, David al Paflagoniei şi Theognost) şi a călugărilor ce îi urmau. 
Însă Ignatie nu i-a oprit. În aceasta el nu a urmat nici îndelungii răbdări a Sfântului loan Gură de Aur, nici 
chibzuintei Sfântului Tarasie. Poate că îşi aducea aminte de puterea împărătească ce îi fusese răpită şi de 
care tatăl său, împăratul Mihail I Rhangabe, fusese lipsit în chip silnic. În orice caz, nu avea cum să fie 
îngăduitor cu cei ce deţineau acel rang înalt pe care-l socotea ca drept de moştenire al familiei sale. 

Partida monahală a lui Ignatie, în ciuda slabelor relaţii ce le avea cu Roma, a hotărât să facă apel la 
Papa Nicolae I împotriva numirii lui Fotie. Jalba lor a fost semnată doar de şase mitropoliți si 
cincisprezece episcopi. 


Theognost 


Astfel, înainte ca scrisoare de înscăunare a lui Fotie să fi ajuns la Roma, în 860, câțiva călugări 
nesupusi au sosit la Roma de la Constantinopol, printre ei aflându-se şi Arhimandritul Theognost, fost 
igumen al Mănăstirii Studion. Acest Theognost şi călugării aflaţi cu el, toti adepti ai fostului patriarh 
Ignatie, împreună cu cei cinci episcopi sus-pomeniti, au refuzat să recunoască pe Fotie ca patriarh. Ei au 
continuat să meargă înainte chiar când Ignatie însuşi îşi dăduse demisia şi-l recunoscuse pe Fotie ca 
patriarh legiuit. Când Theognost şi însoțitorii lui au sosit la Roma, îndată au obţinut o audienţă la Papa; şi 
în prezenţa lui au început să-l bârfească şi să-l blesteme pe Sfântul Fotie, insinuând că fusese ales în chip 
necanonic. 

Când Papa Nicolae a auzit că Fotie, un mirean, fusese ales patriarh, a văzut în aceasta prilejul mult- 
aşteptat de a se amesteca în treburile Bisericii din Constantinopol. De fapt Nicolae era încântat că are 
prilej de a mijloci, dar a nimicit orice putinţă de rezolvare paşnică. Şi aceasta fiindcă a ridicat chestiunea 
Illiriei, ţinut foarte însemnat şi politic, căci cuprindea nou-convertitul Țarat al Bulgariei. 

Nicolae era un om ambițios ce dorea să supună lumea suveranității Bisericii Romei. Alcátuise mai 
multe scrieri despre sublimul instituției papale, care au avut o înrâurire fără precedent asupra canoniştilor 
şi invátatilor Bisericii Apusene. De fapt el a reuşit să aducă întreaga ierarhie apuseană sub ascultarea 
absolută faţă de el. Tot el a zdrobit orice încercare de independenţă în puternica Biserică Francă. ia 


Sinodul din 859 


Dorind mereu să ocolească certurile şi tulburările cu aproapele său, Fotie era silit acum să stea 
împotriva faptelor episcopilor răzvrătiți. El a hotărât să adune un sinod în Biserica Sfinţilor Apostoli. 
Sinodul a avut loc în capitală în anul 859.% 

Dorind să pună capăt controversei cu privire la demisia lui Ignatie, sinodul a declarat că alegerea lui 
Ignatie fusese ilegală, căci nu fusese ales de un sinod, ci fusese numit de Împărăteasa Theodora. El mai 
fusese implicat şi în unele intrigi politice. 

Hotărârile acestui sinod fotian, cuprinzând o sută de episcopi, au fost contestate de episcopii 
ignatieni, de călugări şi de unii mireni. Vardas a devenit violent faţă de cei ce protestau.! Deşi actele de 
ostilitate erau săvârşite de ambele părţi, Fotie a denunţat purtarea necuvenitá a lui Vardas faţă de cler şi 
popor. Totusi ignatienii se luptau nu numai cu Vardas, ci cu însăşi Biserica. 


“ K, Paparregopoulos, History of the Greek Nation, vol. 3, Athena, 1932, p. 291 ff., apud Gerostergios, op. cit., p. 41. 

48 G. Beck, Handbook of Church History, vol. 3, Herder and Herder, NY, 1967, p. 177. 

“Rp Dvornic, „The Patriarch Photios, Father of Schism or Patron of Reunion?", Proceedings at the Church Unity Octave, 
Oxford, 1942, p. 24. 

? G. Beck, Handbook of Church History, op. cit., ibid. 

ANE Stefanidis, Istoria Bisericii, Athena, 1948, p. 318 ff. (in Ib. greacá), apud Gerostergios, op. cit., p. 43. 

Vardas atacă pe ignatieni 


Chesarul Vardas l-a învinuit pe Ignatie cá este personal răspunzător de faptele lui Theognost, astfel 
cá l-a osándit pe Ignatie la pedeapsa surghiunului in insula Mitilini din Marea Egee. Apoi Vardas a 
început să prigoneascá şi să pună la chinuri pe unii dintre adepții lui Ignatie. Foarte supărat de acest lucru, 
Sfântul Fotie i-a scris lui Vardas, cerându-i ca prigoana să fie oprită, altfel el va abdica din scaunul 
patriarhal.” 

Fotie scria: „Ştiu cá eram nevrednic de dregátoria de episcop (...), pentru aceea am fost cuprins de 
spaimă când m'au ridicat la rangul arhieresc. O, de m'ar fi luat moartea înainte de alegerea mea în cinul 
preoţesc. Am plâns, (...) m'am răzvrătit (...) şi am făcut orice altceva decât să mă invoiesc cu cei ce má 
sileau şi mă alegeau. Am stăruit să depărteze de la mine acest pahar al atâtor griji şi ispite. Acum, când 
acest lucru s'a petrecut, faptele îmi arată şi-mi osándesc nevrednicia. Suspin şi nu mă dumiresc de ceea ce 
a venit asupra mea, căci când văd preoţi, din orişicare parte, suferind pentru o greşală şi fiind bătuţi, 
luându-li-se bunurile, fiind umiliti şi smulgându-li-se limba, — o, Doamne, crutá-ne de păcatele noastre! — 
cum nu voiu socoti morții mai fericiți decât mine? Cum nu voiu socoti povara pusă asupra mea ca 
mustrare pentru păcatele mele?” 

Fotie care îl iubea şi pe Dumnezeu, şi pe aproapele său, îi reproşa lui Vardas actele de violenţă, 
scriindu-i: „Aceste lucruri le scriu domniei-voastre cu lacrimi de sânge. Aceasta va fi cea din urmă 
epistolă ce veți primi de la mine. Am scris aceste vorbe cu Dumnezeu drept martor al meu. De veţi alege 
a da de-o parte rugámintile mele (...) nu vá voiu mai scrie de aci înainte, nici vă voiu mai împovăra; ci 
voiu lăsa scaunul arhieresc şi îmi voiu plânge păcatele mele.” 

Ca urmare a mişcătoarei scrisori a lui Fotie către crudul Vardas prigoanele au mai slăbit oarecum. 
Deşi Ignatie fusese mutat din insula Terevinth în insula Mitilini, la stáruintele lui Fotie, Ignatie a primit 
ingáduinta să se întoarcă în capitală si i s'au înapoiat proprietăţile. Încercările de a-l convinge pe Ignatie 
să-l accepte pe Fotie ca urmaş al său s'au dovedit zadarnice. lată de ce era nevoie de o soluție mai bună.” 


„Donația lui Constantin” şi ,,Decretalele? 


Aşa cum am arătat, Papa Nicolae nu primise nici o scrisoare de la Patriarhul Fotie până în 860. 
Astfel, Nicolae nu ştia ceea ce se petrecuse la Constantinopole în momentul depunerii lui Ignatie şi 
alegerii lui Fotie. El ştia numai că profesorul Fotie era laic în momentul alegerii sale. Deşi canoanele din 
Apus opreau hirotoniile pripite, aceste canoane nu erau primite în Răsărit. De-a lungul istoriei, chiar şi în 
Apus s'a trecut câteodată pe deasupra canoanelor, în favoarea unor oameni de un merit deosebit şi în îm- 
prejurări de mare nevoie, precum s'a întâmplat cu Amvrosie al Mediolanului (339-397). De fapt, 
hirotonia lui Fotie nu era fără precedente dintre cele mai venerabile. Însă Nicolae voia să fie arbitrul 
suprem în aceste lucruri. 


5 Scrisoarea 1, 6, PG 102, 622-626. 
5 PG 102, 624CD, 625AB. 

?' Gerostergios, op. cit., p. 45. 

În uneltirile sale împotriva domnitorilor apuseni papalitatea a folosit un document fals, alcătuit în 
cancelaria papală, aşa-numita Donafie a lui Constantin, în care Sfântul Constantin Împăratul (307-377), 
Cel Întocmai cu Apostolii, ar fi donat, chipurile, cetatea Romei şi întregul imperiu apusean Episcopului 
Romei, Silvestru I (314-335). 

Atât Donatia lui Constantin cât şi Decretalele Pseudo-Isidoriene, care erau în cea mai mare măsură 
nişte falsuri, au fost făcute spre a întări autoritatea papală. Se susţinea că Donafia lui Constantin, scrisă 
probabil pe la mijlocul veacului al VIII-lea, ar fi de la începutul veacului al IV-lea. Lucrarea descrie con- 
vertirea lui Constantin, botezul şi minunata tămăduire de lepră făcută de Papa Silvestru I. Se spune că, în 
semn de recunoştinţă, Constantin i-a dat Papei şi urmaşilor lui palatul împărătesc din Roma şi „cetatea 
Romei cu toate provinciile, districtele şi cetățile Italiei şi ale ținuturilor apusene.” 

Cam prin anii 847-852, în regiunea din jurul oraşului Rheims au apărut Decretalele lui Isidor din 
Sevilla (cunoscute şi ca Decretalele Pseudo-Isidoriene),* în care se afirma că ar fi compilate de către un 
oarecare Isidor Mercator. Se spunea că documentul ar fi, chipurile, o culegere de hotărâri ale sinoadelor şi 
ale Papilor, de la Sfântul Climent Romanul (88-97) până în veacul al optulea. El acorda întreaga autoritate 


? Kenneth Scott Latourette, A History of Christianity, vol. I: to A.D. 1500, Harper and Row Pub., NY, 1975, p. 341. 
?6 Abatele Guettée, în cartea sa, Papalitatea schismatică, dă mai multe amănunte asupra Falselor Decretale: „Din actele 
Sinodului de la Halkidon, din 451, se vede că Biserica avea deja un Codex canonum, o colecţie de legi ale Bisericii Universale. 
Mai multe din aceste legi sânt privite ca emanând de la înşişi apostolii. Sinoadele continuară opera apostolilor, iar când 
Biserica s'a bucurat de oarecare linişte, s'au adunat aceste legi respectabile, care formară baza disciplinei bisericeşti; şi fiindcă 
ele erau în greceşte în cea mai mare parte, se traduseră în latineşte, pentru uzul Bisericilor Apusene. La începutul secolului al 
VI-lea, Dionisie, supranumit cel Mic, călugăr la Roma, găsind această veche traducere defectuoasă, făcu o alta, după ru- 
gámintile lui Iulian, administrator la Sfântul Anastasia din Roma şi ucenic al papei Ghelasie. Dionisie colectioná scrisorile 
papilor pe care le-a putut găsi în arhive şi publică în colecţia sa pe cele ale papilor Sirikie, Innokentie, Zosima, Bonifatie, 
Celestin, Leon, Ghelasie şi Anastasie, sub care trăia. Arhivele Romei nu posedau atunci nimic care să fi fost anterior lui 
Sirikie, adică sfârşitul secolului al patrulea. Isidor din Sevilla, la începutul secolului al şaptelea, porni a completa colecţia lui 
Dionisie cel Mic. El adăugă în ea canoanele câtorva sinoade naționale sau provinciale, din Africa, Spania şi Frankia, ca şi 
scrisorile câtorva papi, fără a se urca mai sus de Damasie, care a murit în 384 şi care a fost predecesorul lui Sirikie. Colecţia lui 
Isidor din Sevilla începe prin canoanele sinodului de la Nikea. El s'a slujit de vechea traducere, iar nu de acea a lui Dionisie cel 
Mic, pentru canoanele greceşti. Colecţia sa a fost puţin cunoscută, şi nu se întâlneşte în istorie decât in 785, însă desfigurată si 
adăugată cu fraze intercalate de către un falsificator necunoscut, dându-și titlul de Isidor Mercator. Această colecţie conținea, 
pe lângă piesele colecției lui Isidor din Sevilla, nişte Decretale pe care le atribuia papilor celor dintâi trei secole. Mai multi 
eruditi au vrut a face din Isidor Mercator un scriitor deosebit de Isidor din Sevilla. Alţii pretind că acesta din urmă adáugase la 
numele sáu, din smerenie, pe acela de Peccator, de unde s'ar fi făcut Mercator. Oricum ar fi, cei mai buni critici ultramontani 
[iezuiţi], precum şi galicani, convin că Decretalele, atribuite papilor celor dintâi secole în colecția lui Isidor Mercator, sânt 
false. (...) Ultramontanii nu pot sustine fátis aceste Decretale ca adevărate, căci s'a demonstrat până la evidenţă că ele au fost 
fabricate în parte din vechi canoane, amestecate cu câteva extrase din scrisorile papilor din secolele al patrulea şi al cincilea. În 
ele s'au regăsit pasaje întregi, mai ales din Sfântul Leon şi din Sfântul Grigorie cel Mare. Totul este inserat într'o limbă latină 
proastă, care chiar pentru cel mai slab erudit are toate caracterele stilului secolelor al optulea şi al nouălea. Colecţia lui Isidor 
Mercator a fost mai cu seamă răspândită de Riculf, arhiepiscop de Maienta, care s'a suit pe acest scaun în 787; din cauza 
aceasta mai multi critici au pretins că colecția apăruse mai întâi la Maienta, şi chiar cá Riculf i-ar fi autorul. Fost-au Falsele 
ne spun că Ingelramn din Metz a fost acela care a adus colecția la Roma cu ocazia unui proces susținut acolo în 785; însă alte 
copii ne spun că papa Adrian a fost cel care, cu această ocazie, remise lui Ingelramn colecția, la 19 Septembrie 785. Sigur este 
că la Roma se găseşte cea dintâi mențiune despre dânsa. Cu toate acestea, Adrian ştia că ele erau false, fiindcă cu zece ani mai 
înainte el dăduse lui Carol cel Mare o colecție de canoane, care nu era alta decât cea a lui Dionisie cel Mic. Falsele Decretale 
fură atât de bine răspândite în Apus, încât ele fură primite pretutindeni, şi cu deosebire la Roma, ca autentice. (...) Toţi ştiu că 
de la căderea Imperiului Roman cea mai mare parte din popoarele occidentale fură esențial modificate prin invazia unor noi 
popoare; că Biserica s'a resimţit profund de această schimbare; că studiile fură părăsite şi că din secolul al şaptelea cea mai de 
plâns ignoranță a domnit în Bisericile Apusene. Episcopii Romei începură de pe atunci a se amesteca direct în guvernământul 
Bisericilor particulare, ce se găseau adeseori în mâinile unor cuceritori de abia creştini. Ei trimiseră misionari pentru a lucra la 
convertirea popoarelor cotropitoare; şi aceşti misionari, ca sfântul Bonifatie din Maienta, păstrau papilor carii îi trimiseserá 
simtámintele unor discipoli către învățătorii lor. Bisericile nou întemeiate de ei rămâneau credincioase acestor simtáminte. N'ar 
fi deci nicidecum de mirare ca fabricatorul Falselor Decretale să se fi găsit la Maienta sau în împrejurimi: el a compus această 
operă cu nişte fragmente din Sinoade şi din Părinți, şi a adăugat dispoziții care se găsesc în perfectă armonie cu uzul scaunului 
Romei la finele secolului al optulea si pe care i le-a inspirat Roma. Această coincidență, unită cu ignoranta ce domnea atunci, 
explică deja îndeajuns felul cum Falsele Decretale putură fi admise fără reclamaţie — scaunul Romei uzánd de toată influența 
sa pentru a le răspândi. Fiindcă cea mai mare parte din Biserici erau obişnuite de două secole a simţi autoritatea episcopilor 
Romei, ele primiră fără a le controla nişte documente ce păreau a nu fi decât consacrarea acestei autorităţi. Falsele Decretale 
nu creară deci nicidecum un drept nou pentru Bisericile Apusene; ele veniră numai a sprijini regimul care, grație dezordinilor 
sociale, fu creat de papii înşişi. (Papalitatea schismatică, traducere de Iosif Gheorghian, Ed. Biserica Ortodoxă, Alexandria, 
2001, pp. 273-276.) 

lumească şi bisericească Papilor Romei. Unele materiale erau autentice, dar cea mai mare parte erau 
contrafăcute. Decretalele îi arată pe Papi pretinzând autoritatea supremă încă de la început, îngăduind 
tuturor episcopilor să facă apel direct la Roma. Se limita autoritatea arhiepiscopilor, iar episcopii şi papii 
erau socotiți liberi de orice control din partea stăpânirii lumeşti. Atât Donafia lui Constantin cât şi 
Decretalele au fost folosite spre a întări pretențiile papale. Se pretindea că fără Papa Romei nu se putea 
lua nici o hotărâre în Biserică. Prin urmare, conform Papei Nicolae, fără Roma Creştinismul nici nu ar fi 
putut să existe. 

Astfel, sprijinindu-se pe aceste documente, Papa Nicolae căuta să ia de la Împăratul bizantin 
întreaga Italie de Sud, Sicilia şi întreaga Peninsulă Balcanică, dimpreună cu toate ţinuturile slave care abia 
începuseră a primi credinţa creştină de la Constantinopol. 

Însă Nicolae avea să afle că, chiar dacă izbutise a supune un Apus nestiutor de carte, răsăritenii 
priveau cu dispreţ încercarea lui de a dobândi supremaţia asupra lor. 


Răspunsul Papei Nicolae 


Fără a cerceta amănunțit şi fără a aştepta să fie înștiințat pe deplin despre Fotie, Nicolae a scris atât 
lui Fotie cát şi Împăratului. Însă lui Fotie i s'a adresat ca unui simplu mirean, fără a-i da vreun titlu 
episcopal, deşi ştia că fusese sfințit în chip legiuit. Această prefăcătorie era un fel de a zice că nici un 
episcop nu se poate apropia de scaunul patriarhal decât cu consimţământul Pontifului Latin.” 

Papa Nicolae scria: „Făcătorul tuturor lucrurilor a aşezat principatul dumnezeieştii puteri, pe care 
Ziditorul tuturor făpturilor a dat-o aleşilor săi apostoli; el a statornicit-o trainic pe credința tare a 
verhovnicului apostolilor, adică a lui Petru, căruia i-a dat mai cu seamă întâiul scaun. (...) Petru, care a 
fost numit astfel din pricina tăriei pietrei care este Hristos, nu încetează a întări prin rugăciunile sale 
zidirea cea neclátitá a Bisericii universale; el se grăbeşte a alcătui din nou, după rânduiala adevăratei 
credinţe, nebunia celor ce cad în rătăcire, şi a sprijini pe cei ce o întăresc, ca nu cumva porțile iadului, 
adică însuflările duhurilor viclene şi atacurile ereticilor, să ajungă a rupe unitatea Bisericii.” 

Nicolae socotea că fără consimțământul Scaunului Romei şi al Pontifului ei nimic nu trebuie hotărât 
într'o controversă. Astfel el atacă alegerea lui Fotie, în temeiul canoanelor Sinodului din Sardica şi al 
Decretalelor papilor Celestin, Leon şi Ghelasie, pe care îi numeşte „doctori ai credinței catholice”. 
Falsele Decretale nu erau cunoscute în Răsărit. Nicolae, în loc de a invoca principiile generale ale 
sinoadelor ecumenice, apela la Decretalele predecesorilor săi, ca şi cum episcopii Romei ar fi putut 
statornici legi universale. Nicolae îşi îngăduia să judece legitimitatea episcopilor, uitând că, după 
canoane, el nu avea asemenea autoritate. Legitimitatea hirotoniei lui Fotie nu atârna de voința papală, ci 
de judecata rostită contra lui Ignatie şi de legiuita alegere a lui Fotie. Un sinod de trei sute optsprezece 
episcopi, cuprinzând şi legaţi apuseni, primise în mod public alegerea lui Fotie şi depunerea lui Ignatie.“ 

Íntr'o altă scrisoare, cu exactitate şi cu moderație, Fotie i-a amintit lui Nicolae adevăratele principii. 
De fapt alegerea lui Fotie nu era o problemă de credinfà, ci una disciplinară; dar disciplina apuseană era 
alta decât cea a Răsăritului. Nicolae se sprijinea pe precedentul lui Adrian I (772-795), care oprise de a se 
mai ridica un laic la episcopat. Nicolae scria: „Noi voim ca Ignatie să se înfățişeze înaintea trimişilor 
noştri, pentru ca să arate pentru ce a părăsit turma sa fără a ţine seamă de rânduielile înaintaşilor noştri, 
sfinții pontifi Leon si Venedict... Toate se vor trimite la stăpânirea noastră covârşitoare, ca să hotárám 
prin autoritatea apostolică ceea ce va fi de făcut, pentru ca Biserica voastră, care este atât de zguduită, să 
fie pe viitor statornică şi paşnică.” 

Papa nu era omul care să neglijeze interesele materiale ale Scaunului său; pentru aceea el scrise 
împăratului: „Înapoiaţi-ne patrimoniul Calabriei si cel al Siciliei, şi toate bunurile Bisericii noastre, a 
căror stăpânire am avut-o din vechime, spre a le chivernisi prin proprii săi iconomi; căci este nedrept ca 


*7 Guettée, op. cit., p. 285. (Ed. rom., op. cit., p. 202.) 

un bun bisericesc, menit luminii şi slujirii Bisericii lui Dumnezeu, să ni se răpească de către o putere 
pământească.” ® 

Apoi adăuga: „Noi voim ca sfințirea să fie dată de către Scaunul nostru Arhiepiscopului Siracuzei, 
pentru ca predania aşezată de apostoli să nu fie ştirbită în vremea noastră.” Istoric vorbind, Sicilia (în care 
se află Siracuza) a fost supusă patriarhatului roman în veacul al patrulea. De la căderea Imperiului, 
regiunea rămăsese în domeniul împăratului Constantinopolei. Siracuza trebuia deci să atârne de 
Constantinopol, iar nu de Roma. Dar Nicolae dorea altfel.“ Cu toate acestea, când Papa Grigorie al III- 
lea (731-741) a excomunicat sinodal pe toti iconoclastii, Împăratul Leon al III Isavrul (717-741), furios, a 
desprins în mod oficial Iliria, Calabria, Sicilia şi Sardinia, supunându-le Constantinopolului. 


Sinodul Întâi - Al Doilea 


Împăratul Mihail al III-lea, cu aprobarea Sfântului Fotie, a poruncit să se adune un sinod general în 
Biserica Sfinţilor Apostoli în primăvara lui 861. Adunarea aceasta este cunoscută ca Sinodul Întâi — Al 
Doilea. Au fost invitati patriarhii răsăriteni din Alexandria, Antiohia şi Ierusalim, ca şi patriarhul 
Apusului, Papa Nicolae I. După scrisorile primite de la Împăratul Mihail si de la Patriarhul Fotie, Papa era 
bucuros cá are prilej să se amestece în treburile din Răsărit. El şi-a trimis reprezentanţii, pe Episcopii 
Rodoald de Porto şi Zaharia de Anagni. Aceştia primiseră îndrumarea să cerceteze pricina lui Fotie. Dacă 
Rodoald şi Zaharia aveau să descopere că Fotie fusese ales după canoane, urmau să-l recunoască drept 
Patriarh legiuit, însă cu condiţia ca Illiria şi Sudul Italiei să fie date Romei. 

La sinod au participat patriarhii răsăriteni şi peste trei sute de episcopi, inclusiv legatii papali. Toti 
au întărit şi au ratificat cele proclamate de Sfântul Sinod al Şaptelea Ecumenic şi au osândit încă o dată 
erezia iconoclastă. Patriarhul Fotie a fost primit drept patriarh legiuit şi canonic. Sinodul a dat şi 17 sfinte 
canoane, cu scopul de a aduce pe călugării şi episcopii nesupuşi în armonie cu rânduiala şi tradițiile 
Bisericii. Călugărilor nesupuşi li se interzicea în mod expres să-şi părăsească episcopul legiuit sub 
pretextul păcătoşeniei lui, adică al păcatelor personale; căci aceasta aduce neorânduială şi schismă în 
Biserică. Sfântul Sinod a mai spus că clerul poate respinge un episcop căzut în păcat numai printr'o 
hotărâre sinodală. Acest canon a fost adoptat ca răspuns dat călugărilor râvnitori fără chibzuinţă care 
rătăciseră despártindu-se de noul lor Patriarh. Însă Sfântul Sinod făcea deosebire între răzvrătirea nechib- 
zuită şi rezistența lăudabilă pentru apărarea Credinței, care era încurajată. În această privință se hotăra că 
dacă un episcop mărturisea public sau adera la o erezie osândită de Sfinţii Părinţi şi de Sinoadele de mai 
nainte, cel ce încetează a-l mai pomeni pe un asemenea episcop, chiar înainte de osândirea lui sinodală, 
nu numai că nu trebuie oprit, ci trebuie lăudat ca unul ce osândeşte un episcop mincinos. Cel ce face 
aceasta nu rupe Biserica, ci luptă pentru unitatea Credinței. 

În timpul participării la sinod delegația apuseană a recunoscut legitimitatea alegerii Sfântului Fotie. 
Însă condițiile puse de Papa Nicolae, ca Iliria şi Sudul Italiei să-i fie înapoiate, nu au fost luate în seamă. 
Ignatie s'a infátisat înaintea adunării şi a fost depus în mod solemn.9? 

După închiderea Sinodului, trimisii papali, Rodoald şi Zaharia, s'au întors la Roma. Un trimis al 
împăratului a adus Papei Nicolae actele sinodului ca şi scrisori de la Împăratul Mihail şi Patriarhul Fotie. 


Epistola Patriarhului către Papa 


Această epistolă a lui Fotie a ajuns faimoasă pentru ideile sale, înfățişându-l pe autorul ei ca pe un 
adevărat ierarh şi ucenic al lui Hristos. Sfântul Fotie a scris Papei o scrisoare blândă şi iubitoare, 
explicând în chip frátesc tot ceea ce Nicolae întrebase, mai ales hirotonia sa din mirean în episcop. El 
scria: 

„Canoanele, ziceti, au fost călcate, pentru cá eu, un mirean, aşa grabnic am ajuns la arhierie. Dar, 
întrebăm noi, care canoane au fost călcate? Căci până astăzi Biserica Constantinopolei nu a primit 


€ Ibid., pp. 201-202. 
& Ibid. 
% Canonul 15. 
$9? Guettée, Papalitatea schismatică, op. cit., p. 202. 

asemenea canoane. Deci o lege ce nu există nu se poate călca. Dacă pentru aceasta ar trebui să fiu lipsit de 
scaun, atunci sfinții şi fericitii noştri Părinţi şi Patriarhi Nichifor şi Tarasie ar fi fost primejduiti a fi şi ei 
îndepărtați, căci si ei au fost aleşi arhierei pe când erau încă mireni. Ei au fost luminătorii cei mai 
străluciți ai neamului nostru şi aleşi mărturisitori ai adevăratei Credinte şi ai bunei cinstiri. Ei au păzit 
adevărul în viaţa şi în cuvintele lor. Cine poate spune despre dânşii, cei ce erau stele prealuminoase încă 
din pământeasca viaţă, că au fost aleşi necanonic, contrar poruncii Bisericii? Ferească Dumnezeu ca să 
zică cineva astfel despre dânşii, căci ei pázeau cu scumpătate canoanele si legiuirile, fiind atleti ai 
adevăratei credinţe şi judecători ai eresurilor. Chiar şi între latini au fot ierarhi care, deşi erau mireni, au 
fost ridicaţi în cinul episcopiei, ca, de pildă, podoaba tuturor latinilor, Sfântul Amvrosie. În ce priveşte pe 
Sfântul Nectarie, alegerea sa întru episcop a fost întărită de un întreg Sobor Ecumenic pe când era încă 
mirean. Deci, după judecata voastră, nu ar trebui oare să osândim întregul Sobor? Pe deasupra, amândoi 
aceşti sfinți erau nu numai mireni înainte de alegere, dar nici nu fuseseră botezați! Aşa se face că, 
dimpreună cu botezul, s'au invrednicit şi de harul arhieriei. 

La urma urmei, trebuie spus că nu se poate cere supunere faţă de legi de la cei cărora nu li s'au dat 
legi. Cu tărie şi fără înnoiri, trebuie să avem de obşte ceea ce este mai însemnat pentru Credinţă, şi să nu 
cercetăm prea mult deosebirile în cele mărunte. Ceea ce este de obşte tuturor trebuie păstrat în întregime; 
şi mai ales în ce priveşte Credinţa, de la care cea mai mică abatere este un mare păcat. Tot ce este rânduit 
prin hotărârea de obşte a toată lumea trebuie ținut de toti. Dacă vreunul din Părinți rânduieşte ceva de la 
sine sau dacă ceva este poruncit de vreun sinod local, acel lucru trebuie ţinut de cei ce l-au primit, şi nu 
este lucru mare dacă nu se tine de cei ce nu l-au primit."66 

Sfântul Fotie, arătând multă dragoste, scria cá, întrucât ridicarea unui mirean la rangul de ierarh 
supără pe unii, se poate ca, din dragoste pentru fratele nostru, să îndreptăm ceea ce a pricinuit vătămare. 
Pentru aceea, spunea el, de acum înainte, prin hotărârea sinodului ce tocmai s'a ținut,” se va statornici la 
noi obiceiul ca nimenea dintre mireni să nu mai fie ridicat îndată la rangul de episcop. 

Patriarhul Fotie mai scria că Credinţa este temeiul unității creştine, şi nu lucrurile secundare, precum 
celibatul preoţilor sau raderea bărbii, rugăciunile diferite sau rânduielile postului. Lucrurile care despart 
au fost făurite de temperamentul diferit al fiecărui neam, de limbă şi de tradiții. Astfel, prealăudatul organ 
al harului lui Dumnezeu scria: „Nimic nu e mai cinstit şi mai scump decât dragostea, aceasta este părerea 
obştească adeverită de Sfintele Scripturi. Prin ea se unesc cele despărțite; luptele se sfárgesc; ceea ce este 
unit Şi legat îndeaproape se uneşte încă mai strâns; ea închide tot izvorul neînțelegerilor şi certurilor 
lăuntrice, căci “dragostea nu gândeşte răul, îndelung-rabdă, toate le nădăjduieşte, toate le rabdă” (1 Cor. 
13, 5, 4, 7), şi după zisa preafericitului Pavel, “niciodată nu cade”. (...) Ea opreşte cu înlesnire certurile ce 
se nasc între prieteni şi-i îndeamnă a păstra bunele legături ale prieteniei. Cât pentru cei ce au aceleaşi 
cugetări despre Dumnezeu şi despre lucrurile dumnezeieşti, chiar de ar fi depártati şi nu s'ar fi văzut 
niciodată, ea îi uneşte şi-i aduce într'un cuget, făcând din ei adevăraţi prieteni; şi dacă din întâmplare unul 
din ei a ridicat într'un chip prea necuviincios învinuiri împotriva celuilalt, ea tămăduieşte aceasta şi 
îndreaptă toate, strângând iarăşi legătura unirii."9* 

Acest pomelnic al binefacerilor dragostei era adresat lui Nicolae, care nu o aplicase în privinţa lui 
Fotie, şi care pusese prea mare grăbire în a-l mustra. Totuşi Patriarhul Constantinopolei urmează: 

„Dragostea este aceea carea m'a făcut a îndura fără durere mustrările ce părinteasca Voastră 
Sanctitate mi-a aruncat ca nişte săgeți; carea m'a împiedicat a lua cuvintele voastre ca roade ale mâniei 
sau ale unui suflet lacom de batjocuri şi de duşmănii; carea, dimpotrivă, m'a făcut a le privi ca dovada 
unei dragoste ce nu ştie a ascunde nimic, ca şi a neabătutei râvne pentru rânduiala bisericească, râvnă 
carea ar voi ca totul să fie desăvârşit. Căci dacă dragostea nu ne îngăduie a privi chiar răul ca rău, cum ne 
va lăsa ea a judeca că cutare lucru este rău? Astfel este firea dragostei adevărate, încât merge până la a 
privi drept binefacere chiar ceea ce ne pricinuieşte durere. Dar fiindcă nimic nu se împotriveşte ca între 
frati sau între părinți şi fii să se grăiască adevărul — căci ce este mai prietenesc decât adevărul? — fie-mi 
îngăduit a vă vorbi şi a vă scrie întru toată slobozenia, nu pentru dorința de a grăi împotrivă, ci pentru a 
mă apăra. (...) 


66 Scrisoarea I, 2, PG 102, 593-617. 

Fără voia noastră am fost táráti sub jug... Am suferit silnicie, (...) am fost ţinut fără voia noastră; ni 
s'au dat voturile fără voia noastră; ne-au făcut episcop, cu toate lacrimile noastre, plângerile, întristarea şi 
deznădejdea noastră. Toată lumea stie covârşirea asprimii ce am suferit, căci lucrurile nu s'au petrecut in 
ascuns. (...) Am pierdut o viaţă liniştită şi dulce; (...) am pierdut scumpul meu răgaz şi convorbirile, atât 
de curate şi atât de plăcute, cu prietenii mei, acele convorbiri unde mâhnirea, viclenia şi imputările nu 
aveau loc. Nimeni nu mă ura: eu nu osándeam şi nu uram pe nimeni, nici străin, nici pământean. (...) Toti 
erau buni cu mine.” 

Toti sânt siliți a recunoaşte că viaţa lui Fotie era aceea a unui om devotat studiului care nu tânjea 
după strălucirea scaunului episcopal şi nici după darul preoţiei. Alungase ambiția din sufletul sáu şi 
călcase în picioare tirania slavei deşarte. Fiind Întâiul Secretar de Stat, avea cea mai mare cinste ce ar fi 
putut dori. Toate cuvintele lui înfăţişează adevăratele sale simtáminte. El s'a împotrivit pe cât a putut la 
alegerea sa, şi numai voinţa împăratului şi aceea a lui Vardas l-au silit a primi un scaun pe care nimeni 
mai bine decât el nu-l putea ocupa.” 

Răspunzând apoi la problema grabnicei sale ascensiuni, Fotie vorbeşte despre silnicia pe care a 
suferit-o, zicând: „Dar cine a călcat canoanele? Cel ce a făcut silnicia, sau cel ce a fost târât cu sila şi fără 
voia lui? Însă ar fi trebuit să te împotriveşti, zic unii. Dar până unde? M'am împotrivit, şi mai mult chiar 
decât ar fi trebuit. Şi de nu m'as fi temut cá voiu stârni mai mari furtuni, m'as fi împotrivit încă şi până la 
moarte. Dar care sânt acele canoane ce se pretinde că au fost călcate? Sânt nişte canoane pe care, până 
astăzi, Biserica Constantinopolei nu le-a primit. Se calcă canoane când cineva ar trebui să le țină; însă 
când ele n'au fost cunoscute, nu se săvârşeşte nici un păcat netinándu-le în seamă. 

Am vorbit destul, şi chiar mai mult decât era de folos. Căci nu pretind nici a mă apăra, nici a má 
indreptáti. Cum să vreau a mă apăra, când singurul lucru pe care-l doresc este să scap de furtună şi să fiu 
descărcat de povara ce mă apasă? lată cât de mult am râvnit acest scaun, iată cát de mult doresc să-l 
păstrez. Însă dacă scaunul episcopal vă este povară astăzi, el n'a fost astfel la început. M'am suit pe el 
fără voia mea, sed pe el fără voia mea. Proba este faptul că de la început mi s'au făcut silnicii... Totuşi am 
primit tot ce s'a zis despre noi, cu bucurie şi multumind lui Dumnezeu, Care ocármuieste Biserica.””! 

Sfântul Fotie îşi încheie scrisoarea către Papa Nicolae astfel: „Este nevoie ca în toate lucrurile să 
ţineţi cu tărie dreptele şi adevăratele canoane ale Bisericii. (...) Să nu primiţi pe cei ce vin la Roma de la 
Constantinopol fără scrisori de recomandare de la Patriarhul Constantinopolei; căci sub cuvânt de ospita- 
litate se seamănă sămânţa urii. Nu mă împotrivesc ca oricine să vină la voi oricând doreşte, din cinstire 
față de voi. Însă nimeni de sub stăpânirea mea nu are a umbla fără pricină ori fără cunoştinţa si 
blagoslovenia mea. Aceasta este potrivnic canoanelor, atât alor noastre cât şi alor voastre. Că adeseori se 
întâmplă ca atunci când anumiţi oameni de aici şi-au pângărit viața cu patimi şi nu au răspuns pentru 
aceasta, se prefac a fi fugari cinstiți, venind sub cuvânt de rugăciune şi cinstire, ascunzând fapte de ruşine 
sub o dragoste zgomotoasă. Asemenea inşi ce se duc la Roma, chipurile pentru rugăciune, fug de judecata 
ce Îi aşteaptă aici. Preafericirea Voastră trebuie să pună capăt acestei batjocuri şi să trimită înapoi aceste 
părți la noi. În acest chip veți ajuta la mântuirea lor şi veţi păstra grija de obşte pentru toti." 


© Ibid., pp. 204-205. 
7 Thid., p. 205. 
7! Tbid., pp. 205-206. 
7? Tustin Popovici, op. cit., pp. 46-47. 

Sinodul de la Roma din 863 


Scrisoarea lui Fotie, sub frazele alese şi elegante, cuprindea unele lecţii foarte juste. Patriarhul nu 
scria în ea nici un singur cuvânt aspru. Pliná de dragoste fráteascá şi de adevăr, epistola nu a avut nici un 
efect asupra trufaşului şi impertinentului Nicolae. Deşi Fotie nu-şi folosea titlul onorific de Patriarh 
Ecumenic, totuşi nu se înjosea şi nu linguşea defel ambiția noii papalități. 

În loc să răspundă fráteste la fráteasca dragoste a lui Fotie, a cărui dreptate era întărită chiar de către 
trimişii papali, Papa Nicolae a răspuns cu o ură şi mânie sporită. Când trimişii l-au înștiințat pe Papa cá 
condiţiile lui referitoare la teritorii nu au fost îndeplinite, s'a mâniat nespus, vărsându-şi mânia mai întâi 
asupra reprezentanților papali înşişi, pe care i-a excomunicat. 

Convocând un sinod la Roma în 863, ţinut în Lateran, Nicolae l-a excomunicat şi l-a depus în chip 
nedrept pe Patriarhul Fotie. Temeiul acuzațiilor lui era acela că Fotie luase scaunul patriarhal in chip 
necanonic. De asemenea Nicolae ameninţa că dacă Fotie nu se conformează hotărârii Sinodului din La- 
teran va rămâne excomunicat până pe patul de moarte.” Apoi Papa l-a excomunicat pe Arhiepiscopul 
Grigorie Asvestas, care jucase un rol principal în hirotonirea lui Fotie. Apoi Papa Nicolae a ales să-l 
recunoască pe Ignatie ca patriarh. 

Nicolae i-a scris Împăratului Mihail al III-lea" şi lui Fotie, refuzând să se adreseze lui Fotie ca 
Patriarh, ci doar ca unui „bărbat intelept."^ Monument de mândrie, scrisoarea lui Nicolae către Fotie 
tâlcuia cuvintele rostite de Mântuitorul către Petru, „Adevăr zic tie, tu eşti Petru, şi pre această piatră voiu 
zidi Biserica Mea...” (Mt. 16, 18), în acest chip: „Este vădit că Sfânta Biserică Romană, prin preafericitul 
apostol Petru, verhovnicul apostolilor, care a fost socotit vrednic a primi din gura Domnului întâietatea 
Bisericilor, este capul tuturor Bisericilor; că la ea trebuie a se adresa cu toţii, spre a cunoaşte cârma şi 
rânduiala ce trebuie a fi urmate în toate lucrurile de folos şi în aşezămintele bisericeşti pe care le păstrează 
într'un chip neştirbit şi fără greşală, potrivit legiuirilor canonice şi sinoadelor sfinților Părinţi. Din aceasta 
urmează că ceea ce este respins de cârmuitorii acestui Scaun, din deplina lor putere, trebuie să fie respins, 
chiar dacă ar exista vreun obicei osebit, şi că ceea ce poruncesc ei, trebuie a fi primit cu tărie şi fără 
zăbavă.” 6 

Nicolae nu s'a oprit aici, ci a scris şi patriarhilor răsăriteni ai Alexandriei, Antiohiei şi Ierusalimului, 
poruncindu-le să facă cunoscută credincioşilor lor hotărârea scaunului apostolic al Romei." În toate 
scrisorile sale Papa îşi afirma pretenţiile papale şi refuza să-l recunoască pe Fotie, respingând depunerea 
lui Ignatie. 

Împăratul Mihail răspunse Papei, afirmând că hotărârile papale nu au validitate, fiindcă nimeni nu-l 
pusese pe Papá şi sinodul lui să facă judecată. Ca răspuns, Papa îşi trámbitá pretenţiile încă şi mai tare. EI 
întemeia pretențiile papale pe documente false precum Donatfia lui Constantin şi Decretalele Isidoriene şi 
pe tâlcuirea papală a locului din Scriptură pomenit, „Tu eşti Petru, şi pre această piatră voiu zidi Biserica 
Mea, si voiu da tie cheile împărăției cerurilor...” (Mt. 16, 18-19). În fapt, supremaţia lui Petru este 
susținută de latini încă din acea vreme (860) şi până în zilele noastre. Papa mai poruncea ca Fotie şi 
Ignatie să fie trimişi la Roma spre a fi judecaţi de el. Biserica Răsăriteană s'a simțit greu batjocoritá de 
acest fapt nemaiauzit până atunci. În ciuda acestui lucru, Sfântul Fotie, arătând adevărată dragoste, nu a 
dat drumul mâniei, socotind că tăcerea ar fi lucrul cel mai nimerit spre a păzi unirea dintre Răsărit şi 
Apus. Orice alte cuvinte ar fi fost de prisos. Împăratul, la rândul său, a întrerupt orice legătură cu Papa. 


Năvălirea ruşilor 


Primul impact cu varvarii ruşi, al căror nume era încă necunoscut lumii bizantine, a avut loc pe 
neaşteptate la 18 Iunie, 860. Nădăjduind să pună mâna pe cetatea de scaun, ruşii au coborât dinspre 


7? PL 3, 790-794. 

7 PL 3, 785-790. 

7 PL 7, 783-785. 

75 Nicol, Ep. 1 si 4., apud Guettée, Papalitatea schismaticá, op. cit., p. 210. 
77 Guettée, Papalitatea schismaticá, op. cit., p. 210. 

miazănoapte cu două sute de corăbii. Neaşteptatul atac a pricinuit spaima tuturor, căci Împăratul şi armata 
lipseau, fiind plecaţi să-i alunge pe arabi. Astfel, ruşii nu au întâmpinat nici o împotrivire. Sfântul Fotie a 
reproşat cetăţenilor laşitatea şi delăsarea. Varvarii au ieşit victorioşi, luând o pradă bogată. Părăsind 
suburbiile Constantinopolei, ei au jefuit şi au pustiit coasta Mării Negre, strâmtoarea Bosfor, întinzându-şi 
jafurile până în insula Prinkipo unde fostul patriarh Ignatie trăia în surghiun. 

Deşi ruşii nu erau bine organizaţi, rapiditatea şi cruzimea atacurilor lor erau nemaivăzute. lată cum 
descrie Sfântul Fotie înfricoşatul măcel şi distrugerile: „Mânia lui Dumnezeu vine asupra noastră pentru 
fărădelegile noastre, (...) căci atacul acestui neam năvălitor a dovedit limpede covârşirea păcatului. 
Neamul acesta era neştiut, neînsemnat, necunoscut până la năvălirea sa asupra noastră. (...) Ei au jefuit 
împrejurimile, au pustiit mahalalele cetăţii, au nimicit cu cruzime pe cei ce au căzut în mâinile lor. (...) 
Am ajuns jucăria unei semintii varvare. (...) Acum ei s'au ridicat la o strălucită înălțime şi la o nemăsurată 
bogăţie, acest neam ce locuieşte undeva departe de ţara noastră, varvar, pribeag, înarmat cu săgeți, 
nepăzit, neînfrânat şi fără stăpânire. În chip năprasnic, întru clipita ochiului, ca un talaz al mării revărsat 
peste hotarele noastre şi ca un mistreţ sălbatic ce înghite pe locuitorii pământului ca pe nişte iarbă, paie 
sau grâne, (...) ei nu au cruțat nimic, de la om până la dobitoc. (...) Nu-i înmuia nimic din ceea ce mişcă 
spre milă firea omenească, chiar când s'a coborât la cea a fiarelor sălbatice, ci îşi înfigeau cu cutezantá 
săbiile în oameni de orice vârstă sau fire. Puteai să vezi prunci smulşi de la sân, şi de la alăptat, şi de la 
viaţa însăşi, aflându-şi mormânt de náprasná în pietrele de care, vai, erau izbiti. Mamele plângând jalnic, 
junghiate peste pruncii lor care încă se zbăteau şi răsuflau — jalnic lucru de auzit, şi încă mai jalnic de 
văzut. (...) Sálbáticia nu se oprea la făpturile omeneşti, ci se întindea asupra tuturor necuvântătoarelor, 
boi, cai, păsări şi altele pe care puneau mâna... Pretutindeni era plin de hoituri; curgerea râurilor se 
preschimbase în sánge..."^* 

„În acea vreme, lipsiţi de ajutor si de sprijin omenesc, întăritu-ne-am duhovniceşte tinándu-ne cu 
tărie de nădejdile noastre în Maica Cuvântului lui Dumnezeu. Stăruit-am la dânsa ca să roage pre Fiul ei, 
chemându-o pre dânsa pentru ispăşirea păcatelor noastre. Cerut-am mijlocirea ei pentru mântuirea noastră 
$1 ocrotirea ei ca un zid nebiruit. Cerşitu-i-am să zdrobească cutezanta varvarilor, să sfărâme îndrăznirea 
lor, să apere norodul cel deznădăjduit şi pentru turma ei să lupte.” 

Adresându-se turmei sale, Patriarhul urma: „lubiţilor, venit-a vremea să alergăm la Maica 
Cuvântului, singura noastră nădejde şi scáparea. Cu rugăciune să strigăm către dânsa: “Mântuieşte cetatea 
ta, Stăpână, precum ştii!” Pre dânsa să o punem înainte mijlocitoare către Fiul său şi Dumnezeul nostru. 
Să o luăm pre dânsa martoră şi chezăşie a zapisului nostru. Că ea este cea carea duce cererile noastre şi 
revarsă mila Celui Născut al său, risipeşte negura vrăjmaşilor şi luminează pre noi cu lumina mántuirii."* 

Apoi Patriarhul Fotie si locuitorii cetăţii au purtat de-a lungul zidurilor veşmântul (maforion) 
Maicii Domnului. Cu acest prilej, sfântul Fotie a spus: „Pe când întreaga cetate purta împreună cu mine 
veşmântul ei pentru alungarea năvălitorilor şi ocrotirea celor impresurati, am adus din belşug rugăciunile 
noastre si am săvârşit litia.” Apoi urmează astfel: „Pentru aceea dânsa, cu negrăită milostivire, cu 
mijlocirea sa de Maică a zis: Dumnezeu S'a înduioşat, mânia Lui S'a abătut, şi Domnul S'a milostivit de 
moştenirea sa. Cu adevărat, acest veşmânt preasfintit este straiul Maicii lui Dumnezeu. El a imbrátisat 
zidurile, iar vrăjmaşii, în chip neînțeles, au întors spatele..., căci îndată ce veşmântul Fecioarei a 
înconjurat zidurile, varvarii au lăsat năvala lor şi au ridicat tabăra, iară noi ne-am izbăvit de apropiata 
robie, dobândind neaşteptată mântuire. Că Domnul nu S'a uitat la păcatele noastre, ci la a noastră 
pocăință; nu a pomenit fărădelegile noastre (Ps. 78, 8), ci a plecat urechea Sa la mărturisirea buzelor 
noastre..."*! 

„ŞI izbăvindu-ne de primejdie, scăpând de sabie si de nimicitorul ce a trecut peste noi, cei ce ne-am 
acoperit şi ne-am pecetluit cu veşmântul Maicii Cuvântului, toti cu un glas, dimpreună cu ea, să ináltám 
cântări de multámitá lui Hristos Dumnezeul nostru carele dintr'însa S'au născut... Cu adevărat, cei ce au 
scăpat din pieire de obşte cuvine-se să afierosească şi să aducă prinos lui Dumnezeu şi Maicii Sale cântare 
de obşte. Cá de obşte ne-a fost bucuria izbăvirii: de obşte fie-ne şi multámita. Cu minte dreaptă şi cu 
suflet curat să zicem Maicii Cuvântului: “Fără zăbavă ținem credinţa noastră şi dragostea către tine. Mân- 
tuieşte Cetatea ta, precum ştii şi precum voieşti. Că pre tine te punem înainte ca pre un braţ al nostru, şi 


78 St. Photios, „Homily IV, Departure of the Russians", în Homilies of Photios, Patriarch of Constantinople, Harvard 
University Press, 1958, pp. 96-99. 
P Tbid., p. 102. 
5 Homily III, The Russian Attack”, in Homilies of Photios, Patriarch of Constantinople, op. cit., p. 95. 
s „Homily IV, Departure of the Russians", ibid. 

întărire, şi scut şi apărătoare: Luptă pentru norodul tău. lară noi vom lua aminte cu toată tăria noastră, a ne 
curáti inimile înaintea ta, smulgându-ne din patimi şi din tiná. Risipeste uneltirile celor ce se ridică cu 
semetie asupra noastră. Cá de am şi călcat poruncile date nouă, tie se cuvine a ne îndrepta, tie se cuvine a 
întinde măna celor ingenuncheati şi a ne ridica din căderea noastră.” Astfel să zicem către Fecioara, şi 
minciună să nu gráim."? 

După ce corăbiile ruşilor s'au depărtat, ele au fost nimicite de o furtună şi numai câteva au scăpat de 
pierzanie. 


?? Tbid., pp. 109-110. 

Lucrarea misionară 


Cel între sfinți părintele nostru Fotie, cârmuind Biserica din Bizanţ, nu a lăsat ca pricirile cu latinii 
să-l abată de la marea lucrare apostolească a lui Dumnezeu la care fusese chemat. Patriarhul Fotie a 
împodobit lăcaşurile lui Dumnezeu, a pus rânduială în treburile Bisericii, a alcătuit slujbe Dumnezeieşti şi 
a luptat împotriva noilor eresuri. Totodată, s'a dăruit din toată inima şi sufletul răspândirii Evangheliei lui 
Hristos între popoarele ce încă nu o auziseră. 

Bizanțul era înconjurat de numeroase popoare necreştine. Iscusitul şi de Dumnezeu luminatul Fotie 
a socotit că este lucru cu chibzuială a-i crestina pe aceşti păgâni, ca să se facă prieteni ai Bizanțului, 
scăpând astfel de viitoare primejdii. A-i lăsa în întuneric ar fi însemnat să poftească alte puteri politice şi 
bisericeşti să-şi aşeze stăpânirea şi cármuirea la hotarele Bizanțului. 


Sfinţii Chiril şi Methodie 


Atacul ruşilor i-a făcut pe bizantini să-şi înnoiască legăturile cu hazarii, un popor turcic din sudul 
Rusiei. În acest scop s'a alcătuit o delegaţie condusă de către tânărul thessalonicean şi ucenic al lui Fotie, 
Constantin (în schimă Chiril) care a apărat cauza Ortodoxiei în fata influențelor evreieşti şi islamice. 

Fratele lui Constantin-Chiril, Methodie, călugăr în Olimpul Vithiniei, a propovăduit şi el cu multă 
izbândă Sfânta Evanghelie hanului Hagan şi l-a convertit împreună cu boierii săi; astfel, pe la anul 860 
mulți din aceşti păgâni au primit Credinţa. Astfel Sfântul Fotie a început creştinarea marelui neam al 
ruşilor, trimitándu-le primul episcop şi păstor. 

Totuşi pe Constantin-Chiril şi pe Methodie îi aşteptau şi mai mari nevointe. Cneazul Moraviei, 
Rastislav, a trimis o ambasadă în capitală spre a cere Împăratului şi Patriarhului misionari pentru supuşii 
săi. El a cerut ca misionarii Şi clericii să cunoască limba slavonă, astfel încât credinţa Evangheliei să se 
statornicească între slavii din Moravia. Prin purtarea de grijă a lui Dumnezeu, Rastislav a ales să se 
adreseze Bizanțului ca să aducă adevărata Credinţă poporului său. Poate că era şi bănuitor față de 
influenţa clericilor franci. Din punct de vedere politic, probabil că Rastislav a dorit să găsească în Bizanţ 
o forță egală şi opusă care să contracareze influenţa francilor şi bulgarilor din jurul său. Bizanțul era 
mulțumit să-şi întindă influenţa în acest nou şi îndepărtat ţinut. Acest lucru avea să facă presiuni asupra 
bulgarilor rămaşi la mijloc. 

Astfel, in 863, cei doi frati, Constantin-Chiril şi Methodie, au fost trimişi de către Patriarhul Fotie cu 
însemnata misiune de a propovădui în limba slavonă noua Credinţă în ţinuturile slave. Fraţii sfinți Chiril 
şi Methodie, dimpreună cu Sfântul Fotie şi cu Chesarul Vardas împart meritul de a fi convertit pe slavi la 
ortodoxie. Primul pas al lui Chiril a fost acela de a inventa o scriere slavă (alfabetul glagolitic). El a tradus 
Biblia în slavonă, folosind dialectul slavon vorbit în Macedonia. Cei doi fraţi au adus în Moravia şi Dum- 
nezeiasca Liturghie în limba slavonă. Cu asemenea metode, misiunea lor avea să aibă un succes asigurat. 
Iată deci că misionarii greci nu şi-au propus să schimbe conştiinţa etnică a poporului, ci să-l crestineze. 

Truda lui Chiril printre noii săi fii duhovniceşti nu a fost fără ispite. Însă mai târziu a fost biruit în 
lupta sa cu clerul german, fiindcă protecţia bizantină era prea departe ca să poată avea greutatea necesară 
în acest avanpost obscur. Clerul german, pizmuind înrâurirea bizantină, susținea că singurele limbi 
îngăduite în Liturghie erau cele trei scrise de Pilat pe tabla de deasupra Crucii lui Hristos: ebraica, greaca 
şi latina. Aceasta a ajuns pricină de ceartă între germani si cei doi frati greci. În 868 cei doi frati s'au 
infátisat Papei Adrian al II-lea (867-872) pentru a rezolva această dispută. Adrian, foarte fericit să 
intervină, i-a primit foarte bine pe cei doi frati. Totuşi nu voia nici să-i jigneascá fără rost pe puternicii 
germani. 

În fata preoţilor Veneţiei, Constantin-Chiril a răspuns cum de a „cutezat” să scrie şi să înveţe 
Scripturile în altă limbă; căci duşmanii săi spuneau: „Noi ştim că numai în trei graiuri ne-a împrumutat 
Dumnezeu cărţile Sale: cel evreiesc, cel grecesc şi cel latinesc.” În cuvântul său, Constantin-Chiril a spus 
printre altele: „Cum de nu vá rusinati a recunoaşte numai trei graiuri, silind celelalte neamuri si semintii a 

rămâne oarbe şi surde? (...) Mai bine voiu grăi cinci cuvinte pe care oamenii le înțeleg, decât o mie de 
cuvinte neintelese."?? 

Ca urmare, Papa Adrian a aprobat cártile de slujbá in limba slavoná la liturghiile ce s'au tinut in 
cáteva biserici din Roma si a aprobat hirotonirea cátorva candidati la preotie veniti la Roma cu cei doi 
frati. Constantin-Chiril a fost tuns în monahism la o mănăstire grecească din Roma, murind apoi la 14 Fe- 
bruarie, 869. 

Methodie a fost ridicat de cátre Papa la rangul de episcop al vechii episcopii a Illiriei, speránd ca el, 
deşi grec, să-i întărească jurisdicţia pe care o pretindea asupra acelui ţinut. Însă germanii s'au simțit 
ofensati. Ei l-au osândit pe Methodie şi l-au întemnițat într'o mănăstire germană vreme de doi ani şi 
jumătate, până când Papa a negociat eliberarea lui. Papa i-a mustrat pe germani. Pe atunci domnea Papa 
Ioan al VIII-lea (872-882), care a făcut un compromis cu germanii, nemaiingáduind lui Methodie să folo- 
sească slavona în slujbele bisericeşti. Methodie a fost apoi ridicat la rangul de Arhiepiscop al Moraviei, în 
879. 

Se spune că Sfântul Methodie l-a vizitat pe Sfântul Fotie la Constantinopol în 882, fiind bine primit. 
În capitală Fotie întemeiase o şcoală de studii slavone care a devenit refugiul preoților slavi ce fuseseră 
vânduți robi de un cneaz duşman şi apoi eliberați de către venețieni. De fapt, Sfântul Fotie a păstrat şi o 
şcoală superioară de studii slavone la 'Thessalonic, spre a-i educa pe bizantini în privinţa obiceiurilor şi 
culturii poporului slav. Sfântul Methodie a răposat în 884 sau 885. Ucenicii lui au avut şi după aceea 
multe necazuri cu germanii şi cu maghiarii păgâni. Cu toate acestea, prin truda „apostolilor slavilor”, 
Chiril şi Methodie, cultura bizantină a fost ferm aşezată pe teren slav. Traducerea cărților creştine în 
slavonă a continuat, contribuind din plin la răspândirea şi întreținerea credinței în Bulgaria şi, după 950, 
în Rusia. Evanghelia lui Hristos s'a răspândit apoi nu numai între slavii din Moravia, ci şi în Balcani şi în 
ținuturile învecinate. 

După atacul ruşilor din 860, ambasadorii ruşi au fost botezați la Constantinopol de către Fotie. Deşi 
a trecut mai mult de un secol până la convertirea finală a Rusiei Kievene la creştinism, în 988, când 
Cneazul Vladimir a primit creştinismul, căsătorindu-se cu o prinţesă bizantină porfiroghenitá, totuşi 
adevărata creştinare a Rusiei a început în vremea Patriarhului Fotie. 

Acum, când moravii deveniseră creştini, Bulgarii nu mai puteau zăbovi să purceadă a-şi aşeza 
existenţa politică şi culturală pe un teren mai solid prin primirea creştinismului. Ţarul bulgar Boris (852- 
889), văzând cá moravii erau aliați cu Bizanțul, şi-a trimis ambasadorii la franci. Bizantinii au făgăduit o 
extindere a teritoriului taratului bulgar, dar au făcut şi o mişcare hotărâtoare spre a arăta Ţarului puterea 
lor. Sosirea oastei bizantine la hotarele lui şi impresionanta apariție a flotei împărăteşti în largul coastelor 
l-a făcut pe Boris să asculte de Bizanţ. Ultimul lucru pe care bizantinii l-ar fi dorit era acela de a îngădui o 
alianță spirituală între bulgari şi franci, şi prin aceştia cu Roma. Bizantinii nu au cerut decât ca Boris să 
rupă alianţa cu francii şi să primească Ortodoxia de la Constantinopol. 


Țarul Boris I al Bulgariei 


În anul 864, Ţarul bulgar Boris şi poporul său doreau să se lepede de strámoseasca păgânătate şi să 
primească învățătura Evangheliei. Fotie, care atáta scânteia dragostei lor pentru Dumnezeu, l-a primit pe 
Boris în credinţa lui Hristos. La botez, naşul lui Boris a fost însuşi Împăratul Mihail, care i-a dat numele 
său. Boierii Ţarului Boris-Mihail au fost duşi şi ei la Constantinopol şi s'au botezat. De atunci a domnit 
pacea între cele două popoare. Apoi, sub îndrumarea lui Fotie, clericii greci au purces îndată la orânduirea 
Bisericii Bulgare. 

Sfântul patriarh, aşteptând mult de la proaspăt-botezatul fin al Împăratului, Țarul Boris-Mihail, i-a 
trimis îndrumări scrise, pline de Dumnezeiască înţelepciune, zugrávindu-i datoriile unui cârmuitor creştin. 
Învățăturile către Ţarul Boris-Mihail cuprindeau prezentări ale Crezului de la Nikea, istoria celor Şapte 
Sinoade Ecumenice şi o minunată descriere a unei vieţi creştine virtuoase, centrată pe biserică. Sfântul 
Fotie infátisa de asemenea obligaţia ca domnitorii creştini să nu domnească ca nişte tirani, ci în dragoste 
şi adevăr. 


5 F, Dvornik, „The Vita Constantini", Les Legendes, pp. 377-379. 

Iată câteva fragmente din scrisoarea Sfântului Fotie: „Măria ta şi iubite fiu. (...) Unele daruri, prea- 
înălțate şi iubite fiule, aduc puţin şi vremelnic folos celor ce le primesc. Adevăratele daruri sânt acelea ce 
luminează cu strălucirea şi slava virtuţii şi adevărului şi aduc folos sufletesc..., căci ele dau mare şi 
veşnică blagoslovenie (...) şi câştigă sufletului nepieritoare şi cereşti daruri. 

Învăţarea curatei si nepătatei Credinte a creştinilor şi intrarea în ea slobozeşte pre om de mulţime de 
rătăciri, curăţă ochiul minţii de întunericul lumii acesteia, îngăduind omului să privească limpede vechea 
frumuseţe a slujirii cu curata înțelepciune a sufletului."5* 

„Alte virtuţi trebuie să mărturisească credinţa omului. Omul binecinstitor trebuie să fie înzestrat cu 
amândouă: credinţa dreaptă întăreşte buna purtare, iar o vieţuire curată vesteşte o credință 
binecinstitoare."*? 

Mustrându-l pe Ţarul Boris-Mihail, el îi vorbeşte de porunca lui Hristos, Domnul nostru al tuturor, 
„ca să aducem roadele virtuţilor şi să nu dăm de ruşine credinţa noastră prin ráutátile noastre. Acesta este 
şi sfatul lui Pavel, marele dascăl al Bisericii, dimpreună cu Petru, verhovnicul apostolilor, căruia îi sânt 
încredințate cheile porților cerului... Pentru aceea si noi te îndemnăm să împodobeşti credinţa ta cu virtuti, 
şi să faci să crească virtuțile prin credinţă, ca să se facă încă şi mai strălucitoare. Aş voi să fiu acolo cu 
tine, ca să pot vedea eu însumi slăvitele tale fapte şi astfel să mă bucur şi mai mult, şi să mă veselesc. lar 
de s'ar întâmpla vreo nesosintá, aş putea cu uşurinţă să o dau de-o parte de îndată şi să o îndrept. Însă cum 
dorința mea nu se poate împlini şi multe piedici stau în drumul meu, voiu face tot ce-mi stă în putință spre 
a pune în scris sfatul făgăduit.”* 


Sinoadele Ecumenice. Sfântul patriarh înfăţişează apoi lui Boris-Mihail o scurtă schiță a 
participanților şi acţiunilor de la fiecare Sinod. El prefateazá această parte zicând: „Curata şi tradiționala 
învățătură a Ortodoxiei călăuzeşte sufletele celor cucernici către limanul sigur al închinării.” 

Când înşiruie pe membrii şi conducătorii Sinoadelor Ecumenice, Sfântul Fotie, nearătându-se 
neprietenos către Biserica Romei, pomeneşte totdeauna rolul istoric activ al acelei Biserici şi bine 
documentata concordanţă cu Sinoadele. De pildă, el scria că în timpul Sinodului Întâi (325), „Silvestru I 
(314-335) şi Iulie I (337-352), renumitii Episcopi ai Romei, deşi nu au luat parte la Sinod, au numit pe 
Victor şi Vincetius să fie de faţă la adunarea de obşte. Aceşti doi bărbaţi, care slujeau virtutea, aveau cinul 
preoţiei; şi împreună cu dânşii era Osie al Cordovei”, Cecilian al Carthaginei, Domnus al Pannoniei, 
Nicasius al Galiei şi Marcu al Calabriei. 

La al Doilea Sinod Ecumenic (381) a fost de faţă un singur episcop apusean. Papa Damasie I (366- 
384) nu a fost de faţă. În mod subtil, parcă indreptátind rapida sa ináltare de la mirean la tronul patriarhal, 
Fotie îl instiinteazá pe Boris-Mihail despre Patriarhul Nectarie, aflat şi el la al Doilea Sinod Ecumenic, 
care „fusese îmbrăcat cu cea mai curată dregătorie a ierarhiei (...) după ce a fost despărțit din turma 
catehumenilor."*? 

Apoi Fotie îl laudă pe Sfântul Chiril al Alexandriei (1444) care, luând parte la al Treilea Sinod 
Ecumenic (431), a reprezentat scaunul şi persoana lui Celestin I al Romei (422-432). Vorbind de al 
Patrulea Sinod Ecumenic (451), Fotie laudă pe Pashasin şi Bonifatie, „care au reprezentat pe Leon I (440- 
461), preasfântul Papă a cărui faimă a fost la fel de mare pe cât de fierbinte i-a fost osârdia pentru 
bunacinstire. "55 

Apoi Fotie îl instiinta pe Boris-Mihail că la al Cincilea Sinod Ecumenic (553), deşi Papa Vigilie 
(537-555) era la Constantinopol, nu a luat parte la Sinod, zicând că este bolnav. Totuşi el a confirmat 
credinţa Părinților printr'un memoriu. Însă puţin mai nainte, scrie Sfântul Fotie, Papa Agapit I (535-536) 
lepádase şi alungase pe Anthim al Trapezuntului, ca şi pe Sever, Petru al Apameii şi Zoora. Fotie notează 
cá Papa Agapit avusese rolul principal în acea slăvită împrejurare si cá renumitii ierarhi Efrem al 
Antiohiei şi Petru al Ierusalimului l-au sprijinit cu voturile şi cu strădaniile lor. 

Fotie îl instiinta pe Boris-Mihail că la al Saselea Sinod (680) preoții Theodor şi Gheorghe, şi 
diaconul Ioan au făcut parte dintre clericii ce îl reprezentau pe Papa Agathon (678-681). 


%4 Despina Stratoudaki White si Joseph R. Berrigan Jr., The Patriarch and the Prince, op. cit., p. 39. 
55 Ibid., p. 40. 
36 Tbid., p. 56. 
*7 Ibid., p. 43. 
% Tbid., p. 45. 

Íncunostiintándu-1 pe Boris-Mihail de împrejurările si hotărârile celui de-al Saptelea Sinod Ecu- 
menic (787), Fotie observă cá au fost de faţă ,,preainteleptul protopop Petru şi preotul Petru, igumenul 
Mănăstirii Sfântul Savva din Roma. Ei au ocupat locul scaunului apostolic, căci reprezentau pe papa 
Adrian” (772-795). 

Citând participarea Bisericii Romei, Fotie demonstra neîndoielnic ţarului unitatea istorică dintre 
Roma şi patriarhatele răsăritene. 


Al Şaptelea Sinod Ecumenic. În copilăria sa, Fotie si ai săi fuseseră victimele iconoclastilor. El îi 
vorbeşte cu deosebită osárdie lui Boris-Mihail despre al Saptelea Sinod Ecumenic şi despre cei ce au 
cutezat să defaime pe Hristos în mod indirect şi prefăcut, atunci când luptau împotriva sfintei Sale icoane. 
El scrie: „Aceştia au osândit drept idol sfântul chip al lui Hristos — o, potrivnicie a unor cutezătoare şi 
păgâneşti cugete şi limbi! — acel chip prin care rătăcirea idoleascá s'a nimicit. Ei l-au supus la tot felul de 
ocări; l-au lovit cu picioarele pe ulite şi prin pieţe, l-au luat în râs şi l-au aruncat în foc. Jalnică vedenie 
pentru creştini, potrivită doar acelor păgâni ce luptă împotriva lui Hristos... Au pornit un nemilos război 
împotriva lui Hristos şi a sfinților Săi, (...) au batjocorit [icoanele] cu picioarele, cu mâinile lor ucigaşe şi 
cu buzele lor lumesti; ci aceşti blestemati nu s'au mulțumit cu sálbatica lor nebunie.” 

Apoi Patriarhul Fotie firmă că Sinodul „a judecat vrednică de cinstire icoana lui Hristos, crucea 
însăşi şi înfăţişarea ei." E] încheie această parte a scrisorii către Boris-Mihail astfel: „Aceasta este 
mărturisirea curată şi nepătată a credinţei noastre creştineşti. Aceasta este curata începătură a curatei şi 
neprihănitei noastre credinţe şi a sfintelor ei taine (...), şi după aceasta cugetăm, credem şi petrecem până 
la sfârşitul vieții noastre..."?! 

Din cele ce urmează, este vădit cá Fotie îl introduce pe Boris-Mihail în creştinism atunci când scrie: 
„Această mărturisire să o primeşti şi să o iubeşti cu purtare nepătată, cunoaştere tare şi credinţă neîndoită. 
În ce priveşte moştenirea bunei cinstiri, să nu te abati de la dânsa, nici chiar pentru o clipită, nici la 
dreapta, ca la stânga. Acesta este cuvântul apostolilor, aceasta este învățătura Soboarelor a Toată 
Lumea.” 


Uneltirile diavoleşti. Apoi Fotie, care se îngrijea mereu să alunge lupii cât mai departe de staulul 
Bisericii printr'o învățătură dreptslăvitoare, arată în continuare fiului său duhovnicesc că Biserica ieşise 
biruitoare din toate bătăliile şi ridicase slăvite semne de biruintá după fiecare luptă. El îl avertizează pe 
Boris-Mihail că diavolul „luptă mai cu înfocare şi aruncă sulitele vicleniei sale cu mai sălbatică furie şi îşi 
felureşte cursele faţă de Biserică. Între neamurile necreştine diavolul nu întâlneşte prea mare împotrivire, 
astfel că nici nu se întrarmează prea tare împotriva lor. Însă poporul creştinesc al lui Dumnezeu, neam 
sfânt, preoție împărătească, întrucât se întăreşte zi de zi în Credinţă, stă cu vitejie împotriva relelor sale 
lucrări şi uneltiri. Pentru aceea foloseşte tot felul de vicleşuguri şi încearcă în tot chipul să pricinuiască 
vreo poticnire. El se sileşte să hártuiascá Biserica lui Hristos, deşi toată viclenia şi silintele lui îi sânt 
numai spre rusinare."?? 


Cele două porunci. Fotie scrie: „Noi trebuie să iubim pe Dumnezeu şi să ÎI slujim desăvârşit, şi să 
iubim pe aproapele nostru şi să-i purtăm de grijă — aceste două lucrări sânt sădite în om. Însă voia noastră 
nu este totdeauna asemenea cu cunoaşterea noastră, şi astfel această înţelegere trebuie întrupată în dumne- 
zeiasca descoperire şi în legea scrisă. Din însăşi firea lor, nu este greu de văzut că “în aceste două porunci 
toată legea şi prorocii atârnă” (Mt. 22, 40). (...) Din această pricină este bine a păzi în tot chipul şi cu toată 
străşnicia aceste porunci, dimpreună cu curata şi nepătata noastră Credinţă; căci, cu adevărat, nu este cu 
putinţă ca fără aceste porunci omul să țină de trupul celor credincioşi si binecinstitori sau să fie aflat 
vrednic de Împărăția Cerurilor.”** 


Îndatoririle religioase. Vorbind despre îndatoririle religioase ale unui domnitor, Fotie sfătuia pe 
Boris-Mihail, zicând: „Rugăciunea ne împreunează cu Dumnezeu si ne face prietenii lui. (...) De la El 
purcede toată fiintarea şi dăinuirea, toată darea cea bună, toată desăvârşirea şi iertarea păcatelor. Astfel, 


® Ibid., p. 51. 
9? Ibid., p. 52. 
?! Ibid., p. 53. 

chiar dacă nici un alt câştig nu ar veni din rugăciune, fie şi numai părtăşia este de dorit, mai presus de 
toată altă bucurie a vieţii, şi mai vârtos pentru cei ce iubesc pe Dumnezeu şi sânt binecinstitori. (...) Pentru 
aceea, necontenit adu prinos lui Dumnezeu rugăciunile tale şi deosebi, dar roagă-te şi cu norodul laolal- 
ti." Vorbind despre preoții slujitori ai lui Dumnezeu, el scrie: „Aducerea prinoaselor sfintei noastre 
slujiri este lăsată preoţilor. Dacă le vei sluji şi le vei face daruri, de multe foloase şi binecuvântări te vei 
bucura printr înşii. Dară şi tu, de vei dori, poti face cea mai frumoasă şi cea mai plăcută jertfă lui Dum- 
nezeu printr'o viaţă de curátie în gând şi în faptă. "9 


Purtarea unui domnitor. Fotie afirmă că un domnitor trebuie „să fie necontenit cu băgare de 
seamă la felul cum îi alunecă limba; căci cuvintele pot într'o clipită să schimbe lucrurile şi să vatăme 
Viaţa şi averea oamenilor.” Mai departe îi scrie: „Întoarce-ţi fata de la buzele osânditoare şi de la 
clevetiri, că adeseori acestea au făcut să turbeze copiii împotriva părinților şi părinții împotriva copiilor, 
au despărțit pe cei căsătoriţi şi au făcut ca rudeniile să se ridice una împotriva celeilalte. Mai trebuie oare 
a zice că o vorbă a unui şoptitor, case şi cetăți întregi a surpat (Sirah, 28, 14-15)? Vorbind despre 
prietenii, el îl sfătuieşte pe Boris-Mihail „să nu te grábesti a te lega cu prieteşug; însă când te-ai înjugat, 
caută să păzeşti legătura. Poartă sarcinile aproapelui tău, până ce nu-ți primejduieşti sufletul.” Şi 
„încearcă să-ţi faci prieteni printre cei mai buni, nu printre cei mai răi; că firea omului după prietenii săi 
se judecă.” Fotie îl învaţă apoi să prefere pe adevărații prieteni, iar nu pe linguşitori, ca să afle adevărul. 

Vorbindu-i de răspunderile sale, Fotie spune că cu cât mai mare este puterea cuiva, cu atât mai mult 
trebuie să strălucească în virtute. Însă „cel ce face dimpotrivă, săvârşeşte deodată trei păcate foarte grele: 
se pierde pe sine; pricinuieşte răul celor ce îl văd; face să fie hulit Dumnezeu fiindcă a încredinţat o putere 
aşa de mare unui astfel de om. Pentru aceea orice om, iară mai vârtos cei puşi să stăpânească, trebuie să 
fugă de pácat."?? Apoi scrie că „cei ce folosesc înzestrările lor fireşti in slujba ráutátii, iar nu în folosul 
aproapelui, îşi înjosesc firea şi prefac darurile date lor de Ziditorul întru obrăznicie şi nerecunoştinţă.”!% 

Apoi Fotie, lumina credincioşilor dreptslávitori, îl sfătuieşte să nu atáte o patimá care tocmai se 
naşte. „De îndată ce răul cade asupra gândurilor tale şi le pecetluieşte cu chipul dorinţei, greu mai scapi 
de patimă.”!! 

„Domneşte peste supuşii tăi încrezându-te în bunávoirea lor, iar nu în samavolnicia ta; că mai tare 
temelie este voirea cea bună decât frica.” Cum poate domnitorul să împlinească aceasta? Sfântul Fotie 
răspunde că domnitorul împlineşte aceasta „prin faptele sale virtuoase şi grija faţă de supuşi. Astfel, vei 
trăi în chip cu adevărat împărătesc şi plăcut şi vei sprijini statul pentru ei, un stat slobod de nenorociri şi 
de griji cumplite, lăsând în urma ta o bună şi bine-pomenită faimă pururea.” 1% Totodată, „nu atât vitejia 
în război, cát bunávoirea şi bunătatea inimii față de supuşi aduc spor şi mântuire unui domnitor. Cá multi 
domnitori, deşi au biruit pe vrăjmaşi în război, au fost nimiciti de poporul lor din pricina năsilniciei 
lor.”1% Mai mult, „însuşirea unui bun domnitor, şi mai vârtos Împărat, este păzirea armoniei între supuşi; 
că în bunăstarea celor cármuiti stă temeiul puterniciei unui domn.”% Mai apoi Fotie spune că bunăstarea 
cetățenilor arată înalta chibzuinţă şi dreptate a ocármuirii. 

Sfátuind pe Cneaz să nu se arate nestăpânit, Fotie îi spune „să se păzească de fágáduintele făcute în 
pripă”, şi „să lase sfatul să meargă înaintea oricărei fapte. Faptele necugetate cel mai adeseori sfârşesc 
rău”. De asemenea, „dacă domnitorul se poate stăpâni pe sine, atunci se cuvine a fi socotit un adevărat 
stăpân al supuşilor lui. Căci când oamenii văd că Domnul lor porunceşte patimilor şi îşi stăpâneşte 
plăcerile, atunci se vor supune grabnic şi de bună voie cârmuirii sale. Dar dacă îl văd rob plăcerii şi 
patimilor, vor socoti lucru de nerăbdat să slujească unui rob.” Apoi „domnitorii trebuie să se facă pilde în 

toate virtuțile, şi mai cu osebire în cea a dreptății; că orice greşală săvârşesc domnii, aduce asupra lor ura 
şi mânia multor oameni.” 06 

Pentru sporirea creştinească personală Fotie îndeamnă să nu se facă jurăminte, ceea ce opreşte şi 
Stăpânul Hristos (Mt. 5, 34), căci „jurământul pripit face călcarea sa uşoară. Pe deasupra, jurământul este 
semnul unei firi nestatornice şi de rând”.!% Patriarhul osândeşte de asemenea şi vorbele de ruşine, 
afirmând că „orice om, dar mai cu osebire domnitorul, trebuie să se păzească de ele — chiar şi în glumă — 
căci sânt ceva josnic şi vrednice de dispreţ, iară nu vorbe de duh." !?* 

În facerea de bine, Sfântul Fotie îi aduce aminte lui Boris-Mihail un binecunoscut proverb grecesc. 
El tâlcuieşte cu cuvintele sale, spunând „să-ţi aminteşti totdeauna ce bine ti s'a făcut tie, dar să uiti 
degrabă orice bine ai făcut tu altora.” 1% 


Purtarea domnitorului în public. Fotie îi scria in chip părintesc Țarului: „Poartă cu gingăşie şi cu 
vitejie cele ce se cuvin tie, iar cele ale supuşilor cu înţelegere; căci cel dintâi este semn al răbdării şi 
bárbátiei, iar cel de-al doilea dovedeşte luare-aminte şi adâncime a împărăteşti tale purtári de grijă.” 1" Pe 
deasupra, „este semn de nebunie, mândrie şi josnicie fie a te semeti pentru biruintele tale, fie a te supăra 
pentru neizbánzi şi a te tăvăli în deznădejde.” 

Spre a trăi fără griji şi fericit cu cei în care te încrezi, sfătuieşte Sfântul Fotie, „să nu te arăţi nici- 
odată lipsit de credinţă celor ce au avut încredere în tine."!? De asemenea, orice om trebuie să fugă de 
minciună, dar mai cu seamă cei care domnesc."!? Pe deasupra, Sfântul Fotie osândeşte viclenia, 
observând că este „o recunoaştere desăvârşită a slăbiciunii. Când viclenia este folosită între prieteni, ea 
este semnul covârşitoarei ráutáti şi decăderi.”!!* Mergând şi mai departe, el sfătuieşte: „Să nu fii nesincer 
nici cu duşmanii ia 

Sfântul Fotie descrie patima mâniei ca pe o „„voită tulburare a minţii noastre si înstrăinare a 
priceperii. Cei ce se lasă în voia deznădejdii se poartă asemeni celor coplesiti de mánie."' El avertizează 
că „mânia, o patimă oarbă ce nu poate grăi bine din rău, pustieşte sufletul omenesc şi adeseori nimiceşte 
cu totul întreaga ființă.” De asemenea, „nu are rost să dai sfat unui om mânios, ci atunci când conteneşte 
trebuie să-l mustri cu blândeţe.”!!” De asemenea, este important „să nu pedepseşti niciodată pe cineva, 
chiar pe drept, atunci când eşti mánios."!'* 

De asemenea Fotie avertizează împotriva aducerii omului la deznădejde, „chiar a celui mai 
neînsemnat; căci deznădejdea este o armă foarte puternică şi de neînvins.” 19 


Poporul bulgar. Patriarhul sfătuieşte apoi: „Trebuie de asemenea să-ți aduci supuşii la aceeaşi 
cugetare despre adevăr. Trebuie să-i aduci la aceeaşi credință şi să nu socoteşti a fi ceva mai însemnat 
decât silintele tale pline de osârdie în această privinţă. Un domnitor trebuie să se îngrijească de mai mult 
decât de propria mântuire. El trebuie să creadă că poporul încredinţat lui are dreptul la aceeaşi grijă (...) şi 
trebuie să-l cheme şi să-l ducă la aceeaşi cunoaştere desăvârşită a lui Dumnezeu. (...) Să nu ne înşeli 
nădejdile ce le avem în tine; nádejdi hrănite de aplecarea ta spre bine şi de înzestrările tale. Nu face să 
rămână fără roadă truda şi nevointele pe care cu bucurie le-am luat asupra noastră pentru mântuirea ta. Nu 
arăta că ai primit la început cuvintele dumnezeiescului grai cu osârdie, iar apoi te-ai făcut nepăsător. Fie 
ca sfârşitul să îți fie ca şi începutul, şi viaţa în armonie cu credința. Fie ca domnia ta să fie văzută si 


% Ibid., p. 67. 

% Ibid., p. 69. 

% Ibid., p. 75. 

% Thid., p. 69. 

10 Thid., p. 70. 

!! Thid., p. 76. 

? Thid., p. 73. 

P Tbid., pp. 70-71. 

14 Thid., p. 69. 

15 Val. Ep. 6, pp. 237-238. 
'* Despina Stratoudaki White si Joseph R. Berrigan Jr., op. cit., p. 73. 

numită binefacere de obşte poporului şi ţării tale, ținând neştirbită bucuria şi fericirea care este a noastră 
pentru tine." ?? 

Sfântul Fotie asemuieste trupurile frumoase şi pe cele urâte cu Credinţa adevărată şi credințele nea- 
murilor. El scrie că creştinii au parte de o adevărată frumuseţe în slăvita lor credinţă. „Dacă cineva se 
abate chiar şi puțin de la ea, pricinuieşte mare scâlciere şi este lepădat neîntârziat. Credintele altor 
neamuri sânt pline de neorânduială si de strámbátáti. Ele nu-i lasă pe cei ce le urmează să le vadă 
uráciunea.""?! 

Poporul bulgar nu era doritor de aur. Fotie stia aceasta şi îl îndemna pe Boris să ţină acest obicei, 
căci „aurul surpă toate lucrurile oamenilor. Păstrează simplitatea poporului tău, arătându-le că aurul este 
nefolositor şi trădător pentru cei ce îl iubesc.” 

Întrucât bulgarii practicau poligamia, Fotie scrie: „Căsătoria cu o singură femeie este o lucrare a firii 
omeneşti menită să ducă la păstrarea neamului. Ea aduce de asemenea o liniştită şi omenească tovărăşie şi 
o stare de bună rânduială. Pe de altă parte, căsătoria cu mai multe femei este o stare cu totul cumplită, ce 
arată destrăbălarea şi necurátia oamenilor necugetători.” 1% 


Încheierea. Spre sfârşitul scrisorii, Sfântul Fotie recomandă lui Boris-Mihail „să pui în seama lui 
Dumnezeu lucrurile pe care le faci bine în viaţa ta sau în cea de obşte a ţării. Astfel Îl vei avea ca 
părtinitor şi vei fi iubit de Dumnezeu; şi în loc să te semetesti, vei zdrobi boldurile pizmuirii."* 

Ín sfârşit, „Mă rog ca aceste cuvinte, alese dintre multele pe care doream să ti le scriu, o, adevărate 
şi alesule fiu”, spune Fotie, „să-ţi stea înainte ca icoană vie al adevăratei şi alesei purtări după voia lui 
Dumnezeu. Fie ca, de dragul meu, să ajungi chip al bunei cinstiri şi a toată virtutea, nu numai pentru 
supuşii tăi, ci şi pentru urmaşul tău”. 

Țarul Boris-Mihail, care mai nainte primise semințele păgânătății, s'a bucurat de cultivarea prin 
Evanghelie vreme de douăzeci şi cinci de ani. Apoi, în 889, Țarul s'a retras din scaun, mergând la o 
mănăstire întemeiată de el lângă cetatea de scaun ca un centru al culturii slave creştine. A adormit la 2 
Mai, 907. 


12 Ibid., pp. 53-54. 
121 Tbid., p. 55. 

Papa îl loveşte direct pe Patriarhul Fotie 


Bisericile Răsăritene îl socoteau pe Episcopul Romei ca pe unul dintre egali. Totuşi, fără să aibă 
acest drept, Papa Nicolae a rostit anathema împotriva lui Fotie la un sinod ţinut la Roma la începutul lui 
863. Papa afirma: „Noi îl declarăm [pe Fotie] lipsit de toată vrednicia preoțească şi de toată slujba 
bisericească, prin puterea lui Dumnezeu cel Atotputernic, a Sfinţilor Apostoli Petru şi Pavel, a tuturor 
Sfinților, a Soboarelor Ecumenice şi a judecății ce Sfântul Duh grăieşte prin noi." E] cuteză chiar a 
învinui pe Fotie însuşi de săvârşirea nedreptei prigoane suferite de Ignatie. Astfel, Nicolae se credea 
„păstrătorul puterii dumnezeiesti şi organul Sfântului Duh”. Însă Nicolae se înşela bizuindu-se pe 
această autoritate. De fapt chiar sinoadele ecumenice, pe care Nicolae le chema în ajutor, hotărâseră că un 
episcop nu poate fi nici judecat, nici osândit, decât de fraţii din provincia sa, şi nu atribuiau celui al 
Romei mai multă autoritate decât celorlalți. 128 

Fotie, bun cunoscător al vechilor canoane, privea drept nule excomunicările lui Nicolae şi continua 
a-şi îndeplini cu râvnă datoriile sale episcopale. 

În 864, când împăratul Mihail află despre hotărârea sinodului din Roma, scrise lui Nicolae o 
scrisoare plină de amenințări. Papa răspunse printr'o scrisoare foarte lungă, plină de afirmații apocrife, de 
false raționamente şi de greşeli istorice din cele mai grosolane, continuând să afirme autoritatea sa 
absolută. Iată o pildă a falselor sale raționamente: „Trebuie a tine seamă cá nici Sinodul de la Nikea, şi 
nici vreun alt sinod, nu a dat nici un privilegiu Bisericii Romane, ştiind că, în persoana lui Petru, ea 
meritase drepturile a toată puterea într'un chip desăvârşit şi că primise ocârmuirea tuturor oilor lui 
Hristos.” 

Biserica Răsăriteană trebuia să se ridice împrotiva pretențiilor lui Nicolae. Ele erau potrivnice 
vechiului drept. Însă Nicolae nu putea să îndure acel dispreţ faţă de „autoritatea lui suverană” şi se folosi 
de creştinarea bulgarilor pentru a reîncepe războiul împrotiva lui Fotie. 129 


Problema bulgară 


Marea lucrare de evanghelizare a Patriarhului Fotie, asemenea cu cea a apostolilor, a stârnit şi mai 
mult pizma şi viclenia Papei Nicolae. Papa nu putea suferi tot mai marea strălucire a scaunului episcopal 
al Constantinopolei. Întrucât la Constantinopol nimeni nu băga în seamă osândirea papală a lui Fotie, 
Nicolae se înfurie şi mai tare şi trimise o nouă epistolă Împăratului, clevetindu-l pe sfântul Fotie. În 
epistolă Papa Nicolae stăruia să i se dea înapoi Illiria şi Sicilia. Nicolae mai dorea să mute cearta sa cu 
Fotie pe teren dogmatic, dar Fotie mărturisea acelaşi Crez. 

O altă pricină a deteriorării legăturilor între Răsărit şi Apus era problema bulgară. Ţarul Boris- 
Mihail, fiind foarte impresionat de Fotie şi de dregătoria de Patriarh al Constantinopolului, a hotărât că ar 
dori să aibă propriul patriarh şi o Biserică Bulgară independentă. Însă Fotie, văzând că abia fuseseră 
Iuminati, voia doar să le trimită misionari. Nu se gândea să întemeieze un patriarhat independent. Atunci 
Boris-Mihail s'a adresat grabnic francilor şi Romei, cu nădejdea de a-şi împlini dorinţa de a avea o 
Biserică independentă. În 866 Boris-Mihail a avut prilejul de a-i adresa Papei diferite întrebări religioase 
şi de morală. 

Prin tot felul de uneltiri politice Papa l-a făcut pe Ţarul bulgar Boris-Mihail să se despartă de 
Biserica din Constantinopol şi să primească pe clericii trimişi in Bulgaria de Nicolae. El a îndeplinit acest 
act necanonic după cum urmează. 

Nicolae nu putea zăbovi a se folosi de un atât de frumos prilej ca să-şi întindă puterea. El nu uita de 
a înălța peste măsură Scaunul sáu în fata bulgarilor, zicând că „Scaunul Romei este, prin Sfântul Petru, 
izvorul episcopatului şi al apostolatului"; pentru aceea bulgarii nu trebuie să primească episcop decât de 
la Roma. Aşijderea de la Roma trebuie să primească şi învăţătura. „Sfântul Petru”, zice el, „vieţuieşte 


1% Colecţia Sinoadelor, de Labbe tom VIII, apud Guettée, Papalitatea schismaticá, op. cit., p. 211. 

totdeauna şi prezidează pe Scaunul său; el descoperă adevărul credinţei celor ce îl caută; căci sfânta 
Biserică Romană totdeauna a fost fără pată ori zbârcitură; acela a întemeiat-o, a căruia mărturie de 
credinţă a fost deplin incuviintatà," P? 

Nu este adevărat cá Biserica Romană a fost totdeauna fără pată ori zbárciturá, cum pretindea Papa 
Nicolae. Negresit el cunoştea istoria Papei Marcellin (296-cca. 304) care în timpul prigoanei lui 
Diocletian a pus să fie nimicite copiile Sfintei Scripturi si a jertfit tămâie zeilor. Totuşi mai târziu 
Marcellin s'a cáit şi, scotándu-se el însuşi din cinul preoţesc, s'a dus înaintea lui Dioclețian şi a mărturisit 
adevărata credință, blestemând idolii. Sfânta Biserică îl pomeneşte la data de 7 Iunie. 

De asemenea Papa Liberie (352-366), silit de Împăratul arian Constantie (337-361), a semnat o măr- 
turisire ariană şi a incuviintat excomunicarea Sfântului Athanasie cel Mare (296-373), ca să 1 se îngăduie 
să revină în scaun. Apoi Papa Anastasie al II-lea (496-498) a colaborat cu cei rátáciti de la credință când a 
aprobat Henotikon-ul, o formulă theologică dată la iveală în 842 spre a asigura unirea monofizitilor cu 
ortodocşii. De asemenea Papa Honorie (625-638), care era monothelit, a fost anathematizat oficial la al 
Şaselea Sinod Ecumenic (681). 

La început, când Papa Nicolae I şi-a trimis cei doi legati, pe Pavel de Populania şi pe Formosus de 
Porto, împreună cu misionari, Biserica Romană a fost primită bine în Bulgaria. Încântat de noii misionari, 
Boris a făcut un legământ solemn că va rămâne pe veci slujitor credincios al urmaşului lui Petru. Papa i-a 
alcătuit o lungă scrisoare, în 106 puncte, descriind în amănunt datoriile creştine. 

Spre a-şi extinde autoritatea asupra nou-infiintatei Biserici Bulgare şi în final asupra Balcanilor în 
totalitate, în 866 Papa a trimis în Bulgaria mulți clerici franci şi episcopi. Aceştia au început de îndată să 
prigonească pe preoţii aşezaţi de Fotie şi să stârpească rânduielile şi dogmele ortodoxe. Ei au refuzat să 
recunoască validitatea preoților ortodocşi, convingându-i pe oameni să-i alunge fiindcă erau căsătoriți. 
Falşii episcopi au refuzat să recunoască Mirungerea săvârşită de preoţii ortodocşi şi au început să mirungá 
poporul. Din oportunism, au slăbit rânduielile de postire şi au îngăduit laxitatea morală. 

Grecii, la rândul lor, au învinuit pe latini de tendinţe iudaizante, fiindcă posteau Sâmbăta, mai ales 
în Cele Patruzeci de Zile (Quadragesima) din Postul Mare. Grecii criticau şi faptul că latinii nu săvârşeau 
Liturghia Darurilor Mai Nainte Sfintite în zilele săptămânilor din Postul Mare, Liturghie alcătuită de 
Sfântul Grigorie Dialogul (cca. 540-604), Papa Romei. Ei erau de asemenea șocați de faptul că preoţii 
latini îşi rădeau bárbile. Mai era şi problema clericilor căsătoriţi, pe care latinii acum îi alungau. Apoi era 
problema divorțului, interzis de latini; însă grecii, pentru care căsătoria era şi un contract civil, dar şi o 
Taină, îngăduiau divorțul în anumite cazuri. Mai era şi problema dogmatică a Purgatoriului, care grecilor 
le suna „prea precis.” Pe de altă parte, latinii criticau două practici ale grecilor la săvârşirea Euharistiei: 
folosirea căldurii (zeon), adică a apei calde adăugate în potir şi, încă şi mai aspru, Epicleza, adică 
chemarea Duhului Sfânt, fără de care, susțineau grecii, preschimbarea elementelor nu se producea. 131 

Mai era un subiect extrem de contestat: folosirea pâinii dospite sau nedospite la Liturghie. Se pare 
că folosirea pâinii nedospite s'a generalizat în Apus în veacul al nouălea şi, la fel ca Filioque, fusese 
adoptată ca practică curentă la nord de Alpi, deşi provenea de altundeva. Latinii susțineau că Hristos 
Însuşi folosise pâine nedospită la Cina cea de Taină. Grecii susțineau că pâinea dospită simboliza 
prezența Duhul Sfânt. Vechiul Legământ luase sfârşit o dată cu moartea lui Hristos pe cruce şi cu 
pogorârea Duhului Sfânt la Cincizecime. Grecii socoteau că pâinea nedospită a latinilor şi refuzul de a 
rosti Epicleza erau o batjocorire a Duhului Sfânt. Grecii erau foarte legați de îndrăgita lor tradiție şi-i 
numeau pe latini „azimiți” sau ,,nedospiti", adică neatinşi de Duhul Sfánt.? 

Poate cá unii theologi greci, cu foarte multá ingáduintá si folosind iconomia, ar fi putut trece peste 
aceste greşeli, dar ortodocşii nu puteau să primească primatul papal sau nelegiuirea theologică a adăogirii 
lui Filioque la Crez. Pentru ortodocşi, stricarea sfântului şi sobornicescului Crez de la Nikea prin această 
adăugire era un rău imens. Când apusenii propováduiau că Duhul Sfânt purcede de la Tatăl şi de la Fiul, 
ei nu vedeau deosebirea ca pe ceva atât de important. Însă răsăritenii credeau că este vorba de un 
principiu vital şi cá adăugirea latină răsturna conceptul de Dumnezeire al theologilor greci. Neputinta 
latinilor de a pricepe sau aprecia pe deplin toate implicațiile lui Filioque arăta cât de mult se îndepărtaseră 


130 Ibid., pp. 213-214. 

conceptele de temelie ale theologiei treimice în Răsărit şi în Apus. Pentru Fotie, dubla purcedere era o 
erezie. Ca urmare, era silit să formuleze învăţătura ortodoxă. 

În 866, Papa Nicolae, intr'o scrisoare adresată clerului Constantinopolei, afirma că îi depune pe toti 
părtaşii lui Fotie şi reaşează pe partizanii lui Ignatie. Apoi Papa i-a scris lui Vardas, plângându-se că a 
dezamăgit Roma. I-a scris apoi lui Ignatie, făcându-i cunoscut că l-a reaşezat pe scaunul sáu şi cá a 
anathematizat pe Fotie şi pe părtaşii lui. Papa apela chiar şi la împărăteasa-mamă Theodora, aflată într'o 
mănăstire, implorándu-o a lua partea lui Ignatie pe lângă împăratul. Apoi îndemna pe toti senatorii Con- 
stantinopolei să se despartă de comuniunea cu Fotie.” 

Apoi Papa i-a scris o scrisoare lui Fotie, adresându-i-se numai cu titlul de bărbat: „Nicolae etc., 
Viro Photio.” Fotie, lauda şi întărirea ortodocșilor, era învinuit că „a călcat cu neruşinare cinstitele 
canoane, hotărârile Părinților şi rânduielile dumnezeieşti.” Papa îl clevetea pe Fotie, numindu-l tâlhar, 
preacurvar, ucigător de oameni, viperă, noul Ham şi jidov. Întorcându-se asupra canoanelor de la Sardica 
şi a Decretalelor predecesorilor săi, Papa isprăveşte ameninţându-l pe Fotie că îl va lovi cu o 
excomunicare care va dura până la moarte. Se înţelege că o scrisoare atât de ridicolă, monument de slavă 
deşartă papală, nu putea aduce vreun folos." 


Schimbări politice în capitală 


Spre pierzania sa, Mihail al III-lea s'a împrietenit cu Vasilie Macedoneanul care, crescut în sărăcie, 
a venit în capitală să-şi caute norocul. Datorită neobisnuitei sale puteri trupeşti şi iscusintei de a îmblânzi 
cei mai sălbatici cai, Vasilie şi-a asigurat un loc de grăjdar la curtea împărătească. Bucurându-se de 
favoarea neobişnuită a lui Mihail al III-lea, i-a devenit cel mai apropiat prieten. Datorită fabuloasei sale 
ascensiuni şi nesátiosei dorinţe de putere, Vasilie a intrat în conflict cu la fel de ambițiosul Vardas. Astfel, 
prin trădare, Vasilie şi Mihail al III-lea l-au atras pe Vardas într'o capcană iar Vasilie l-a ucis cu mâna sa 
la 21 Aprilie 865. Ca răsplată, Vasilie a fost încoronat împreună-împărat la Constantinopol, la 26 Mai 
866. Într'o toană de moment, Mihail i-a dat-o de soţie lui Vasilie pe Evdokia Ingherina, care însă continua 
să fie tiitoarea lui Mihail. 

Aflând de moartea lui Vardas, Fotie i-a scris Împăratului, fericindu-l că a scăpat de uneltirile ace- 
luia. De aici putem deduce că Fotie nu avea legături de prietenie cu Vardas. De asemenea, din conținutul 
scrisorii se vede limpede că Fotie nu cunoştea împrejurările sordide legate de dispariția lui Vardas. 

Patriarhul scria: „Către Mihail, de Dumnezeu încoronatul Împărat. (...) Acel om josnic (Vardas) (...) 
fiind ridicat de bogata şi darnica ta dreaptă până aproape de însuşi schiptrul domniei şi părtaş făcându-se 
împărăteştii vrednicii — deşi nu cu numele, ci cu puterea — nu a putut purta (...) măreția binefacerii, nici 
s'a mulțumit, (...) nici a adus multámitá. Ci păşind cu piciorul peste hotare şi întinzându-şi mâinile cu 
îndrăznire asupra capului binefăcătorului lui, a plecat, lăsând în urmă însăşi viaţa sa, semetele nádejdi şi 
deşartele-i inchipuiri în chip jalnic. (...) Cerându-i-se plata morții, el a plătit vina tiraniei. (...) Sânt cu 
deosebire mâhnit că acest om a fost luat în chiar vremea când lucra viclenia, (...) fără să arate pocăință. 
Însă, după cum tainicele judecăţi ale lui Dumnezeu au hotărât, viaţa lui a luat sfârşit, multora fiindu-le 
pricină de spaimă, multora pedeapsă, multora pricină de milă, şi uimire celor mai multi." P? 


Enciclica Patriarhului Fotie 
cütre Patriarhii Rásáriteni 


Vreme confruntárii dintre Rásárit si Apus se apropia, fiindcá Peninsula Balcanicá era pentru bizan- 
tini o chestiune de viață si de moarte. Fotie, doritor să plece la pământ trufia ereziei şi să lepede toată 
rătăcirea, şi mai vârtos nelegiuita adăugire la Crez, nu mai putea rămâne tăcut, căci aceasta era privită ca 
dovadă de slăbiciune de către papalitate. 


133 Guettée, Papalitatea schismatică, op. cit., p. 214. 

Ca părinte duhovnicesc al bulgarilor, Sfântul Fotie, în marea sa râvnă pentru adevărata Credinţă şi 
dogmele Părinților, nu putea suferi crimele clerului papistaş săvârşite cu consimţământul Papei Nicolae. 
Pentru aceea el a hotărât să convoace un sinod spre a rezolva chestiunea bulgară pe temeiul dogmelor 
Bisericii şi al sfintei Predanii. 

Ca o secure pregătită să doboare cumplita erezie, Fotie a trimis epistole tuturor Patriarhilor 
răsăriteni ca să vină sau să trimită reprezentanţi la un mare Sinod la Constantinopol, ca împreună să poată 
cerceta şi osândi acţiunile necanonice ale Papei Nicolae. Iată câteva fragmente din faimoasa lui epistolă. 

„Bulgarii s'au întors de la idololatrie la cunoaşterea lui Dumnezeu şi la credința Crestineascá: atunci 
s'a stârnit mânia vicleanului diavol. (...) Că abia se botezaseră bulgarii de vreo doi ani, când oameni lipsiţi 
de cinste, ieşiţi din întuneric (adică din Apus), au căzut ca grindina sau, mai bine a zice, au năvălit ca 
mistretii sălbatici asupra nou-săditei vii a Domnului. Ei au nimicit-o cu copitele si cu colții, adică cu 
vieţile lor de ruşine şi cu dogmele cele stricate. Misionarii şi clericii papistaşi au voit ca aceşti creştini 
ortodocşi să se depărteze de la dreptele şi curatele dogme ale neprihănitei noastre Credinte." 15% 

Lepădând înnoirile semetului eres, el scria: „Cea dintâi rátácire a apusenilor a fost aceea de a-i sili 
pe credincioşi să postească Sâmbetele. (Pomenesc acest amănunt ce pare neînsemnat, fiindcă chiar cea 
mai mică abatere de la Predanie poate duce la dispretuirea oricărei dogme a Credinței noastre.) Apoi au 
înduplecat pe credincioşi a dispretui căsătoria preoților, semănând în sufletele lor semințele eresului 
maniheilor. Tot aşa, au încredințat pe bulgari cá toti cei mirunşi de către preoți trebuie unşi din nou de 
către episcopi. În acest chip ei voiau să arate că mirungerea săvârşită de preoți nu are putere, batjocorind 
astfel această dumnezeiască şi mai presus de fire Taină Creştină. De unde vine această lege carea opreşte 
preoţii a unge cu Sfântul Mir? Care legiuitor, apostol, părinte ori sinod a rostit asemenea lucru? Că dacă 
un preot nu poate mirunge pe cel nou botezat, atunci negresit că nici poate a boteza. Iarăşi, cum poate un 
preot să sfinteascá Trupul şi Sângele lui Hristos, Domnul nostru, la Dumnezeiasca Liturghie, şi totuşi să 
nu poată unge cu Sfântul Mir? Dacă deci se ia acest har de la preoți, însuşi cinul episcopal se micşorează, 
căci episcopul este capul cetei preotesti. Si, cu toate acestea, necinstitorii apuseni nu şi-au oprit 
nelegiuirea nici măcar aci.”! 

„Afară de josnicele greşale de care am făcut pomenire, apusenii s'au silit a încălca prin tálcuiri min- 
cinoase şi vorbe adăugite sfântul şi preasfântul Crez, care a fost întărit de toate Soboarele a Toată Lumea 
şi are putere nebiruită. O, diavolească născocire! Slujindu-se de un grai nou, ei zic că Sfântul Duh nu 
purcede numai de la Tatăl, ci şi de la Fiul. Cine a auzit vreodată un astfel de cuvânt, chiar din gura nele- 
giuitilor din veacurile trecute? Unde este crestinul acela care să poată primi două pricini în Treime: adică 
Tatăl — pricină a Fiului şi a Sfântului Duh; apoi Fiul — pricină a aceluiaşi Duh? Aceasta înseamnă a 
despica principiul cel unu într'o îndoită Dumnezeire, înseamnă a înjosi theologia creştină până la basnele 
ellinilor si a batjocori Treimea cea mai presus de fiinţă şi unică în principiu. Dar cum ar putea purcede 
Sfântul Duh şi de la Fiul la fel ca şi de la Tatăl? Dacă purcederea pe care o are de la Tatăl este desăvârşită 
şi deplină — precum şi este, fiindcă El este Dumnezeu adevărat din Dumnezeu adevărat — ce anume este 
purcederea de la Fiul, şi care îi este scopul?" P 

„Latinii îl fac pe Fiul mai mare decât Duhul, căci Îl socotesc [pe Fiul] un principiu, asezándu-L în 
chip necinstitor mai aproape de Tatăl. Aducând un îndoit principiu în Sfânta Treime, aşa cum şi fac, 
latinii aduc atingere Fiului; căci făcându-L obârşie a ceea ce avea obârşie, Îl fac netrebuitor ca obârşie. De 
asemenea ei despart Duhul Sfânt în două părţi: una de la Tatăl şi una de la Fiul. În Sfânta Treime, care 
este unită într'o unime nedespártitá, toate trei ipostasurile sânt neştirbite. Însă dacă Fiul ajută la 
purcederea Duhului, fiimea este atinsă si ipostaticitatea vătămată.” (...) 

„După învăţătura Filioque este cu neputinţă a vedea pentru ce Duhul Sfânt nu ar putea fi numit 
nepot! Că de vreme ce Tată este obârşia Fiului, Carele este a doua obârşie a Duhului, atunci Tatăl este atât 
obârşia nemijlocită cât şi cea mijlocită a Duhului Sfânt! 

Arătând deci aici numai în scurt cugetarea cea latinească, voiu lăsa înfăţişarea ei amănunțită şi lepă- 
darea ei până când ne vom afla adunaţi în sobor. OR ES 

Íntelept în învățăturile Ortodoxiei, strălucitul bărbat continuă: „Nu înseamnă cá am fi rostit chiar 
acum judecata asupra lor, ci mai curând rostim acum în chip deschis osândirea poruncită de vechile So- 
boare şi Canoane apostoliceşti. De vor stărui cu încăpățânare întru eresul lor, îi vom scoate din părtăşia 


136 Tustin Popovici, „The Life of St. Photios the Great”, op. cit., p. 50. 
137 Thid. 
138 Guettée, Papalitatea schismatică, op. cit., p. 231. 
13 Tustin Popovici, „The Life of St. Photios the Great”, op. cit., p. 52. 

tuturor creştinilor. Ei au băgat postul în Sâmbete, deşi este oprit de către al 64-lea Canon Apostolicesc: 
“Dacă vreun cleric s'ar afla postind în ziua Duminicii, sau Sâmbăta, afară de una numai [adică Sâmbăta 
Mare], să se caterisească. lară mirean fiind, să se afuriseascá.' Tot aşa, Canonul 55 al celui de-a Patrulea 
Sobor a Toată Lumea zice: “Fiindcă am aflat că cei din cetatea Romanilor, în ajunările sfintei 
Patruzecimi, în Sâmbetele acesteia ajunează, afară de urmarea Bisericii cea predată, au socotit Sfântul 
Sinod ca şi la Biserica Romanilor nestrămutat să se păzească Canonul apostolicesc, cel ce zice: Dacă 
vreun Cleric s'ar afla ajunând în sfânta Duminică, sau Sâmbăta, afară de una (Sâmbăta Mare), să se 
caterisească. Iară mirean fiind, să se afuriseascá.' 

Mai este, de asemenea, şi Canonul Soborului Localnic din Gangra care afuriseşte pe cei ce nu recu- 
nosc pe preoții căsătoriți. Această rânduială a fost întărită de al Şaselea Sobor a Toată Lumea, care 
osándeste pe cei ce cer ca preoții si diaconii să înceteze a mai vietui cu soțiile lor legiuite după hirotonie. 
Astfel Soborul cu pricina amintea Bisericii Romane a nu primi un astfel de obicei. (...) Şi chiar de nu am 
pomeni toate acestea şi multe alte innoiri ale Bisericii Romei, numai pomenirea adáugirii lui Filioque la 
Crezul Nikean ar fi de ajuns spre a-i supune la mii de anatheme. Această înnoire huleşte pe Duhul Sfânt 
sau, mai drept spus, întreagă Sfântă Treime. (...) 

Vă poftim şi vă cerem a vă alătura la sfat cu noi. (...) O dată ce vom smulge această necinstire, 
putem nădăjdui cá nou-botezatii bulgari se vor întoarce la Credinţa ce au primit mai întâi. Şi nu numai ei, 
ci şi aşa-numiţii Rus, popor cumplit odinioară; că tocmai acum ei leapădă credința lor cea păgânească şi 
trec la Creştinism, primind episcopi şi păstori de la noi, ca şi toate obiceiurile crestinesti. (...) 

Pe deasupra, am primit o epistolă sinodală din ţinuturile Italiei, pomenind multe lucruri grele împo- 
triva Episcopului Romei. Prin aceasta, ortodocşii ce locuiesc acolo ne cer să-i slobozim de marea lui 
tiranie, căci rânduiala Bisericii este călcată şi legea sfântă este dispretuitá. Tot aşa ne-au spus mai demult 
şi unii călugări veniţi la noi de acolo. (...)”1% 

În această epistolă Fotie, elocventul dascăl, tăind mrejele ereziei în două, ca o sabie cu două tăişuri 
ascuţite de adevăr şi de harul lui Dumnezeu, învinuia Biserica Romei de rătăciri în Liturghie şi în 
rânduiala bisericească şi mai ales ataca dogma lui Filioque. Papa, care nădăjduia să-l cheme pe Fotie la 
judecată înaintea tribunalului său, era acum el însuşi învinuit de erezie. mm 


Sinodul din 867 


Conflictul intre Roma si Constantinopol ajunsese la culme. Fotie lupta nu numai pentru autonomia 
Bisericii Bizantine, ci şi pentru cele mai vitale interese ale imperiului. Împăratul Mihail al III-lea i-a oferit 
tot sprijinul. Mihail a trimis Papei o scrisoare în care declara credința bizantină în propria neatârnare şi 
supremație. El mai cerea, sub formă de ultimatum, ca hotărârea papală împotriva lui Fotie să fie retrasă. 
De asemenea scria pe un ton foarte tăios că bizantinii resping pretenția Romei la supremație. 

În Biserica lui Hristos, Capul este Domnul nostru lisus Hristos. El este Cel ce cármuieste Biserica 
Sa prin Duhul Sfânt, prin dreptii Săi şi prin Sinoade. 

Ca urmare a scrisorii enciclice a Patriarhului Fotie, în vara lui 867 s'a convocat un mare sinod 
ecumenic, cuprinzând cam o mie de episcopi, clerici şi monahi. Printre participanți se aflau şi trei 
episcopi din Apus, episcopul-exarh al Ravennei şi arhiepiscopii de Treva şi de Colonia, care se adresaseră 
lui Fotie pentru a dobândi sprijinul său față de despotismul lui Nicolae.“ 

Multe au fost pricinile întemeiate pentru ca Sinodul să-l excomunice pe Papa Nicolae I şi să 
osândească obiceiurile bisericeşti romane: pretenția Papei la întâietate, acțiunile sale insultătoare la adresa 
Bisericii Răsăritene, ocuparea papală a Bulgariei, învățăturile eretice ale misionarilor franci trimişi de el 
şi adăogirea înnoitoare a lui Filioque. 

La sinod s'a dat citire scrisorilor lui Nicolae şi cu toții l-au recunoscut nevrednic de episcopat, 
rostindu-se asupra lui excomunicarea şi Anathema. Hotărârea împrotiva lui Nicolae era o excomunicare, 
nu o depunere. Desi osândirea lui Fotie de către Nicolae in 863 era nedreaptă, judecata acestui sinod era 
canonică. Orice Biserică are dreptul să despartă de la împărtăşirea ei pe cei ce ea îi socoteşte vinovaţi, si 


'% Ibid., pp. 52-54. PG 102, 721-741. 

141 Ostrogorsky, History of the Byzantine State, op. cit., pp. 205-206. 
142 Guettée, Papalitatea schismaticá, op. cit., p. 215. 

să nu-i mai privească drept episcopi. ? Sinodul a mai respins dogma francă a purcederii Duhului Sfânt ca 
ereticá. Sinodul a mai declarat amestecul latinilor in treburile Bisericii Bizantine ca nelegitimá. 

Împăratul german Ludovic al II-lea (cca. 825-875), recunoscut ca Împărat al Apusului cu 
consimţământul Împăraţilor Mihail al III-lea şi Vasilie I, a fost solicitat să intervină şi să-l depună pe Papa 
Nicolae I. Însă în acelaşi an, la 13 Noiembrie, 867, Papa a murit, fără a fi înștiințat de hotărârile sinodului. 
Urmasul său a fost Papa Adrian al II-lea (867-872). 


143 Thid. 

Vasilie I, 
întemeietorul dinastiei Macedonene 


Neobişnuitul aranjament între Mihail, Vasilie şi Ingherina nu a durat mult. Împăratul Mihail al III- 
lea, capricios şi imprevizibil, a început să se schimbe faţă de coregentul său, Vasilie I, şi plănuia să-l 
omoare. Avertizat la timp, Vasilie, în noaptea de 23-24 Septembrie, 867, după un banchet, îmbătându-l pe 
Mihail, a pus pe scutierul său să-l omoare în dormitor. Astfel lua sfârşit dinastia Amoriană şi începea 
dinastia Macedoneană. 

Vasilie I (867-886) a luat apoi scaunul împărătesc. Spre a-şi asigura tronul, el l-a încoronat pe fiul 
său cel mai mare, Constantin, în 869. Un an mai târziu el şi-a încoronat al doilea fiu, pe Leon; apoi l-a 
încoronat şi pe al treilea fiu, Alexandru (879). Fiul său mai mic, Ştefan, avea să aleagă o carieră 
bisericească în vremea domniei fratelui său Leon al VI-lea (886-912). 

Vasilie se ocupa foarte îndeaproape de treburile Bisericii. El căuta de asemenea să-şi întărească 
poziția pe un tron ce nu-i aparținea în chip legiuit. Astfel că el a plănuit să cucerească gloata şi mai ales 
cercurile traditionalist-extremiste (zelotii) care erau împotriva lui Fotie, dorind să câştige şi bunăvoința 
Romei, căci pe atunci Roma devenise puternică în Apus. Patriarhul Fotie, ca un cârmuitor neabătut al 
sfintei credinţe, nu a primit pe ucigaşul Vasilie la împărtăşanie, probabil la Praznicul Sfântului Dimitrie, 
26 Octombrie 867. Patriarhul nu şovăia să critice şi să mustre pe păcătoşi, indiferent de rangul sau puterea 
lor. 

Nefiind omul care să se supună în fata mustrării lui Fotie, Împăratul Vasilie I-a închis pe Patriarh în 
Mănăstirea Sfântul Acoperământ. Vasilie a trimis apoi pe amiralul Ilie să-l aducă pe Ignatie înapoi în 
capitală cu mare cinste şi alai. Vasilie îl aşeză apoi din nou pe Ignatie în scaunul său patriarhal, la 23 
Noiembrie 867, şi reluă legăturile cu Roma, spre marea fericire a latinilor. Spre a da un caracter legal 
manevrelor sale, Vasilie a hotărât să convoace un nou sinod. În Februarie 868, Vasilie a trimis pe Spătarul 
Efthimie la Roma spre a anunţa schimbările de la Constantinopol. 

În Iunie, 869, Papa Adrian al II-lea a adunat un sinod care l-a anathematizat pe Fotie si pe tovarășii 
lui pentru ,,nemaiauzita nerusinare." De față erau ambasadorii trimişi de Vasilie. Adrian al II-lea, folosind 
prilejul pentru a scoate la iveală autoritatea episcopului Romei, a spus: „Papa judecă pe toti episcopii, însă 
noi nu ştim ca cineva să-l fi judecat pe dânsul.” Înainte de încheierea sinodului membrii lui au călcat în 
picioare actele care îl anathematizaserá pe Nicolae I şi apoi le-au aruncat intr'un foc mare. 

Trimisii lui Vasilie se reintoarserá la Constantinopole însoțiți de trei legati ai papei Adrian, cu două 
scrisori, una adresată lui Ignatie şi alta lui Vasilie. „Noi voim”, scria el împăratului, „ca să faceţi a se 
aduna un sinod numeros, ce va fi prezidat de legatii nostri, şi unde se vor judeca persoanele după 
greşalele lor; în acest sinod să se ardă în public toate exemplarele actelor falsului sinod ţinut împrotiva 


sfântului Scaun, şi să fie oprit a se mai păstra ceva din el, sub pedeapsă de anathemă.” zn 


14 Colect. Sinoadelor de Labbe, tom VIII. Apud Guettée, op. cit., p. 216. 

Depunerea lui Fotie 


Vasilie i-a scris Papei Adrian al II-lea, cerându-i reprezentanți pentru un sinod la Constantinopol în 
anul 869. Vasilie recunoştea autoritatea şi influența Papei în treburile Bisericii Răsăritene. lată cum se 
adresa el Papei într'o scrisoare: „Duhovnicesc Părinte şi dumnezeieşte cinstit Pontif. Grăbeşte bună- 
sporirea Bisericii noastre, şi prin mijlocirea ta, cu dreptate dă-ne belşug de bunátáti, adică curată unitate şi 
duhovnicească împreunare, slobodă de orice pricire ori schismă, o Biserică una în Hristos şi o turmă 
supusă unui singur păstor.” 

Si Ignatie a scris o scrisoare plină de smerenie, cerând Papei să trimită vicari la Constantinopol. În 
fraza de încheiere el scria: „Cu ei (adică vicarii) vom rândui bine şi în chip cuvenit Biserica noastră, pe 
care am primit-o prin pronia lui Dumnezeu arătată în solirea strălucitului Petru şi la stăruința şi prin 
mijlocirea voastră.” 

Adrian şi-a trimis ca reprezentanți pe Episcopii Donatus şi Ştefan, şi pe diaconul său Marin. 
Împreună cu legatii papali au mai luat parte o sută zece episcopi. Acest nou sinod din Constantinopol din 
869-870 este socotit de romano-catolici al optulea sinod ecumenic, dar de către ortodocşi e numit Sinodul 
Tâlhăresc. 

Între Vasilie I si legatii papali nu era unanimitate, căci părțile aveau păreri opuse despre drepturile 
de jurisdicție ale Scaunului Romei. Însă sinodul a început procedurile de osândire a lui Fotie şi de achitare 
a lui Ignatie şi a răposatului Nicolae I. 

Sinodul s'a deschis la Biserica Sfânta Sofia, la 5 Octombrie 869. Pe lângă legatii papei, mai era 
Thoma, Episcopul Tirului, auto-intitulat reprezentant al Patriarhului Antiohiei, şi preotul Ilie, care se 
intitula reprezentant al celui al Ierusalimului. Cei doisprezece episcopi aflaţi la prima şedinţă a sinodului 
se declarară împotriva lui Fotie. La a doua şedinţă, zece din episcopii partizani ai lui Fotie intrară pentru a 
cere iertare de greşala lor. Iertarea li s'a dat îndată, si ei luară loc cu ceilalți. Unsprezece preoţi, nouă 
diaconi şi şapte ipodiaconi urmară pe cei zece episcopi, si li se dădu de asemenea iertare. Alti doi episcopi 
sosirá la a treia şedinţă, aşa încât sinodul era compus acum din douăzeci şi patru de episcopi, fără a se 
număra preşedinţii. La a patra şedinţă doi episcopi cerură a apăra pe patriarhul Fotie. Sinodul nu voi să-i 
asculte. Legatii papei susțineau că nu mai era legiuit a cerceta din nou pricina lui Fotie. Însă episcopii 
fotieni stăruiră să li se judece pricina. Siliti să cedeze, legatii au adăugat: „Să intre dar şi să asculte 
citindu-se hotărârea sinodalá şi judecata papei Nicolae.” „Să intre”, au adăugat legatii, „dar să stea acolo 
Jos, la locul cel mai de pe urmă.” Senatul ceru să se aducă încă trei sau patru episcopi din partida lui 
Fotie. „Primim aceasta”, ziseră legatii, „însă cu condiţia ca ei să declare că reprezintă pe toti ceilalți şi cá 
nu vor intra decât spre a asculta scrisoarea papei Nicolae.” Episcopii partizani ai lui Fotie, văzând că 
sinodul nu voia a-i asculta, se retraseră. Numai cei doi dintâi rămaseră, făgăduind că, dacă împăratul le-ar 
da liberă intrare martorilor lor, vor dovedi cá Nicolae se împărtăşise cu ei când Fotie îi trimisese la Roma 
ca imputerniciti ai săi. Libera intrare nu a fost învoită. cita 

La a cincea şedinţă aduserá cu forța pe Patriarhul Fotie, cinstita laudă a tuturor preoților, care nu 
răspunse decât prin câteva cuvinte pline de demnitate, pentru a face cunoscut sinodului că nu-l recunoştea 
şi cá nu va răspunde la învinuirile aduse împotriva lui. Fotie era încredințat că treizeci şi trei de episcopi 
intruniti din porunca împăratului, duşmanul sáu, nu puteau pretinde să se răstoarne sentinţa celor trei sute 
optsprezece episcopi care îl proclamaseră patriarh legiuit. 199 

Fotie a rămas tăcut şi senin de-a lungul şedinţelor. Întrebat de ce tace, el a răspuns blând: 
„Dumnezeu aude glasurile celor ce rămân tácuti." Trimişii papali au răspuns: „Nu o să scapi de osândă 
prin tăcerea ta.” Fotie a spus: „Nici lisus nu a scăpat de osândă rămânând tăcut.” 

În a şasea şedinţă, singhelul Ilie se sili a dovedi că demisia dată de Ignatie era nulă. Acest fapt este 
important, căci el întăreşte ceea ce scrisese Fotie lui Nicolae, că Ignatie îşi dăduse demisia şi că „îşi 
părăsise dregătoria”; totodată arătă că Ignatie îşi intelesese datoria în împrejurările grele în care se afla şi 
că imitase pe episcopii cei mari, care au ales totdeauna a părăsi o dregătorie, decât a turbura Biserica. Însă 


145 Guettée, Papalitatea schismatică, op. cit., pp. 216-217. 
146 Thid., p. 217. 

din pricina slăbiciunii caracterului sáu el ajunsese jucăria unor intriganti şi a planurilor ambitioase ale 
papilor.!* 

Câţiva episcopi partizani ai lui Fotie fură introduşi la şedinţa a şasea, unde se afla şi împăratul. Unul 
dintre ei, Anthim al Chesariei Cappadokiei, voia să respingă învinuirile aduse lui Fotie însă, înainte de a 
vorbi liber, el a cerut chezăşie în scris de la Împăratul cá va fi în siguranță. Aceasta a întărâtat pe 
Împăratul, care nu dădu înscrisul cerut. Legatii papei şi Împăratul nu voiră să asculte nici o apărare sau 
dezvinovátire a lui Fotie. Ei socoteau pe Fotie ca osândit cu desăvârşire de Nicolae, deşi hotărârea papei 
era anticanonică şi arbitrară. “$ 

Legaţii declarau mániosi că „nu trebuie să se asculte nişte oameni deja osánditi; ei trebuiau să fie 
alungaţi din adunare, de vreme ce nu veneau acolo spre a mărturisi gresala lor si a cere iertare.” Înşişi 
partizanii lui Ignatie, aparent biruitori, au fost siliți să îndure vorbele amare ale legatilor de îndată ce nu 
voiră să iscáleascá vestitul formular adus de la Roma. 

La a şaptea şedinţă fură aduşi Fotie şi Grigorie Asvestas al Siracuzei. Fotie refuză să răspundă la 
calomnii. După un lung răstimp de tăcere, un dregător al Împăratului îl întrebă pe Fotie: „Spune, Domnule 
Fotie, după cum ai dreptul, ce ai a spune?” Fără a-şi pierde cumpătul, Fotie a răspuns: „Drepturile mele 
nu sânt din lumea aceasta.” Apoi odată, când mergea la una din şedinţe, sfântul bărbat a fost zărit de 
trimisul papal Marin sprijinindu-se în toiagul de păstor. Marin a cerut să se ia toiagul lui Fotie, căci este 
semn al dregătoriei de păstor. Lucrul s'a făcut pe dată, dar aceasta nu l-a mâniat şi nici nu l-a întristat pe 
Fotie, care era el însuşi binecuvântatul toiag şi sprijin al adevărului. d 

Apoi Împăratul spuse că sinodul reprezenta Biserica, fiindcă cei cinci Patriarhi erau reprezentaţi 
acolo. În fapt, aceia erau nişte falşi reprezentanţi. Un episcop, un călugăr şi un preot nu pot pretinde că 
reprezintă pe cei trei patriarhi ai Alexandriei, Antiohiei şi Ierusalimului. Partizanii lui Fotie stăruiau cá 
pretinşii reprezentanți ai celor cinci Patriarhate nu formau Biserica.!”! De fapt Patriarhul Alexandriei nu a 
fost reprezentat decât la a noua şedinţă. Intr'o scrisoare către Împăratul, Patriarhul Alexandriei spunea că 
el nu a ştiut nimic din ce s'a discutat. 

Membrii sinodului speraseră că Fotie şi Grigorie Asvestas se vor „căi” în scris. La cererile trimişilor 
papali pentru o scrisoare de pocăință, Fotie şi Grigorie răspundeau: „Să se căiască cei ce au pricină de 
cáintá." Iarăşi, când dregătorul împărătesc l-a întrebat pe Fotie dacă nu are nimic de zis, viteazul luptător 
şi atlet al Ortodoxiei a răspuns: „Ne-au adus aici gata bárfiti; ce dar mai este de spus?” 

Era o vreme grea pentru episcopii fotieni. Într'o scrisoare datată Noiembrie 869, adresată 
tulburatului mitropolit Theodor al Laodikeii, Fotie scria: „Dacă viaţa de aici este un stadion şi purtarea 
din el merită răsplată, nu te mira cá unii drepți se luptă aici cu necaz. Ci mai curând minunează-te că unii 
socotesc vremea şi locul nevointei şi luptelor lor ca pe ziua incununárii şi ca pe locul aclamárii lor? 

Şedinţa s'a terminat prin anathematizarea lui Fotie şi a partizanilor săi. Delegaţia papală şi 1gnatienii 
au citit cu glas tare anathemele lor: „Politicianului şi uzurpatorului Fotie anathema; mireanului şi ritorului 
Fotie anathema; novicelui şi tiranului Fotie anathema; schismaticului şi osânditului Fotie anathema; prea- 
curvarului şi paricidului Fotie anathema; născocitorului de minciuni anathema; făuritorului de dogme 
stricate anathema; noului Maxim Cinicul anathema; noului Dioscor anathema; noului luda anathema.” 
Bărbatul cel de Dumnezeu purtător nu a respins nedreptul verdict. 

În următoarea şedinţă se arseră în plin sinod toate hârtiile ce puteau compromite pe cei ce luaseră 
partea lui Fotie contra lui Ignatie. Actele fură semnate de o sută doi episcopi. Era puțin, mai ales când 
cugetăm că numai patriarhatul Constantinopolei număra mai mult de şase sute de episcopi şi că împăratul 
ucigaş Vasilie, cel exclus de la împărtăşanie, intrebuintase toată puterea sa pentru a incropi un sinod. 

Un fapt vrednic de luat în seamă, şi care are prin sine însuşi cea mai mare însemnătate, este acela că 
Ignatie, care prezida alături cu legatii de la Roma, păzi cea mai adâncă tăcere în tot timpul cât tinu 
sinodul. Se discutau înaintea lui o mulțime de chestiuni, asupra cărora numai el singur putea da lămuriri 
clare, precum cele ale demisiei sale şi ale împrejurărilor ce o însoţiseră, ale purtării lui Fotie față de 

dânsul, şi atâtea altele. Ignatie îi lăsă să discute în contradictoriu, fără a zice un cuvânt care să poată 
lumina dezbaterile.” Chiar dacă tăcerea sa ne nedumereste, Ignatie nu a semnat formularul latinilor. 

Fotie, muritor ce atingea înălțimile cereşti şi înger pe pământ trăitor, nu şi-a atátat ucenicii si adepții. 
Dimpotrivă, el i-a îndemnat să rabde toate fără să se împotrivească. De-a lungul şedinţelor Fotie a arătat 
marea sa nobleţe, bunătate, răbdare şi blándete. La cincizeci de ani, savantul şi omul de acţiune a hotărât 
să păşească pe amarul drum al surghiunului, socotind că este mai de folos a primi greutățile. A fost trimis 
la Mănăstirea Sfântul Acoperământ de lângă Bosfor. 

Când capitala a început a fi scuturată de cutremure, multi au crezut cá ele se datorau mâniei 
Dumnezeieşti. Fotie însă nu s'a folosit de aceste întâmplări în sprijinul cauzei sale, cum făcuse mai nainte 
Ignatie. Referindu-se la cutremure, Sfântul Fotie scria la scurt timp după Octombrie 870 unuia dintre 
adepţii săi, Diaconul Grigorie: „Cine sántem noi, chiar dacă am suferit lucruri de nepovestit, să stârnim 
mânia lui Dumnezeu asupra unei cetăți cu aşa de multi locuitori? (...) Cer sfintiei tale să nu socotesti cu 
putință aşa ceva.” "4 


Problema bulgară. A existat însă şi o urmare neprevăzută a sinodului tâlhăresc de la 
Constantinopol. La trei zile după încheierea şedinţei, o solie bulgară intră în capitală, căutând să 
statorniceascá o Biserică de sine stătătoare în taratul bulgar. Sinodul s'a adunat din nou să discute dacă 
Bulgarii aparțin eparhiei Romei sau Constantinopolului. Boris fusese dezamăgit de Roma atunci când i se 
respinseseră candidaţii pentru arhiepiscopie, astfel că hotărâse să se reîntoarcă spre Constantinopol. Acum 
Boris putea să se folosească cu dibăcie de rivalitatea dintre Roma şi Bizanţ. 

În ciuda protestelor vehemente ale legatilor papali, hotărârea a fost favorabilă Bizanțului. Astfel 
dorinţele papale legate de Illiria si Bulgaria au rămas neîmplinite. Împăratul Vasilie I i-a îngăduit apoi 
Patriarhului Ignatie să-l sfinteascá pe Iosif arhiepiscop al bulgarilor, împreună cu alti episcopi. La rândul 
ei, Biserica Bulgară recunoştea supremația Patriarhiei Constantinopolului dar îşi păstra o oarecare auto- 
nomie.” 

În acord cu aspirațiile depusului Fotie şi ale ucisului Vardas, Vasilie a încuviințat concepţia lor 
despre rolul Bizanțului în lumea slavă. Astfel Vasilie a fost cel care a pricinuit o încheiere fericită pentru 
bulgari, în acord cu atitudinea celor trei victime ale sale, Fotie, Mihail al III-lea şi Vardas. Vasilie a 
extins şi lucrarea misionară din Rusia. El a adus la ortodoxie şi pe slavii din partea apuseană a Peninsulei 
Balcanice şi i-a supus influenței Bizanțului. 15 


153 Guettée, Papalitatea schismatică, op. cit., p. 219. 


154 PG 102, 873: Val. Ep. 111. 
75 Ostrogorsky, History of the Byzantine State, op. cit., p. 208. 
156 Ibid., p. 209. 
43 


Surghiunul lui Fotie 


În timpul închiderii sale Fotie a fost supus unor mari lipsuri, dar se bucura încă de admiraţia 
adepților săi. În timpul surghiunului sfântul bărbat a fost Lipsit de iubitele sale cărţi, dar cu nici un chip nu 
a rămas nelucrător, purtându-şi truda cu nobleţe şi cu energie. 

EI a început să scrie multe cărți de folos duhovnicesc, precum faimoasa Amfilohia, compusă între 
867-869, şi scrisă la cererea prietenului său Amfilohie din Kizic. În această lucrare el răspunde la 320 de 
întrebări şi locuri grele scoase din Sfânta Scriptură. Este o adevărată enciclopedie, tratând câteva sute de 
subiecte din diferite domenii theologice. Alte cărți scrise de Fotie sânt Împotriva Maniheilor şi Tálcuirea 
Epistolelor Sfântului Apostol Pavel. El a compilat şi Nomocanonul, o culegere de canoane bisericeşti şi 
legiuiri împărăteşti, şi a scris o mulțime de epistole şi cuvântări. Pe deasupra, ca un organ cu dulce glas, 
Fotie a alcătuit şi cântări bisericeşti. 

Sfântul bărbat a studiat Biblia şi a scris mult despre Evanghelii. Pe când scria aceste tâlcuiri, el 
corecta şi făcea necesarele observaţii lucrărilor trimise de elevii săi, arătându-se păstor duhovnicesc şi 
dascăl chiar şi în amarele zile ale prigoanei. Sfântul, tăria şi lauda binecinstitoarei sale turme, a fost mare 
în cunoaştere şi în fapte de-a lungul încercărilor, plin de dragoste atât pentru prieteni cât şi pentru răii săi 
duşmani. Sufletul preavestitului grăitor al harului şi adevărului era înveşmântat şi în lumina lucrării, şi a 
contemplatiei. Era lăcaş al neîncetatei rugăciuni, templu al blándetii si vistierie a fericitei virtuti. Sfântul 
Fotie era cu adevărat păstrător al înţelepciunii şi era în stare a deosebi lucrurile lui Dumnezeu. 


Corespondenta din surghiun a 
Sfântului Fotie 


In corespondenţa alesului bărbat al lui Dumnezeu putem întrezări câte ceva din necazurile lui Fotie 
şi din suferințele episcopilor săi. Ca un învăţător de frunte şi povátuitor, sfântul şi-a petrecut vremea 
scriind o mulțime de scrisori, din Noiembrie 869 până în 875, adică de la cincizeci la cincizeci şi cinci de 
ani. 


Epistola către episcopii săi. În 870 Patriarhul Fotie scria: „Asupra noastră au vărsat drojdia a toată 
răutatea, lipsindu-ne de prieteni, rupándu-ne de rudenii şi despártindu-ne de voi — cea mai amară suferință 
a mea. Ne-au lipsit cu totul de însoțitori şi de slujitori si, intemnitándu-ne, ne-au pus păzitori şi temniceri 
(aşa încât să nu putem, de am fi dorit, să plângem şi să jelim nenorocirile noastre, şi ca nu cumva chiar şi 
mila să se strecoare până la noi de undeva, prin cuvânt ori prin faptă). Ne-au atârnat peste nenumăratele 
primejdii ale morții. Ne-au silit — vai! — să flămânzim de dumnezeieştile graiuri şi de toate celelalte. (...) 

De fapt, ei ne-au acoperit ochii. Căci ce poti spune cu încredințare atunci când nu poti nici să vezi 
pe nimeni, nici să ai tovărăşia cărților, mai ales când marea şi cea dintâi mângâiere fti este cititul? (...) Ei 
ne-au astupat cu totul auzul, căci nu ne îngăduie să auzim glasurile celor ce ne iubesc (...) şi nici măcar 
glasurile duşmanilor nostri. (...) Nu auzim pe oameni cântând lui Dumnezeu sau aducând multámitá Lui 
cu cântări. (...) În loc de clerici, în loc de cântăreţi, în loc de citeti si dieci, în loc de prieteni şi apropiaţi, 
(...) am fost dati în mâinile cetelor ostásesti... 

Ei au dărâmat casele lui Dumnezeu şi au alungat săracii, adică pe schilozii şi pe răniții pe care îi 
intretineam ca ispăşire pentru păcatele noastre. (...) I-au biciuit pe slujitorii noştri ca să le spună de aurul 
şi argintul pe care chipurile l-am ascuns, deşi înşişi călăii ştiau cá este o minciună. (...) Şi au măcelărit 
fără contenire (...) ca şi prin aceasta să ne pricinuiască durere.” [198 

„Însă nimic nu ne miră, căci ştim cá până si dumnezeiescul Pavel a fost lásat singur în lanţuri. La 
întâia mea apărare nimenea nu a mers cu mine, ci toți m'au părăsit (2 Tim. 4, 16) şi Luca singur este cu 
mine (2 Tim. 4, 11). (...) Pentru aceea şi Domnul spunea: Cela ce va răbda până în sfârşit, acela se va 
mântui (Mt. 10, 22). (...) Ştiu că Stăpânul şi Dumnezeul meu, când a fost prins şi dus la temniţă, a fost 
lăsat singur. Atunci ucenicii toţi, lăsând pre El, fugiră (Mt. 26, 56; Mc. 14, 50).” ^* 

„Însă ceea ce loveşte şi seacă cel mai tare inima este a vedea mădularele lui Hristos, Capul nostru, 
cu Carele sántem uniti şi împreună-părtaşi, fiind smulse şi cu totul nimicite” (Cf. 1 Cor. 12, 12-27). 

Fotie face aluzie şi la unele probleme de sănătate atunci când scrie: „Până acum mi-am lovit şi rănit 
măruntaiele, ceea ce am suportat cu greu; căci chiar dacă era nevoie de leacuri şi de felceri, totuşi 
impreuná-pátimirea pentru necazuri si dureri precumpáneste asupra legilor tămăduirii şi învățăturii dofto- 
ricegti." Fotie, strălucitorul far al înţelepciunii, printre multele sale înzestrări avea şi o excelentă 
cunoaştere a medicinei. (Poate că expresia „mi-am lovit şi rănit măruntaiele” vrea să spună că folosea 
vechea metodă a lăsării sângelui.) Într'o scrisoare către Sfântul Gheorghe, Episcop al Nicomidiei vestit 
între imnografii ortodocşi, citim că Fotie l-a tămăduit de o anume boală. 


Îndemnuri la răbdare. În scrisoarea către episcopii săi, ca un minunat şi întocmai cu apostolii, 
Fotie îi îndeamnă, în ciuda greutăților de neîndurat, să se supună la toată omeneasca zidire, pentru 
Domnul, ori împăratului, ca celui ce e mai presus (1 Pt. 2, 13), şi iarăşi, pre împăratul cinstiți (1 Pt. 2, 
17). 

Vorbind în continuare despre Împărat, spunea: „Ci încă şi înainte de aceştia, Stăpânul si Învățătorul 
nostru al tuturor, şi Însuşi Ziditorul, din nemásurata Sa comoară a plătit Chesarului. El ne-a învăţat şi pe 
noi cu fapta şi cu obiceiul să ținem seama de privilegiile date împăraților. Pentru aceea dar, în tainicele şi 
infricosatele noastre slujbe noi facem rugăciune pentru stápánitori."!^! 

Nearătând nici măcar un gând de nemulțumire, în încercarea de a-i îmbărbăta şi a sustine credinţa 
episcopilor săi, ale căror inimi erau pline de tulburare în vremea grea a prigoanei, Fotie remarca în chip 
optimist: „Grea este prigoana, dar dulce făgăduinţa binecuvântării de la Stăpânul. Dureros este 
surghiunul, dar desfătătoare Împărăţia Cerurilor... Să ţinem nevointa noastră, ca să câştigăm răsplătirile. 
Fie ca şi noi să strigăm împreună cu Pavel: Lupta cea bună am luptat, călătoria am săvârşit, credința am 
păzit; de acum s'a gătit mie cununa dreptății (2 Tim. 4, 7-8). Fotie ştia că slava biruitorilor avea să fie 
bucuria de obşte a celor binecinstitori. 

Íntr'o altă scrisoare către Mitropolitul Ioan al Iracliei, sfatul dulcii sale limbi a fost acela de a răbda 
„cu vitejie cele ce vin asupra noastră. Aceasta fiindcă ştim negreşit, după cum răspicat spun graiurile 
dumnezeieşti şi sfinte, că viața de acum nu este una a rásplátirii şi dezmierdárii, ci una a nevointei, trudei 
şi luptelor.” 

Podoaba Patriarhilor şi Părinților, lămurit precum aurul, Fotie s'a făcut plăcut lui Dumnezeu. El se 
bucura să urmeze suferinţele Mântuitorului său. Íntr'o altă scrisoare către acelaşi mitropolit, Fotie scria: 
„Mare şi vădită mângâiere se dă celora ce îndură necazurile vieții şi suferă ce este mai rău, după pilda 
suferințelor Lui (adică Hristos) şi a morții Sale celei de ruşine. (...) Deci te bucură că şi tu, robul, ai prilej 
a urma pe Stăpânul.” 

Íntr'o scrisoare către Mitropolitul Mihail al Mitilinei Fotie vorbeşte despre Sanhedrinul Iudeilor care 
i-a scos pe ucenicii lui Hristos din sinagogă. Fotie asemuieste pe prigonitorii săi cu Sanhedrinul si pe 
adepţii săi îi numeşte „următori plini de râvnă ai apostolilor (...) care acum s'au legat şi unit încă şi mai 
mult cu acei dumnezeieşti martori ai Cuvântului. Că părtăşia noastră cu suferinţele acelora face legătura 
noastră cu vieţile lor încă şi mai desluşită.” El spune că prigonitorii „s'au despărțit în chip jalnic şi ticălos 
de învăţătura apostolilor şi de Ortodoxia noastră (...) şi au căzut.” 


Epistola către Împăratul Vasilie. În Iunie, 870, surghiunitul Fotie scria o plângere către Împărat, 
fiindcă era lipsit de mângâierea de a citi cărţi. „Preacucernicului şi marelui Împărat Vasilie [formula 
uzuală de salut, n. ed.]. (...) Noi ducem o viață mai amară decât moartea (...) pe care nici un mare preot al 
lui Dumnezeu nu a suferit-o, deşi unii criminali au suferit-o ca pedeapsă. (...) Vă rog a lua aminte la 
drepturile de obşte ale oamenilor. Că atunci când varvarii sau ellinii păgâni alungau din obşte (...) pe cei 
ce erau lăsaţi să trăiască, ei nu-i sileau să moară de foame sau de nenumărate rele. (...) Faptul că am fost 
lipsiţi până si de cărţile noastre este nou şi neaşteptat, şi o nouă pedeapsă născocită împotriva noastră. 
Pentru care pricină? Ca nu cumva să auzim fie şi cuvântul lui Dumnezeu? (...) De ce oare ni s'au luat 
cărțile? Că dacă am făcut ceva greşit, mai multe cărți trebuia a ni se da, ba încă şi învățători, ca prin citire 

să ne folosim mai mult, şi, dovedindu-ni-se că greşim, să ne putem îndrepta. Dar dacă nu am făcut ceva 
rău, de ce ni se face rău nouă? (...) Luarea cărților (...) stinge şi nimiceşte însuşi ochiul contemplatiei."!? 
Din nefericire, ráspunsul Impáratului, de va fi fost vreunul, nu ni s'a pástrat. 


Gândurile sfântului despre anathematizarea sa. Vorbind despre anathema rostită asupra sa şi a 
adepților săi, Fotie spune: „Odinioară anathema era ceva de temut si de ocolit, căci era rostită de 
trámbitele bunei cinstiri împotriva celor vinovaţi de necinstire. Dar ei, (...) potrivnic oricărei legi, atât 
dumnezeieşti cât şi omeneşti, potrivnic oricărei judecăţi, ellineşti sau varvare, au întors cu îndrăzneală 
anathema lor către atletii ortodoxiei, luptându-se să facă din varvara lor nebunie un privilegiu bisericesc. 
Iată cá acum anathema — straşnica şi ultima încununare a oricărei pedepse — a ajuns un basm sau o jucărie, 
sau mai vârtos un lucru vrednic de dorit pentru cei binecinstitori. (...) Duşmanii adevărului nu fac 
pedeapsa înfricoşată, ci mai vârtos simţul vinovátiei o face să fie astfel. (...) Însă nevinovăția nu numai cá 
preschimbă pedeapsa lor în ceva de râs, ci încă întoarce osândirea către cei ce au dat-o. Ba încă aduce 
celor ce au fost pedepsiţi de ei neveştejite cununi şi slavă nemuritoare.” 

Prin înălțimea virtuţii sale Fotie învățase foarte bine să rabde silnicia încă din prima tinereţe. Nu era 
străin de primirea afuriseniilor, astfel că scria diaconului Grigorie: „Vreme de multi ani, fiecare sobor 
eretic şi fiecare sobor de iconoclaşti ne-a afurisit; nu numai pe noi, ci şi pe tatăl şi pe unchii nostri, bărbați 
mărturisitori ai lui Hristos şi mândria episcopilor. Deşi ne-au afurisit, ei ne-au ridicat pe scaunul arhieresc 
atunci când nu o doream... Deci să ne afurisească şi de acum înainte, ca astfel să ne facă — aşa şovăielnici 
cum sántem — să ne ináltám de pe pământ în Împărăţia cerească.” 


Cearta asupra Bulgariei 


Când Papa Adrian al II-lea a fost înștiințat de hotărârile Sinodului din 869-870, l-a trimis înapoi pe 
Efthimie şi pe Theognost cu două scrisori, una adresată împăratului Vasilie şi alta lui Ignatie. El îl felicita 
pe Împărat că l-a înlocuit pe Fotie cu Ignatie. Adrian cerea să se trimită reprezentanţi de la Constantinopol 
spre a lua parte la un sinod pe care plănuia să-l convoace la Roma. Împăratul Vasilie a trimis o ambasadă 
la Roma în primăvară. Deşi au avut parte de vreme rea pe mare, ambasadorii au reuşit să ajungă la Roma, 
unde au fost primiți de Papa la Biserica Santa Maria Maggiore. S'au citit actele Sinodului din 
Constantinopol care osândea si afurisea pe Fotie, acţiunile sale, episcopii săi şi bisericile sfintite de el. 

Însă când Papa Adrian a aflat că Bulgaria fusese pusă sub jurisdicţia Bisericii din Constantinopol a 
denunţat această decizie. El i-a ameninţat cu excomunicarea pe Patriarhul Ignatie şi pe Arhiepiscopul 
Iosif al Bulgariei. Adrian îi scria lui Ignatie ca unui inferior, învinuindu-l de încălcarea canoanelor, 
zicându-i pe un ton amenintátor cá o asemenea purtare a pricinuit şi căderea lui Fotie. Ignatie însă refuză 
a se supune suveranității papale. 

Astfel, cu sau fără Fotie, conflictul cu Roma s'a reînnoit din pricina chestiunii bulgare. Deşi Papa 
Adrian îl recunoscuse ca patriarh pe Ignatie, recunoaşterea lui era condiționată, depinzând de atitudinea 
lui față de interesele papale din Bulgaria. După Adrian, dacă Ignatie era destul de îndrăzneț încât să se 
opună Romei, se putea aştepta să fie excomunicat de la părtăşia cu Roma. Această condiție a fost 
înfăţişată într'o scrisoare către Ignatie, pe când legatii papali se aflau la sinodul constantinopolitan din 
869-870, când bulgarii şi-au prezentat pricina. 


Papa Ioan al VIII-lea 


Papa Adrian al II-lea a murit în Noiembrie 872. Urmaşul său, Ioan al VIII-lea, i-a scris din nou 
Țarului Boris împotriva grecilor, zicând: „Zi de zi grecii rătăcesc cu noi şi felurite învățături şi dogme.” În 
alt loc scria: „Plângem şi ne tânguim, grijindu-ne şi temându-ne ca nu cumva urmând grecilor (care au 
căzut în tot felul de erezii şi schisme, precum le este obiceiul), să cádeti şi voi împreună cu ei întru 
adâncul rătăcirii. Căci te întreb, fiule, cu vorbele lui Moisi, “întreabă pre tatăl tău, şi va povesti tie, pre cei 
mai bătrâni decât tine, şi vor spune ţie” (A 2-a Lege 32, 7), fost-au oare grecii vreodată slobozi de vreun 
eres sau altul?” 


'% Ibid., p. 166. 

Ignatie a intrat în conflict cu problema alegerii jurisdicției asupra Bulgariei, căci a rămas credincios 
hotărârilor Sinodului din 869-870. La scurt timp după trimiterea în Bulgaria a arhiepiscopului grec Iosif, 
misionarii latini au fost alungaţi. Roma a protestat împotriva acțiunilor lui Ignatie, care-i făcea să fie la fel 
de nemulțumiți de Ignatie pe cât fuseseră şi de Fotie. 

Papa loan al VIII-lea ar fi putut să-l trateze pe Ignatie ca excomunicat, căci predecesorul său Adrian 
îl amenintase pe Ignatie cu excomunicarea dacă încalcă porunca papală de a nu intra în Bulgaria. Însă 
Papa Ioan a întârziat să dea o sentinţă publică, nădăjduind că Ignatie va recunoaşte încălcarea săvârşită. El 
i-a scris lui Ignatie şi, în termeni foarte hotărâți, i-a spus cá va fi excomunicat dacă nu-şi cheamă înapoi 
preoții din Bulgaria în treizeci de zile. Íntr'o altă scrisoare către clericii greci din Bulgaria, Papa Ioan 
confirma sentinţa de excomunicare pronunțată de predecesorul său, adresându-li-se astfel: „Tuturor 
episcopilor şi altor clerici greci, cotropitori ai eparhiei Bulgariei şi excomunicați de către noi." El íi 
ameninţa că, dacă nu se retrag din Bulgaria într'o lună, şi ei vor fi depuşi şi excomunicați. Pe de altă 
parte, făgăduieşte episcopilor că le va da alte scaune. 

Când oare s'a mai auzit, în cele dintâi opt veacuri din vremea slávitilor apostoli, ca un Patriarh să fie 
excomunicat şi depus dacă nu ascultă poruncile Papei de la Roma ce acţiona ca un suveran absolut? Însă 
episcopii din Răsărit nu aveau să asculte de poruncile sale anticanonice. 

În ciuda acestor piedici, eforturile misionare bizantine în Balcani, mai ales în Macedonia şi 
Bulgaria, au primit un puternic imbold prin sosirea ucenicilor sfântului episcop Methodie (1885). Ei 
fuseseră alungați din Moravia iar acum răspândeau ortodoxia şi civilizaţia bizantină printre popoarele 
slave, propovăduind în limba slavonă. Astfel, Moravia a căzut în sfera de influenţă papală iar Bulgaria, 
Macedonia şi Serbia au intrat pe orbita Bizanțului. 


47 


Rechemat din surghiun 


În ciuda surghiunirii lui Fotie, clerul din Constantinopol i-a rămas credincios, chiar dacă mulţi din 
episcopii săi au fost şi ei surghiuniti. Chiar şi bisericile sfintite de el au fost distruse. Nu a trecut mult 
până când Împăratul Vasilie şi-a dat seama că bunăvoința sa faţă de extremiști nu i-a adus foloasele pe 
care le nădăjduia. Schimbându-şi politica, s'a alăturat facțiunii moderate. 

Purtarea paşnică şi plină de har a Sfântului Fotie a cucerit curând respectul tuturor, chiar şi al celor 
mai înverşunaţi duşmani ai săi. Şi Împăratul a recunoscut virtutea şi măreţia lui Fotie şi cugeta să-l 
recheme din surghiun. Încet-încet, Vasilie recunostea că atitudinea sa faţă de Fotie fusese greşită si 
încerca să o îndrepte. 

Sfaturile cinstite ale Patriarhului Ignatie înrâuriseră mult pe Împăratul Vasilie, căci conştiinţa lui 
Ignatie îl încredința că şi el era vinovat de prigonirea lui Fotie. Astfel că i-a vorbit Împăratului despre 
eliberarea sfântului bărbat. 

În 875 Vasilie i-a îngăduit lui Fotie, acum în vârstă de cincizeci şi cinci de ani, să se întoarcă la 
Constantinopol unde i s'a dat un apartament în palatul împărătesc. Fotie a fost numit şi rector al 
Universității Magnavra. Apoi Vasilie i-a încredinţat educaţia fiilor săi, Leon şi Alexandru. Constantin, 
întâiul născut al Împăratului şi favoritul său, era fructul unei căsătorii din tinerețe cu Maria, o 
macedoneancá. Leon, Alexandru şi Stefan erau fiii Evdokiei Ingherina, cei doi băieți mai mici fiind 
născuţi după ce pusese mâna pe tron. 

Marele dascăl Fotie spusese cândva: „Dobândirea învăţăturii se face celui bătrân cel mai tare toiag 
al vieţii şi-l duce fără durere pe cel aflat în floarea tinereții până la frumuseţea virtuții. Deci invátati-vá 
copiii întru înţelepciune si virtute, ca nu numai la tinereţe să aibă parte de o frumoasă purtare în viaţă, ci 
şi când îmbătrânesc să nu aibă trebuintá de ajutorul altora.” 

Ca un făcător de pace, Fotie a dat de-o parte orice fel de pomenire a răului şi şi-a deschis inima, 
cerând lui Ignatie să se împace. Ignatie, om moral, deşi înclinat spre iutime, a primit împăcarea cu Fotie. 
Apoi cei doi mari sfinți au hotărât să lucreze împreună la îmbogățirea Bisericii. 

După împăcare între cei doi s'a ivit o nespusá dragoste şi împreună-lucrare, încât Ignatie adesea 
cerea sfatul sfântului Fotie. Iată ce scria Sfântul Fotie despre noua sa prietenie: „Am încercat toate căile 
pentru reaşezarea şi sporirea păcii. Amândoi am căzut în genunchi, am cerut iertare unul altuia şi fiecare 
l-a iertat pe celălalt pentru orice i-ar fi greşit. Mai târziu, când (Ignatie) a căzut la pat şi a cerut să mă 
vadă, l-am cercetat nu o dată sau de două ori, ci de multe ori. Am făcut tot ce este cu putință să-i alin 
suferinţa. Şi, dacă cuvintele pot aduce vreo mângâiere, i-am dat-o şi pe aceasta.” Fotie s'a folosit şi de 
priceperea sa în probleme medicale spre a alunga suferinţele fostului său potrivnic. 


Restabilirea suveranităţii bizantine 


Când coasta Adriaticii era amenințată de arabii din Sudul Italiei, în anul 867, puterea navală 
bizantină a silit pe arabi să ridice asediul. Aceasta a întărit din nou suveranitatea bizantină asupra coastei 
adriatice răsăritene si a dus la crearea provinciei Dalmației. După ce flota împărătească a respins atacul 
arab asupra coastei dalmatiene şi a despresurat Dubrovnikul, bizantinii au intervenit în Italia de Sud. 
Vasilie a făcut o alianţă cu Împăratul Ludovic al II-lea şi cu Roma împotriva înaintării arabe, deşi aceasta 
nu le-a adus nimic bizantinilor. 

În 873 Vasilie s'a întors spre Răsărit unde a înaintat în regiunea Eufratului şi a cucerit Zapetra şi 
Samosata. Slăbirea regatului arab a facilitat dezvoltarea Armeniei. 

Reîntorcându-se în Apus, poziţia bizantinilor în Italia s'a întărit din nou în 876, când principii de 
Benevento şi Bari s'au pus sub suveranitatea Bizanțului. Era epoca când Bizanțul era în stare să respingă 
atacurile arabe din regiunile de coastă ale Dalmației, Greciei şi Peloponnesului. Ei au reuşit chiar să 
ocupe Chiprul vreme de şapte ani, deşi Siracusa a căzut în mâinile arabilor în 878. 

Cu toate acestea bizantinii au reuşit să pună din nou piciorul pe teritoriul sudic al Italiei 
continentale. După sosirea strălucitului general Nikifor Foka a început o puternică şi reuşită ofensivă 
bizantină care a dus la revenirea Italiei Sudice sub stăpânirea bizantină. Micile state italiene ce se 

duşmăneau între ele vedeau în Bizanţ singurul factor stabil şi puternic. Roma însăşi, ameninţată mereu de 
atacurile arabe pe coastele sale, căuta şi ea ajutor de la Împăratul bizantin. Această stare de lucruri explică 
atitudinea indulgentá în problemele bisericeşti pe care papalitatea a fost nevoită să o adopte faţă de 
Biserica din Constantinopol. 


Reaşezarea pe scaunul patriarhal 


Patriarhul Ignatie, dându-și seama că i se apropie moartea, l-a sfătuit pe Împăratul Vasilie să reaseze 
pe Fotie ca patriarh. Când Împăratul Vasilie a hotărât să cerceteze din nou pricina întrun sinod, Papa 
Ioan al VIII-lea a arătat bunăvoință şi a trimis pe episcopii Pavel al Anconei şi Evghenie al Ostiei în 
capitala bizantină. Apoi la 32 Octombrie 877 vârstnicul Ignatie a adormit întru Domnul. Se zice că Ignatie 
a murit în braţele lui Fotie. Numele lui Ignatie a fost adăogat la Sinodicon/? de către Fotie, în primul an 
al celui de-al doilea patriarhat al său, în Duminica Ortodoxiei din 878. 

La trei zile după adormirea lui Ignatie, iubitul nostru Fotie s'a urcat pe scaunul patriarhal pentru a 
doua oară şi curând avea să fie recunoscut şi de Roma. Când legatii latini au sosit la Constantinopol, 
Patriarhul Fotie, atunci în vârstă de cincizeci şi opt de ani, era pe scaunul episcopal. 

În Noiembrie 879 s'a convocat un sinod la Constantinopole, în Biserica Sfânta Sofia, la care au luat 
parte trei sute optzeci şi trei de episcopi. Întrucât nou-sosita delegaţie papală nu fusese autorizată de Papa 
să ia parte la sinod, Împăratul Vasilie şi Patriarhul Fotie l-au poftit în mod oficial pe Papa Ioan al VIII-lea 
să participe. Papa şi-a trimis ca reprezentat pe Cardinalul Petru, care urma să se alăture celorlalți doi 
episcopi latini, Pavel al Anconei şi Evghenie al Ostiei. 

La sinod legatii Papei Ioan au ascultat fără să se împotrivească citirea Crezului Nikeo-Constantino- 
politan fárá adaosul Filioque, atát de larg folosit in Apus. De fapt adaosul Filioque fusese osándit in chip 
solemn in a şasea şedinţă a Sinodului. Legatii Papei, cei ai scaunelor patriarhale răsăritene şi toti episcopii 
s'au alăturat osândirii. 

Crezul Nikean a fost întărit de către toti ierarhii de față care au spus: ,,Negresit, Simvolul Credinței 
de la Soborul din Nikea, aşezat şi întărit de către toate Soboarele a Toată Lumea, să fie proclamat şi la 
acest Sinod a Toată Lumea.” La aceasta trimişii papali au adăugat: „Aşa cum ne porunceşte slăvitul şi 
marele nostru Împărat şi fraţii noştri clerici, se cade a nu se mai alcătui un nou Simvol. Fie ca acesta 
vechi, care este ţinut şi crezut de către întreaga lume, să fie proclamat şi întărit din nou.” 

Apoi cu toții au vestit că oricine cu îndrăznire preschimbă Simvolul Credinței „fie cu vorbe minci- 
noase, adăogiri ori lipsuri, (...) pe unul ca acela îl scoatem cu totul din cinul său de va fi cleric; iar de este 
mirean, îl afurisim, după mai nainte rânduita osândă a sfintelor Soboare a Toată Lumea.” 

După ce Sinodul a recunoscut şi întărit în unanimitate pe Fotie, smeritul patriarh a răspuns: „Fie ca 
Dumnezeu să scufunde în uitare cele din trecut. Cât despre noi, să aflăm întărire în iertare şi să nu ţinem 
minte răul. Mai bine să rămânem tácuti despre aceste lucruri sau măcar să le pomenim numai pe scurt si 
cu înfrânare. Fiind noi oameni păcătoşi şi neinsemnati, este mai bine a rămânea tácuti asupra vrăjmăşiei 
pe care a pricinuit-o. Numai dacă este mare nevoie să mai pomenim de aceasta.” 


Scrisorile de felicitare ale Papei. În scrisorile sale către Sinod Papa Ioan al VIII-lea îl recunoștea 
pe Fotie ca patriarh legiuit. El osândea sinoadele anterioare ţinute la Roma şi Constantinopol care l-au 
osândit pe Fotie. Apoi scrie spre lauda lui Fotie: „Primiţi-l pe Fotie, minunatul şi cucernicul ierarh al lui 
Dumnezeu şi Patriarh, fratele şi împreună-slujitorul nostru. El are aceeaşi soartă, aceeaşi parte şi aceeaşi 
moştenire cu cea a Bisericii Romei. Primiţi-l nu numai pentru virtutea sa, ci şi pentru ca sminteala să se 
ridice din mijlocul nostru şi pacea şi dragostea lui Dumnezeu să se sádeascá în locul ei. Primiti-l fără 
şovăire sau îndoială, cu dragoste şi credință. Lepádati toată otrava ráutátii, amágirii, fátárniciei şi 
îndoielii, şi primiţi-l aşa cum l-a primit Biserica Romei. Am aflat de la aproape toti că acest bărbat este 
împodobit cu multe virtuti dumnezeiesti, adică cu înțelepciune şi chibzuinţă în cele omeneşti şi în cele 
dumnezeieşti. El are de asemenea toate celelalte virtuti lucrătoare şi osârdie fierbinte, făcându-se truditor 
al lui Dumnezeu. (...) Am judecat că nu se cade a lăsa nelucrător un asemenea bărbat; căci fiind ridicat la 

Sinodiconul Ortodoxiei cuprinde o slujbá specialá, ce se sávárseste in fiecare an in Duminica Ortodoxiei (prima Duminicá 


din Postul Mare) şi unde se pomenesc cu aclamații toti apărătorii Ortodoxiei, dându-se totodată anathemei toti ereticii. 

înaltul rang de Patriarh al Bisericii voastre şi strălucind din nou, va face din nou faptele sale obişnuite, 
cele plăcute lui Dumnezeu, pentru preoți şi înalții preoți. 

„Hotărâm ca sinodul ţinut la Roma în vremea Papei Adrian şi cel ţinut la Constantinopole împotriva 
aceluiaşi Fotie să fie lepădate cu totul, desființate, şi să nu fie adunate şi numărate cu sfintele Sinoade. 
Nici adunările de episcopi ce au primit rău pe Fotie să nu fie socotite vrednice a se numi Sinoade.” 

Scrisoarea era semnată nu doar de către Papa Ioan, ci şi de către episcopii apuseni. Însă scrisorile lui 
Ioan erau pline de noile doctrine ale Papalității. Papa pretindea cá are, prin drept dumnezeiesc, grija 
tuturor Bisericilor, şi cá tinea locul Sfântului Petru. El pretindea cá a fost rugat de bizantini să primească 
pe Fotie în vrednicia patriarhatului şi chiar în tagma clericală. loan mai scria că îi dă iertarea lui Fotie în 
temeiul puterii ce a primit prin Sfântul Petru, de a lega şi dezlega toate fără osebire. ^^ Deşi scrisorile 
Papei erau deosebit de linguşitoare față de Fotie, sfântul bărbat nu s'a lăsat amăgit de cuvintele Papei 
privitoare la întâietate. 

Papa conditiona recunoaşterea lui Fotie, zicând că acesta trebuie să ceară iertare în sinod pentru cele 
petrecute în trecut. El adáoga că, dacă Patriarhul făcea acest lucru, nu va mai primi un canon de iertare. 
Fotie a respins acest lucru, fiindcă nu se socotea răspunzător pentru trecut. Papa mai poruncea ca Fotie să 
renunţe la toată jurisdicția asupra Bulgariei si îl oprea de a face acolo vreo hirotonie. El scria apoi că Fotie 
trebuie să primească în comuniunea sa pe toti episcopii hirotoniți de Ignatie, iar dacă episcopii ignatieni ar 
refuza să intre în comuniune cu Fotie, Papa îi ameninţă cu excomunicarea. 193 

Din tonul cuvintelor Papei Ioan al VIII-lea se vede că el dă poruncă după poruncă şi pretinde a avea 
stăpânire absolută de obârşie dumnezeiască. Când scrisorile papale s'au tradus în greceşte, toate frazele 
privitoare la primatul papal au fost scoase, după care copiile revizuite s'au citit la Sinodul din 879. Era 
vădit că dacă scrisorile s'ar fi citit în Sinod nemodificate, toată nădejdea de pace s'ar fi spulberat. Astfel 
că s'a scos orice cuvânt ce ar fi putut da să se înțeleagă că Papa ar voi să fie suveranul Bisericii. Când 
scrisorile au fost citite în forma lor revizuită legatii latini nu au protestat. 


Cardinalul Petru. Însă Cardinalul Petru i-a întrebat pe membrii sinodului: „Primiţi scrisoarea 
Papei?” Sinodul a răspuns: „Primim tot ce priveşte unirea cu Fotie şi folosul Bisericii, însă nu ceea ce 
priveşte pe împăratul şi provinciile sale.” Prin aceste cuvinte, Sinodul respingea pretenţiile Papei asupra 
Bulgariei.! 

Spre a avea o mai bună înțelegere asupra stării de spirit a episcopilor participanţi, să ascultăm un 
fragment din actele Sinodului: 

„Cum s'a urcat din nou patriarhul Fotie pe scaunul său?”, întrebă Petru. 

Sinodul răspunse: „Cu încuviințarea celor trei Patriarhi, după rugămintea Împăratului; sau, mai bine 
zicând, supunându-se silniciei ce i s'a făcut şi rugámintilor a toată Biserica Constantinopole.” 

„Cum”, întrebă Petru, „n'au fost silnicii din partea lui Fotie? N'a lucrat el tiraniceşte?” 

„Dimprotivă”, zise sinodul, „totul s'a petrecut cu pace şi linişte.” 

„Slavă Domnului!” răspunse cardinalul Petru. 167 


Patriarhul Fotie se adresează Sinodului. După ce s'a dat răspuns la aceste întrebări, Fotie luă 
cuvântul şi grăi astfel: „Vă mărturisesc înaintea lui Dumnezeu, nu am dorit niciodată acest scaun; cea mai 
mare parte din cei ce sânt aici o știu bine. Întâia oară l-am luat fără voia mea, vărsând multe lacrimi, după 
ce mult timp m'am apărat, şi în urma unei silnicii neînduplecate a împăratului care domnea atunci, însă cu 
consimțământul episcopilor şi al clerului, care dăduseră voturile lor fără ştirea mea. M'au pus chiar şi sub 
strajă...” 

Episcopii de faţă l-au întrerupt, zicând: „O ştim toti, sau prin noi înşine, sau prin martorii care ne-au 
spus-o.” 

Când s'au citit hotărârile, toti cei de faţă au spus: „Aşa cugetám, aşa şi vestim. Sântem cu toţii 
într'un cuget. În aceasta Papa Ioan ne-a bucurat mai mult decât oricine. Căci (...) am nimicit, lepădat si 
afurisit ca necanonic tot ceea ce s'a scris, spus şi făcut împotriva preasfântului Patriarh, şi făcând aceasta, 
ne-am alăturat noi înşine lui întru sfântă părtăşie, făcându-ne împreună-lucrătorii săi.168 


164 Guettée, Papalitatea schismatică, op. cit., p. 224. 

195 Ibid., p. 223. 

1% Tbid., p. 224. 

197 Ibid., p. 225. 

165 Tustin Popovici, „The Life of St. Photios”, op. cit., p. 61. 

Trimişii papali au adăugat: „Aşa cum soarele stă numai pe cer, dar totuşi luminează pământul, tot 
aşa şi stăpânul nostru, Domnul Fotie, şade în Constantinopol şi luminează toată zidirea şi îi dă 
strălucire.” 159 

„Dumnezeu a învoit”, urmă sfântul Patriarh, „ca să fiu alungat. Nu am căutat a reveni. Nu am 
întărâtat nicidecum la răscoale. Am stat liniştit, multumind lui Dumnezeu şi supus judecăților Sale, fără a 
supăra urechile împăratului, fără dorinţă, nici nădejde, de a fi readus. Dumnezeu, Carele lucrează minuni, 
a atins inima Împăratului. (...); el m'a rechemat din surghiunul meu. Însă cât timp a vietuit Ignatie, de 
fericită amintire, n'am putut a mă hotărî să-mi reiau scaunul, cu toate îndemnurile şi stáruintele ce mai 
mulți îmi făceau în această privinţă.” Sinodul a zis: „Este adevărat.” 

„Am voit”, urmă Fotie, „a întări pacea cu Ignatie în toate chipurile. Ne-am văzut la palat; ne-am 
aruncat unul la picioarele altuia şi ne-am iertat unul pe altul. Când el a căzut bolnav, m'a chemat la el; l- 
am vizitat de mai multe ori şi i-am dat toate mángáierile de care eram destoinic. El mi-a recomandat 
persoanele ce îi erau mai scumpe, şi am purtat grijă de ele. După moartea sa, Împăratul a stăruit deosebi şi 
în public şi a venit el însuşi la mine ca să mă îndemne să mă supun dorințelor episcopilor şi clerului. Am 
cedat la o schimbare atât de minunată, pentru a nu mă împrotivi lui Dumnezeu.” Sinodul a zis: „Aşa 
este.” 


Alte hotărâri ale sinodului. Sinodul a mai afirmat că Papa era un patriarh ca toți patriarhii. El nu 
posedă autoritate asupra întregii Biserici. Astfel nu era neapărată nevoie ca Patriarhul Constantinopolului 
să fie confirmat de Pontiful Romei. 

Când legatii papali au cerut ca Bulgaria să fie pusă sub jurisdicția Romei, Fotie a răspuns că în clipa 
de față nu se mai poate discuta această problemă, întrucât hotărârea se va lăsa Împăratului. Apoi, la 
sugestia lui Fotie, Sinodul a dat un canon conform căruia episcopul Romei se poate bucura doar de acele 
privilegii pe care le avea în chip canonic până atunci, adică întâietatea de cinstire. Prin aceste măsuri 
Sinodul interzicea Romei să-şi extindă sau să-şi amendeze prerogativele în vreun fel." 

În şedinţele următoare, legatii scaunelor patriarhale ale Alexandriei, Antiohiei şi Ierusalimului 
dădură dovezi desăvârşit adevărate că Patriarhii lor fuseseră totdeauna în comuniune cu Fotie; că pretinşii 
legaţi, ce asistaseră la sinodul din 869, nu erau decât nişte „trimişi ai saracinilor”, după cum însuşi Fotie 
scrisese în protestul său contra acestei adunări. Ca urmare, hotărârile Sinodului constantinopolitan din 
869-870 au fost revocate de către Sinodul prezent din 879. Deşi sinodul din 869-870 a fost anathematizat 
de către legatii Romei, de către legatii celorlalte scaune patriarhale din Răsărit, şi de către toti episcopii, 
totuşi până astăzi Roma numeşte in mod greşit Sinodul din 869 „al Optulea Sinod Ecumenic.” 

Însă faptul de a fi numit al Optulea Sinod Ecumenic este o cinste nemeritată, datorată erorii cano- 
niştilor latini din veacul al unsprezecelea. Când au găsit actele sinodului în arhivele Lateranului, ei au fost 
încântați să citească acolo o hotărâre ce oprea pe mireni să se amestece în alegerea unui episcop. Aşa de 
încântați au fost de această descoperite, încât nu numai că au uitat că sinodul cu pricina fusese osândit, ci 
l-au înălțat a fi unul dintre cele mai mari sinoade ale creştinătăţii.” 


O altă scrisoare 
a Papei Ioan al VIII-lea 


Când Papa Ioan al VIII-lea a aflat despre rezultatele Sinodului din 879-880, a încercat simtáminte 
amestecate. Erau câteva lucruri care îi stârneau mânia: faptul că ideile papale privitoare la supremație nu 
au fost primite, că scrisorile sale au fost revizuite în traducerea grecească şi că tot nu a primit Illiria şi 
Bulgaria. În ciuda acestora, Papa a recunoscut hotărârile Sinodului din 879-880, care fusese un sinod de 
unire între creştinismul răsăritean şi cel apusean. 

După primirea hotărârilor sinodului Papa a hotărât să-şi trimită un legat la Constantinopol. El 
trebuia să stăruie pentru anularea oricărei măsuri de la Sinod care nu convenea Papei. Legatul mai fusese 
instruit să obțină concesii în privinţa Bisericii Bulgare. 


162 Mansi, Sacrorum, 501. 

Spre cinstea sa, Papa Ioan, în ciuda tuturor plângerilor sale, nu a mărturisit erezia lui Filioque şi nu a 
îngăduit nimănui să schimbe Crezul. De fapt, după ce a primit actele Sinodului, Papa loan a scris 
Patriarhului Fotie despre adăugirea la Crez: 

„Vă este cunoscut că trimisul vostru, vorbind cu noi asupra Crezului, a găsit cá îl ținem aşa după 
cum l-am primit de la început, fără a adăuga sau a scoate ceva din el, căci cunoaştem aspra pedeapsă ce 
merită cel ce ar cuteza a se atinge de el. Astfel, pentru a vă linişti asupra acestei pricini care a fost pentru 
Biserică o piatră de poticnire, noi vă declarăm încă o dată că nu numai că îl rostim astfel, dar că osândim 
chiar pe cei ce, în nebunia lor, au avut cutezarea a lucra altminteri decât la început, drept călcători ai 
cuvântului dumnezeiesc şi măsluitori ai învățăturii lui lisus Hristos, ai Apostolilor şi a Părinților care ne- 
au predat Crezul prin sinoade. Noi declarám că partea lor este cea a lui Iuda, pentru că au lucrat ca şi el, 
fiindcă dacă ei nu dau morții însuşi trupul Domnului, totuşi sfâşie pe credincioşii lui Dumnezeu, care sânt 
mădularele Domnului, prin mijlocirea schismei, dându-i pe ei ca şi pe dânşii morții veşnice, după cum a 
făcut nevrednicul ucenic. Socotesc, cu toate acestea, cá Preasfintia Voastră, care este plin de înţelepciune, 
nu poate să nu cunoască cá nu este lesne a face să se primească această părere de toti episcopii nostri şi a 
schimba în puţin timp un obicei atât de însemnat care a prins rădăcină de atâţia ani. Pentru aceasta noi 
credem că nu trebuie a sili pe nimenea să părăsească acest adaos făcut la Crez, ci că trebuie a lucra cu 
cumpătare şi înţelepciune, îndemnând puțin câte puţin a se părăsi de această hulire. (...) Se cuvine deci ca 
Preasfintia Voastră să nu se smintească prea tare de noi şi să nu se depărteze de sănătoasa parte a trupului 
Bisericii noastre, ci să lucreze cu râvnă, prin blándetea şi chibzuinta sa, la întoarcerea celor ce s'au 
depărtat de la adevăr, spre a merita cu noi răsplata făgăduită. Închinăciune în Domnul, frate catholic, şi 
după vrednicie cinstit!” e 

Desi ráposatul papá Nicolae I aprobase ciudata dogmá nouá a lui Filioque, ea a fost respinsá ca huli- 
toare sub noul papá Ioan al VIII-lea. Este de necontestat cá scrisoarea a venit dinspre Apus spre Răsărit, 
închizându-se astfel gura celor ce s'ar strădui să îi dezmintă autenticitatea. 

Însă legatul Papei loan avea să întâlnească refuzul categoric al Împăratului Vasilie şi al Patriarhului 
Fotie față de orice privea supremaţia papală şi bulgarii. Vasilie a mers până acolo încât l-a arestat pe legat 
ŞI l-a ținut prizonier vreme de o lună. Se pare că acel legat se numea Marin, şi ar fi fost mai târziu urmaşul 
lui Ioan al VIII-lea. Ca urmare, legăturile dintre bizantini şi Roma nu au încetat cu totul, dar au devenit 
întâmplătoare şi destul de vagi. 


Al doilea patriarhat al lui Fotie 


Vestitul ierarh ajunsese în culmea puterii sale, făcând Biserica un izvor de mare întărire duhovni- 
cească pentru toate lucrările omeneşti. Lucrarea propovăduirii Evangheliei şi filantropia ocupau un loc de 
frunte. Cu toate acestea el nu trecea cu vederea nici studiile şi alcătuirea de noi scrieri, ca şi învăţarea 
celor iubitori de învăţătură. Sfântul Fotie s'a dovedit a fi un patriarh eficient a cărui lucrare de reformare a 
Şcolii Patriarhale a fost deosebit de prețioasă. 


Epanagoghi. Împăratul Vasilie a reactualizat codul de legi, Epanagoghi, la care strălucitul Fotie a 
alcătuit prefata. Epanagoghi cuprindea părţi ce se ocupau de drepturile şi îndatoririle Împăratului, Patri- 
arhului şi altor dregători mireni sau bisericeşti. Politica Statului şi a Bisericii era definită ca o unitate 
alcătuită din multe părţi şi mădulare. Ea avea în frunte pe Împărat şi pe Patriarh, a căror sarcină era aceea 
de a lucra împreună în strânsă şi paşnică armonie pentru binele oamenilor. După cum afirmaseră Iustinian 
şi Leon al III-lea la vremea lor, „Întrucât lumea este alcătuită, ca şi omul, din părți şi mádulare, cele mai 
mari şi mai trebuincioase părţi ale ei sânt Împăratul si Patriarhul. Pentru aceea, pacea şi fericirea 
supuşilor, trupeşte şi sufleteşte, se săvârşeşte atunci când Împăratul şi preoţia găsesc buna-intelegere si 
împreună-glăsuirea (symphonia) în toate lucrurile.” 

Conform documentului, Împăratul trebuia să întărească şi să susțină nu numai cele spuse în Sfânta 
Scriptură, ci şi dogmele statornicite de cele Şapte Sinoade Ecumenice; şi, bineînțeles, legile romane ale 

predecesorilor săi. Însă „Împăratul trebuie să lucreze în chip de lege atunci când nu este niciuna scrisă, 
însă faptele sale să nu încalce legiuirea canonică.” 

Deşi Împăratul era autoritatea legală care trebuia să întărească şi să susțină adevărata învăţătură, aşa 
cum este ea înfăţişată de Scripturi şi de cele Şapte Sinoade, autorul textului căuta să limiteze puterile 
Împăratului în domeniul bisericesc şi să prevină intervenţia sa în probleme dogmatice. Definind drepturile 
Patriarhului, documentul afirmă: „Patriarhul este icoana vie şi insufletitá a lui Hristos, fiind chip al 
adevărului prin fapte şi cuvinte. Patriarhul trebuie mai întâi să păzească cu trezvie şi cucernicie pe cei pe 
care Dumnezeu i-a dat în grija sa. Apoi trebuie, pe cât este cu putință, să aducă la unirea cu Ortodoxia pe 
toti ereticii. În sfârşit, prin sfiala pe care o insuflă, prin strălucirea şi minunata sa purtare, să-i facă pe 
necredincioşi să urmeze Credinţa. (...) Singur Patriarhul trebuie să tâlcuiască canoanele predate de Părinți 
şi hotărârile date de sfintele Sinoade. Patriarhul trebuie să desluşească şi să hotărască acele lucruri ce au 
fost rânduite şi aşezate de Părinții cei dintâi de la Sinoadele a toată lumea şi locale. (...) Supravegherea 
tuturor celor duhovniceşti este în sarcina Patriarhului, dar poate fi trecută şi la cei hotărâți de el că trebuie 
să li se dea această puternicie. De asemenea, numai el (şi cei pe care el îi numeşte) este socotitorul si 
judecătorul în toate cele ce tin de pocăință, întoarcerea de la păcat, erezie. GJ S 

Deci căpetenia laică trebuie să aibă grijă de bunăstarea materialnică a supuşilor, iar căpetenia du- 
hovnicească este însărcinată cu bunăstarea duhovnicească a turmei. Trebuie reamintit faptul că Epana- 
goghi nu a fost alcătuită de Împărat, ci de către marele Patriarh Fotie; totuşi ea nu a fost pusă niciodată în 
aplicare. 

Unii dintre criticii ostili lui Fotie l-au învinuit că foloseşte cuvinte mai potrivite unui pontif latin 
decât unui ierarh bizantin. Însă trebuie să ne reamintim că sfântul bărbat ştia foarte bine din experienţa sa 
$i din lecturi cá multi din cei ce au sezut pe scaunul împărătesc şi-au dus până la capăt firea căzută, făcând 
prăpăd în Biserica lui Hristos. Experiențele din copilărie legate de cumplitele prigoane pricinuite de 
iconoclaşti l-au făcut negreşit să creadă că Împăratul avea nevoie de ordine şi responsabilitate. Intr'o 
omilie datând din vremea primei sale înscăunări, Fotie ataca pe împărații iconoclaşti care se strecuraseră 
pe tronul Noii Rome. „Ei au dezbrăcat Biserica, Mireasa lui Hristos, de podoabele Ei şi în chip nesocotit 
i-au pricinuit răni amare; încât chipul i s'a umplut de urmele ranelor si era dezgolită şi slutitá. După ce i- 
au pricinuit mulţime de rane, duşmanii ei au căutat, în turbarea lor, să o scufunde în uitare — asemănându- 
se astfel nebuniei Iudeilor. Ea încă poartă pe trupul ei urmele ranelor, ca mărturie a scopului Isavrian si 
nedumnezeiesc." 

Învățătura lui Fotie despre legătura dintre Biserică si Stat defineşte limpede preoţia ca urmând pildei 
lui Hristos, adică lăsând Chesarului cele ale Chesarului, căci împărăția Sa nu este din lumea aceasta. 
Teoria dublei stăpâniri din Epanagoghi nu este unică în Bizanţ. Mai devreme, în veacul al VI-lea, 
Împăratul Iustinian, în a Sasea Novelă, afirmase explicit deosebirea între sacerdotium si imperium, ca 
două autorități separate, obârşite de la Dumnezeu pentru omenire. Patriarhul Fotie nu făcea decât să o 
aducă aminte Împăratului şi episcopilor deopotrivă. 

Lucrarea, compilată în numele împăraţilor Vasilie, Leon şi Alexandru, aparține perioadei de după 
879. Totuşi, aşa cum am pomenit, Epanagoghi nu a fost publicată oficial. Teoria îndoitei stăpâniri 
presupune o legătură ideală între puterea laică şi cea bisericească în acord cu ideile predominante în sfera 
Bisericii Ortodoxe. În orice caz, Fotie avea să descopere curând că, în practică, îndoita stăpânire venea în 
contradicţie acută cu noul Împărat. 


Eforturi misionare în Imperiu. Domnia lui Vasilie I a fost marcată de câteva încercări de a 
răspândi Ortodoxia printre păgâni. Bizantinii s'au străduit să-i convingă pe ruşi (deşi nu se ştie încă pe 
care dintre ei) să primească mântuitorul Botez. Convertirea majorităţii triburilor slave aşezate în 
Peloponnes a avut loc în vremea lui Vasilie I. Slavii păgâni au rămas în munții Taighet. 


Relaţiile cu papalitatea. Relaţiile cu Apusul erau încă încordate, din pricina poziţiei lui Fotie faţă 
de ideile papale asupra primatului. După uciderea lui Ioan al VIII-lea, Marin I, cunoscut şi ca Martin al 
II-lea (882-884), a fost ales episcopul Romei. Marin fusese unul din legatii papali la Sinodul din 869, ce 
fusese anathematizat la Sinodul din 879. De asemenea, se spune că Marin fusese prigonit de Împăratul 

Mihail al III-lea pentru ceea ce făcuse la Sinodul din 869. Având deci o ranchiună de satisfăcut, Marin a 
validat Sinodul din 869 care-l osândea pe Fotie. 

Urmaşul lui Marin, Adrian al III-lea (884-885), a păstrat o opinie moderată. Urmaşul lui Adrian, 
Ştefan al V-lea (885-891), a urmat îndeaproape poziția predecesorilor săi de tristă amintire, Nicolae I şi 
Marin. El a reaşezat hotărârile Sinodului Tálháresc din 869 si a trimis o scrisoare Împăratului Vasilie I. 
lată câteva fragmente foarte vrednice a fi luate în seamă: „După cum Dumnezeu”, zice el, „v'a dat 
suveranitatea lucrurilor vremelnice, noi de asemenea am primit de la el, prin Sfântul Petru, verhovnicul 
apostolilor, suveranitatea lucrurilor duhovniceşti. (...) Nouă ni s'a încredinţat purtarea de grijă a turmei; 
această purtare de grijă este cu atât mai înaltă, cu cât cerul este deasupra pământului. Ascultati ce a zis 
Domnul lui Petru: “Tu esti Petru, etc.” (...) Rog dar Evsevia Voastră de a cinsti numele şi vrednicia 
verhovnicului apostolilor, supunându-se hotărârilor sale; căci episcopatul în toate Bisericile pământului 
îşi trage obârşia de la Sfântul Petru, prin care noi învăţăm pe toti credincioşii şi le arătăm sănătoasa şi 
nestricăcioasa învățătură.” 75 Ştefan mai pretindea că legatii papei Silvestru, la Întâiul Sinod de la Nikea, 
au statornicit principiul „că întâiul scaun nu poate fi judecat de nimeni.” 

Exprimându-şi dezaprobarea faţă de Fotie, Ştefan pretindea că Fotie n'a fost niciodată decât laic, 
fiindcă nu avea episcopatul de la Roma. El scria Împăratului: „Biserica Romană nu v'a scris oare vouă să 
ţineţi un sinod la Constantinopole? Vă întreb, cui putea ea să scrie? Laicului Fotie? Dacă voi ati avea un 
patriarh, Biserica noastră l-ar cerceta adeseori prin scrisori. Însă, vai, slăvitul oraş al Constantinopolei este 
fără păstor, şi dacă iubirea ce vă purtăm nu ne-ar face a suferi cu răbdare nedreptatea făcută Bisericii 
noastre, am fi fost siliți a rosti contra înşelătorului Fotie, care a vorbit atât de nevrednic împotriva noastră, 
pedepse mult mai aspre decât cele ce au fost date de către predecesorii nostri." ? 

Desi scrisoarea a fost trimisă Împăratului Vasilie, el nu a primit-o. Ea avea să fie primită şi citită în 
capitală când schiptrul Împărăției era ţinut de Leon cel Intelept (886-912). Papa Stefan a murit strangulat 
în închisoare. 


Mistagoghia, 
adică Incepătura Tainelor 


Vreme de multi ani, sfântul bărbat, trámbita ce vestea purcederea Duhului Sfânt de la Tatăl, s'a 
ocupat de problema lui Filioque. În 883 el a trimis vestita sa scrisoare Mitropolitului Acvileii din Italia, 
apărând poziţia ortodoxă. 

Iată ce scria de trei fericitul Fotie, cel cu dumnezeiesc grai: „Ne-a ajuns la urechi cá unii dintre cei 
ce viețuiesc în Apus, fie nemulţumiţi cu graiul Domnului, ori fiindcă nu au înţelegerea hotárnicirilor şi 
dogmelor Părinților şi Sinoadelor, ori fiindcă au trecut cu vederea acrivia acestora, ori fiindcă au cugetele 
nesimtitoare la aceste lucruri (căci altfel nu ştiu cum să zic), au strecurat învățătura (să nu fie!) cá 
Dumnezeiescul şi Preasfântul Duh purcede nu de la Dumnezeu, adică de la Tatăl, ci şi de la Fiul, şi 
printr'o astfel de rostire pricinuiesc multă vătămare celor ce cred aceasta.”180 

Limba lui Fotie s'a făcut condeiul Mângâietorului carele grabnic dă izbăvire celor ce recunosc 
stăpânirea Sa, insuflând cunoaştere cerească în sufletele lor. Fotie, cel cu inimă curată, luminată din 
belşug de razele strălucitoare ale Dumnezeiescului Duh, în anul 885, la vârsta de şaizeci şi cinci de ani, a 
scris un lung tratat, Mistagoghia Duhului Sfânt.’ Mistagoghia sau Începătura Tainelor, este un tratat 
despre învățătura tainică pentru Duhul Sfânt. Fotie, înțeleptul descoperitor al tainelor, nu spune pe nume 
sprijinitorilor apuseni ai lui Filioque, căci folosirea lui era atât de răspândită încât osebirea anumitor 
persoane de frunte ar fi fost socotită ca un atac personal. Dimpotrivă, sfântul bărbat voia ca tratatul să fie 
educativ, ceea ce şi dovedeşte din plin. Se atacă pozițiile şi doctrinele, nu persoanele. 152 

La început, Fotie declară: ,, Mai mult decât orice altceva, însuşi graiul Domnului li se împotriveşte. 
(...) Care grai? Cela ce zice: “Duhul adevărului carele de la Tatăl purcede” (In. 15, 26). Însuşi Fiul ne dă 
tainica Sa învățătură că Duhul purcede de la Tatăl.”155 

În deplină conglăsuire cu theologia ortodoxă, Fotie serie: „Atât Fiul cât şi Duhul Sfânt se ivesc din 
una si aceeaşi Cauză, adică din Tatăl, chiar dacă Duhul este prin purcedere, iară Fiul prin naştere. (...) 
Amândoi s'au ivit din Cauză cu aceeaşi vrednicie. (...) Dacă Duhul este socotit a avea o îndoită cauză şi 
suferă o îndoită purcedere, oare nu va urma de aici că este compus? Oare nu se va afirma în chip hulitor 
că Duhul cel de aceeaşi cinste este mai puţin decât Fiul? (...) Oare nu se va afla stricată tocmai 
simplitatea, însuşirea osebitoare a Treimii?”! i 


Sinoadele. Sfântul Fotie, neclintitul si dumnezeiescul stâlp al Credinței, înşiruie, ca pe nişte 
desluşite şi limpezi mărturii, de Dumnezeu însuflatele Soboare a Toată Lumea, care dau mărturie despre 
învățătura că Duhul Sfânt purcede de la Tatăl. „Odinioară ei (adică Sfinţii Părinţi) au văzut cu ochi 
proroceşti această nou-născocită păgânătate şi au osândit-o în scris, în cuvânt şi în gând. (...) Dintre 
Soboarele a Toată Lumea, al Doilea (Constantinopole, 381) a dogmatizat de-a dreptul că Duhul Sfânt 
purcede de la 'Tatăl; al Treilea (Efes, 431) a primit acea învăţătură; al Patrulea (Halkidon, 451) a întărit-o; 
al Cincilea (Constantinopol, 533) a rămas statornic în aceeaşi părere; al Saselea (Constantinopole, 680- 
681) a propovăduit aceeaşi; iar al Şaptelea (Nikea, 787) a pecetluit-o în chip strălucit prin dispute. 1% 

„Dacă se primesc două cauze in dumnezeieşte-stăpânitoarea şi suprafiintiala Treime, atunci unde 
mai este multcântata şi lui Dumnezeu cuvenita măreție şi unică stăpânie?”156 Şi „Dacă Fiul este statornicit 
astfel drept principiu şi cauză, (...) cum poti să nu spui cá în Treime sânt două principii osebite?”157 

„Această necinstitoare învăţătură împarte în două ipostasul Tatălui; sau, oricum, legiuieşte negresit 
că Persoana Fiului subsumează o parte din ipostasul Tatălui. (...) Întrucât Fiul se face parte a Tatălui, taina 
înfricoşată a Treimii este tăiată în două.”1%% Însă „dacă însuşirea osebitoare a Tatălui este făcută să devină 
însuşirea ORC bitoang a Fiului, atunci in chip limpede însuşirea osebitoare a Fiului poate fi făcută să devină 
a Tatălui.” 


Părinţii apuseni. Vorbind despre Părinţii apuseni (precum Sfântul Amvrosie ori Sfântul Grigorie 
Dialogul) care par să sprijine această adăogire, Sfântul Fotie arăta: „Nu ai luat în seamă faptul cá şi ei 
erau oameni, şi că nimeni din cei făcuţi din táráná şi din materie schimbătoare nu se poate tine pururea 
deasupra greşalelor omeneşti. Căci cu adevărat se întâmplă ca urma vreunei prihăniri să se lipească până 
şi de oamenii cei mai aleşi.”!% Fotie sugerează apoi că este cu putinţă ca scrierile lor să fi fost interpolate 
sau că poate se adresau „neputinţei” anumitor ascultători.” 

Trebuie să ne aducem aminte că primii Părinţi nu deosebeau de obicei între purcederea din veşnicie 
şi cea vremelnică a Duhului. Această problemă nu se pusese Sfinţilor Amvrosie şi Grigorie, care nu aveau 
nici un motiv să gândească în termenii unei probleme ce nu se pusese. Pe deasupra, niciunde aceşti doi 
Părinţi nu arată cá se referă la ,,Treimea transcendentă” sau la „Treimea iconomică.” În acest context, 
termenul „transcendent” se referă la Persoanele Treimii în legătura lor veşnică si lăuntrică; iar „iconomic” 
se referă la iconomia dumnezeiască, adică legătura lor cu noi, cu lumea, etc. 1%? Multi Părinți au admis că, 
în veşnicie, Duhul purcede din Tatăl dar sălăşluieşte în Fiul. 

După ce pomeneşte câțiva Părinţi latini, Sfântul Fotie aduce strălucita mărturie a Sfântului Leon cel 
Mare (papă între anii 440-461), „stâlpul celui de-al Patrulea Sobor a Toată Lumea, care a învăţat desluşit 
că Preasfântul Duh purcede de la Tatăl. El străluceşte cu lumina aceleiaşi Ortodoxii nu numai asupra 
întregului Apus, ci şi până la hotarele Răsăritului...” Pe cei ce învaţă altfel, „Leon îi osândeşte, dacă sânt 
preoți, să fie scoşi din preoție”, iar pe ceilalți, călugări sau mireni, „să fie dati anathemei.” Sfântul Leon 
„în mod deschis a ratificat aceste lucruri prin sfinţii bărbați Pashasin, Lucensie şi Bonifatie." ^? 


% Ibid., p. 69. 
%4 Ibid., p. 70. 

Papa Leon a hotărât chiar ca la slujbe să se rostească Crezul în greceşte, ca nu cumva nepotrivirea 
latinei să dea prilej de hulă. Urmaşul sáu de mult mai târziu, Papa Venedict I (575-579), a păstrat şi el 
acest obicei. 

Pe bună dreptate strigă sfântul Fotie: „Vedeţi, orbilor, şi auziti, surzilor, cei ce locuiti în ereticul 
Apus şi sánteti ținuți de întuneric!... Temeţi-vă măcar de părintele vostru [Leon] pues 

Vorbind despre „strălucitul Papá Vigilie (537-555), de un scaun si de o slavă cu Papa Leon", spune 
că „a recunoscut al Cincilea Sobor (...) şi a proclamat cá Preasfântul şi deofiintá Duh purcede de la 
Tatàl." 

De asemenea, „nobilul şi bunul Papá Agathon (678-681), prin trimişii săi, a adunat şi a făcut să 
strălucească cel de al Saselea Sobor (...) şi a păstrat Simvolul." ?6 Dar „cum voiu trece sub tăcere pe 
înalții preoți ai Romei, Grigorie Dialogul şi Zaharia (741-752)? Ei au învăţat deschis şi pe față că 
Preasfântul Duh purcede de la Tatăl, deşi ceva mai târziu au adăogat aceste cuvinte, zicând că 
“Mângâietorul Duh purcede de la Tatăl si sălăşluieşte în Fiul” TON 

Apoi Sfântul Fotie laudă pe contemporanii săi, Papa Ioan al VIII-lea şi Adrian al III-lea, care au 
propovăduit aceeaşi bunăcinstire, învățând că Duhul purcede de la Tatăl. 1238 


Evanghelia de la Ioan (16, 14). Potrivnicii lui Fotie citează stihul scriptural rostit de Mântuitorul: 
„[Duhul] dintru al Meu va lua şi va vesti vouă” (In. 16, 14). Fotie, sfintitul izvor al învățăturii, răspunde: 
„Nicidecum nu poate înțelegerea să tragă încheiere că a primi de la cineva pentru trebuintá este totuna cu 
primirea fiintárii prin purcedere." 9? Mântuitorul nu a spus: „De la Mine (x "mou) va lua” ci „dintru al 
Meu ("k toà "mou) va lua." Este o mare osebire între „de la Mine" şi „dintru al Meu.” „De la Mine” arată 
pe Vorbitor, pe când „dintru al Meu" aduce o altă Persoană decât Vorbitorul. (...) Zicerea acesta trimite la 
un alt ipostas. (...) De la Cine altcineva este cu putintá ca El sá primeascá Duhul, dacá nu de la Tatăl?” 

Ascultati începutul prorociei Domnului: „De folos este vouă ca Eu să mă duc. Cá de nu Mă voiu 
duce, Mângâietorul nu va veni la voi” (In. 16, 7). Mai apoi Hristos spune: „Încă multe am a zice vouă, ci 
nu puteți a le purta acum; dară când va veni Acela, Duhul adevărului, povátui-va pre voi întru tot 
adevărul; că nu va grăi de la Sine, ci câte va auzi va grăi, şi cele viitoare va vesti vouă. Acela Mă va 
proslăvi, că dintru al Meu va lua şi va vesti vouă. Toate câte are Tatăl ale Mele sânt; pentru aceea am zis 
că dintru al Meu va lua şi va vesti vouă” (In. 16, 12-15). Astfel, scrie Sfântul Fotie, Hristos ne spune: 
„Când Duhul ia lucrurile care sânt ale Mele, El ia de la Tatăl.” Deci ,,'Dintru al Meu va lua”, căci cele ale 
Mele în Tatăl sânt. Duhul ia de la Tatăl, căci cu adevărat lucrurile Tatălui ale Mele sánt,"??! 


1% Ibid., p. 105. 

15 Ibid., p. 106. 

1% Thid. 

1% Tbid., p. 107. 

'% Thid., p. 112. 

'% Ibid., pp. 77-78. 
20 Thid., p. 78. 

? Thid., p. 83. 

Mântuitorul îi face pe ucenicii Săi să chibzuiască la vrednicia Duhului şi să nu primească nici un 
gând care ar batjocori identitatea firii şi ar despărți ipostasurile egale, întru inegalitate. 

Fiul a proslávit pe Duhul prin sus-pomenitele înalte graiuri, cu un glas vrednic de Dumnezeu. 
Hristos păstrează în toată vremea deofiintimea, identitatea firii şi aceeaşi vrednicie. Astfel Fotie, 
luminătorul Bisericii, scrie: „Ce oare ar fi putut arăta mai desluşit că cuvintele “Dintru al Meu va lua” 
trimit la persoana Tatălui? Astfel, cu sfinte graiuri, se propovăduieşte că Duhul ia de la Tatăl, drept 
Cauză, lucrarea de a da haruri 205 


Consecințele îndoitei purcederi. Privitor la desăvârşita purcedere, Dumnezeu adevărat din 
Dumnezeu adevărat, Sfântul Fotie întreabă: „Dacă purcederea Duhului din Tatăl este desăvârşită..., ce 
mai poate aduce purcederea din Fiul? lar dacă Fiul a mai adus ceva, ce lipsă anume a plinit EI? Cum 
poate vorbi cineva de vreo sporire înlăuntrul Dumnezeiescului ipostas al Duhului?”% Dacă Fiul se iveste 
prin naştere şi Duhul prin purcedere, una din cele două căi desparte deopotrivă pe Fiul şi pe Duhul de 
ipostasul Tatălui. Totuşi ei (latinii) au despărțit Duhul printr'o a doua deosebire ivită din îndoita 
purcedere. Ei au făcut mai multe deosebiri, făcând astfel pe Fiul mai apropiat de esența Tatălui.” Astfel 
duşmanii lui Dumnezeu nu numai că fac pe Fiul mai mare decât Duhul, fiind cauza Lui, dar ÎL fac si pe 
Duhul mai depărtat de Tatăl.” 

„Dacă în aceeaşi clipă când Fiul Se iveşte prin naştere, Fiul dă la iveală de asemenea şi pe Duhul 
prin purcedere, atunci cel ce este obârşia vine întru fiintare deodată cu cel obârşit, (...) căci Treimea cea 
veşnică nu are “înainte” şi “după. (...) Duhul va fi deopotrivă născut şi purces; născut, fiindcă s'ar ivi 
dimpreună cu Fiul cel născut; şi purces, fiindcă ar suferi o îndoită purcedere. Ce poate fi mai hulitor sau 
mai nebunesc decât aceasta?" 

Fotie, dumnezeiasca alăută a Mángáietorului, scrie în continuare: „Lot ce nu este de obşte deplinei, 
atotputernicei, deofiintei şi suprafireştii Treimi, trebuie să aparțină numai Unuia din cei Trei.% Treimea 
este deofiintá în măsura in care Născătorul (Tatăl) este cauza.” Însă dacă o parte a Duhului purcede din 
Tatăl şi cealaltă parte din Fiul, credința noastră treimică s'a făcut pătrimică."” ? 

„Fiecare Persoană a celei deofiintá şi Dumnezeiesti Treimi este în chip negrăit împreună-unită cu 
cealaltă într'o nedespártitá părtăşie a firii. Din pricina ipostasurilor, fiecare îşi păstrează neschimbate 
însuşirile osebitoare. Această deosebire nu lasă loc de amestecare (...) ori despărţire. ”?!! 


„Duhul Fiului”. Însă ereticii citează cuvintele vasului alegerii Pavel, care vestea: „Trimis-au Dum- 
nezeu pre Duhul Fiului Său în inimile voastre, strigând: Avva, Părinte” (Gal. 4, 6). Pavel „nu a zis că 
Duhul purcede de la Fiul. Când Apostolul scria “Duhul Fiului”, el recunoştea unitatea esenței. (...) 
Ferească Dumnezeu ca Duhul să fie socotit străin. 

Duhul are o fire identică cu a Fiului şi este de o esenţă cu Fiul şi de o slavă, cinste şi stăpânire (...), 
dar Pavel nu vrea să zică despre cauza purcederii, (...) ba încă nici nu face defel vorbire despre 
obârşie. "21? 

Plin de învăţătura apostoliceascá, Fotie hotărăşte să aducă şi alte locuri din Sfânta Scriptură. El cere 
cititorilor săi să ia seama şi la alte texte sfinte care numesc pe Preasfântul Duh „Duhul înţelepciunii si al 
înţelegerii” (Is. 11, 2), „Duhul dragostei si al întregii-cugetări” (2 Tim. 1, 7), „Duhul punerii de fii” (Rom. 
8, 15), „Duhul blándetelor" (Gal. 6, 1), „Duh al credinţei” (2 Cor. 4, 13), „Duh de judecată şi Duh de 


4 rl 


arsură” (Is. 4, 4) şi „Duh de plinire" (Ier. 4, 12). După toate aceste citate Sfântul Fotie întreabă: „Oare vei 
zice în chip hulitor cá Preasfântul Duh purcede din darurile pe care El le împarte şi le dăruieşte? Ori cá Işi 


trage existenţa şi purcederea de aci? (...) Deci iată că se zice că Preasfântul Duh este nu numai al Fiului, ci 


se zice că este şi al darurilor pe care el are stăpânia să le împartă.” 


?? Ibid., pp. 80-81. 
203 Thid., p. 83. 

?" Ibid., p. 84. 

205 Thid. 

?* Ibid., p. 87. 

20 Ibid., pp. 96-97. 
*% Thid., p. 85. 

?? Thid., p. 87. 

210 Thid., p. 88. 

?!! Thid., p. 89. 

?? Thid., p. 91. 

?'? Ibid., pp. 93-94. 

„Duhul lui Dumnezeu”. Vorbind despre locurile unde Duhul Sfânt este numit „Duhul lui 
Dumnezeu” Fotie dă drept pildă pe Mântuitorul când zice: „lar dacă Eu cu Duhul lui Dumnezeu scot 
dracii” (Mt. 12, 28) şi „Duhul Tatălui vostru este carele grăieşte întru voi" (Mt. 10, 20). Iar prorocul Isaia 
spune „Şi va odihni preste el Duhul lui Dumnezeu” (Is. 11, 2) şi „Duhul Domnului preste mine" (Is. 61, 
1). Ascultati şi pe Sfântul Pavel, gura lui Hristos, în Epistolele sale: „Însă noi nu am luat duhul lumii, ci 
Duhul cel din Dumnezeu” (1 Cor. 2, 12); „Duhul lui Dumnezeu locuieşte întru voi" (Rom. 8, 9). Nici una 
din aceste ziceri nu înseamnă purcederea Duhului.” 


Prorocii. Ca o altă limpede înfăţişare, strălucitul Fotie aduce înainte pe Sfântul Ioan Înainte- 
Mergătorul care-şi rosteşte sfânta sa învățătură: „Văzut-am Duhul ca un porumbel pogorându-se din cer, 
şi au rămas preste Dânsul” (In. 1, 32). 

„Prorocul Isaia, dând prorocii de acelaşi fel şi rostind prorocia în persoana lui Hristos, zice: „Duhul 
Domnului preste Mine, pentru cá M'au uns” (Is. 61, 1; Lc. 4, 18). (...) Duhul sălăşluieşte în Fiul şi preste 
Fiul. El rămâne întru Fiul. Pentru aceea se zice că El este al Fiului. (...) Pe deasupra, dacă voiesti, El este 
al Fiului fiindcă El Îl unge pe Hristos. (...) El a umbrit pe Fecioara, şi negrăitul Prunc S'a ivit fără de 
sămânță. De asemenea, Duhul este al Fiului fiindcă şi El ÎL trimite pe Hristos: „că M'au trimis a binevesti 
săracilor”” (Lc. 4, 19s 


A doua depunere 


Prin moartea lui Constantin, fiul cel mare al Împăratului Vasilie (care avea atunci şaptezeci şi patru 
de ani), moştenitorul tronului a devenit fiul Ingherinei, Leon. Vasilie însă nu a ştiut niciodată dacă Leon 
era cu adevărat fiul său, sau fiul fostului împărat Mihail al III-lea. Vasilie începu să aibă accese de 
nebunie datorate stării de adâncă mâhniciune pentru moartea lui Constantin, fiul său favorit. De fapt 
Vasilie îl dispretuia pe Leon fiindcă era preocupat de cărţi şi era plăpând. Odată, într'un acces de mânie, 
l-a târât de păr pe tânărul Leon; iar când Leon şi-a luat o ibovnică pe care Vasilie nu o dorea, tatăl şi-a 
închis fiul pentru câteva luni. 

În sfârşit, foarte tulburat cá nu putea pune capăt îndoielilor si frustrărilor sale, Vasilie şi-a sfârşit 
călătoria pământească după ce a suferit un ciudat accident la 29 August 886. Pe când era la vânătoare, a 
fost aruncat de pe cal de către un cerb. Brâul i s'a agăţat în coarnele cerbului care l-a târât şaisprezece 
mile până când a fost prins şi ucis. Leon al VI-lea, care probabil era fiul său natural, i-a urmat la tron.” "s 

În primii săi ani Leon fusese elevul Sfântului Fotie. Odată sfântul său învățător chiar l-a scăpat de 
mânia tatălui său, când fusese implicat intr'un complot. Arătând multă nerecunostintá față de fostul său 
dascăl, Leon dorea acum să-l depună pe Fotie. 

Ca pretext pentru a-i lua scaunul patriarhal, Leon a trimis la Biserica Sfintei Sofii doi dintre 
dregătorii săi, care se suiră pe amvon şi făcură în public citirea „crimelor” ce-i plăcea împăratului să le 
impute sfântului bărbat. Apoi Patriarhul a fost învinuit că a participat la un complot al cărui scop era de a 
pune pe una din rudele sale pe tron. Nu s'a putut găsi o singură dovadă în sprijinul acestei învinuiri. 
Atunci Leon chemă la Curte pe episcopul Stilian, duşman personal al lui Fotie, şi în înţelegere cu el 
compuse pentru Papa Romei o scrisoare infamă (886), în care se cuprindeau toate învinuirile duşmanilor 
marelui Fotie. Acele învinuiri fuseseră declarate drept calomnii de către Papa Ioan al VIII-lea si de un 
sinod de patru sute de episcopi. Această scrisoare a lui Stilian este unul din principalele documente ce au 
servit scriitorilor apuseni în istorisirile lor asupra a ceea ce ei numesc „schisma răsăriteană” ^" 

După o anchetă ce a durat câteva luni, Patriarhul Fotie a fost depus. Apoi, în Decembrie 886, Leon a 
ridicat pe scaunul patriarhal pe fratele său de şaisprezece ani, Ştefan (886-893), care fusese botezat de 
Fotie. Fotie a fost apoi surghiunit pe motiv de trădare. 

Împăratul Leon plănuise să-l numească patriarh pe fratele său mai mic, Ştefan, crezând că numai un 
membru de încredere al familiei imperiale pe scaunul patriarhal putea preveni o viitoare împotrivire la 
poruncile împărăteşti. Opinia publică pare să fi acceptat fără obiecţii ridicarea tânărului prinţ, de frica 


?" Thid., p. 113. 

?/? Ibid., pp. 108-110. 

?'* Cf. Charles Diehl, Figuri bizantine, Vol. 1, Editura Pentru Literatură, Bucureşti, 1969, p. 325. 
? Apud Guettée, Papalitatea schismaticá, op. cit., p. 239. 

pedepsei. Mare parte din partida monahală nu a protestat, căci se bucurau de căderea lui Fotie pe care-l 
urau. 

Unii istorici susțin cá Leon, impuns de boldul pizmei, îl ura pe Fotie. El nu putea suferi nici strá- 
lucirea duhovnicească a sfântului bărbat, nici lumina atât de sclipitoare a desăvârşirilor sale. Leon se 
temea că toate acestea aveau să umbrească propria sa personalitate sau că Fotie ar fi putut fi prea greu de 
stăpânit. Pe deasupra, Leon se temea şi de crescânda înrâurire politică a Patriarhului şi a partidei sale. 
Avându-l pe fratele său mai mic pe tronul patriarhal, Leon nădăjduia să dobândească stăpânire nelimitată 
în treburile bisericeşti ale împărăției. El bănuia că puternica voinţă a lui Fotie s'ar fi împotrivit stăpânirii 
sale în problemele bisericeşti. 


Patriarhatul după Fotie 


Cu excepția alegerii sale necanonice, Ştefan putea fi un excelent patriarh, dar, istovit de viaţa sa 
ascetică, a murit la douăzeci şi trei de ani. Atunci Leon a numit un cleric moderat şi cinstit, Antonie al II- 
lea Kavleas (893-901). Patriarhul Antonie a convocat un sinod, la care au participat si trimişii Romei, 
unde s'a declarat că schisma pricinuită de disputa asupra lui Fotie şi Ignatie era încheiată, fără a fi 
osândită nici una din părți. 

Când Antonie a murit în 901, urmaşul său la dregătoria episcopală a fost secretarul împărătesc 
Nicolae I (901-907, 912-925). Nicolae era fiul unei roabe italiene ce lucra în casa familiei lui Fotie. 
Cariera lui Nicolae arată limpede că naşterea umilă nu era o piedică în calea avansării la Bizanţ. Fotie 
fusese impresionat de mintea băiatului şi s'a îngrijit de educația lui. Nicolae a devenit prieten apropiat al 
lui Leon, care simţea că poate avea încredere în el. Istoria a dovedit contrariul. Nicolae avea să încerce să 
limiteze puterea împărătească atunci când Leon a dorit să se însoare a patra oară. 


Surghiunul şi adormirea 
Sfântului Fotie 


Aşa cum am pomenit, în 886 blândul Fotie, acum în vârstă de şaizeci şi şase de ani, a fost supus a 
doua oară surghiunirii. Ca şi cum ar fi trebuit să urmeze propriile sfaturi date altora, el scria odinioară: 
„Ispitele celor ce sânt ispititi devin încercări; dar dacă nu sânt încercaţi, nu ajung vase ale cununilor şi 
răsplătirilor. "215 Fotie a fost silit să plece în surghiun şi s'a stabilit în împrejurimile cetății Hieria. El şi-a 
petrecut zilele surghiunului în Mănăstirea Armeianon, numită şi Vordonos, a cărei aşezare exactă nu este 
cunoscută. Cufundându-se în îndeletnicirile sale multîndrăgite, Fotie îşi petrecea timpul citind şi scriind. 

În 891, după mai mult de patru ani de surghiun, la aproape şaptezeci şi unu de ani, în data de 6 
Februarie strălucitul ierarh Fotie, cel cu numele luminii, şi-a dat sfântul său suflet în mâinile Domnului, 
departe de tumultul şi vuietul acestei vremelnice şi necăjite vieţi. Strălucind de harul vorbirii şi 
învățăturii, el a revărsat Credinţa în chip limpede prin izvoarele Ortodoxiei, udánd întreaga Biserică. El a 
fost ridicat întru lumina cea neapusă şi izbăvit de cele pământeşti. Cel ce cu dreptate a fost numit „cel 
Mare” şade acum împreună cu cetele cele de Sus, înaintea Atotputernicului, Lumina cea cu trei Sori, 
desfătându-se întru strălucirea ce izvorăşte de acolo. 

Sfintele sale moaşte au fost curând mutate în Biserica Sfântului Ioan Înainte-Mergătorul de la Mănă- 
stirea Prorocului Ieremia din Constantinopol, care se spune că a fost zidită de sfântul Fotie. Mai apoi 
moaştele au fost îngropate la mănăstirea patriarhală Sfânta Treime de pe insula Halki, unde se află marea 
şcoală theologică. 

Când Biserica prăznuia Duminica Ortodoxiei, în prezența Împăratului Leon al VI-lea şi a tuturor 
dregătorilor, numele lui Fotie a fost pomenit împreună cu al lui Ignatie: „Lui Ignatie şi lui Fotie, Patriarhii 
ortodocşi, veşnică pomenire!” 


?'* Letter 45. To Elias, Protospatharios, dated 879; Val. Ep. 257; PG 102, 953; White, op. cit., p. 180. 

Biserica Ortodoxă îi cinsteşte pe Ignatie si pe Fotie ca sfinți. Ea a anathematizat tot ce s'a scris 
contra unuia sau contra altuia. Trebuie ştiut că niciunul dintre cei doi bărbaţi nu a scris ceva împotriva 
celuilalt, şi fiecare dintre ei a căutat binele Bisericii în mijlocul cerințelor puterii imperiale. 

Pentru rugăciunile Sfântului Fotie cel Mare, apărătorul Ortodoxiei, dumnezeiasca alăută a Duhului 
şi strălucitul dascăl al lumii, Doamne miluieşte şi mântuieşte pre noi. Amin. 

SCURTĂ ISTORIE A LUI 
FILIOQUE 


Părinţii de la Nikeia au mărturisit că Duhul Sfânt purcede de la Tatăl. Totuşi, vreme de mai multe 
veacuri au existat în Apus unele comunităţi care credeau că este mai corect să spună că purcederea era de 
la Tatăl şi de la Fiul. Făcând aceasta, ei strică delicatul echilibru al însuşirilor din Treime. Adaosul pare a 
fi fost primit mai întâi în Spania, în vremea disputelor între clerul catholic latin şi principalii lor duşmani, 
vizigoții arieni, care stăpâneau Spania şi o parte a Italiei. Spre a-şi afirma poziția împotriva arienilor, cle- 
ricii catholici latini au alcătuit un Crez (probabil cântat uneori), căruia i se dădea de obicei numele de 
„athanasian”, căci arienii îi numeau pe catholici „athanasieni.” Crezul cu pricina cuprindea pe Filioque 
(„şi de la Fiul”), aşezat după cuvintele ex Patre („de la Tatăl”) pentru a descrie purcederea Duhului Sfânt. 
Se pare că spaniolii adăugaseră fraza la Crezul Nikean spre a face să corespundă acest Crez cu Crezul lor 
Athanasian.” Adăugirea la Crez a fost făcută de către un sinod din Toledo în 633 şi a fost confirmată de 
către un altul, ținut în acelaşi oraş, în 653. 

Doi episcopi spanioli, Felix din Urgel şi Elipand din Toledo, învățau că lisus Hristos era Fiul 
adoptiv al lui Dumnezeu, iar nu Cuvântul cel deofiintá cu Tatăl. Rătăcirea lor a pricinuit unanime plângeri 
în Apus, mai ales în Franţa, ai cărei regi stăpâneau atunci partea de miazănoapte a Spaniei. Apărătorii 
tradiției au crezut că au găsit un mijloc excelent de a combate ,,adoptianismul", învățând că Fiul este în 
aşa măsură de o substanţă cu Tatăl, încât Sfântul Duh purcede de la Fiul la fel ca şi de la Tatăl. Această 
nouă formulă a fost privită ca apărătoarea ortodoxiei şi a fost introdusă în Crez, adăugându-se cuvântul 
Filioque (şi de la Fiul). Astfel, câțiva episcopi francezi şi spanioli, dorind să apere unitatea esenței în 
Treime, au atacat deosebirea personală şi au confundat atributele personale care sânt temelia însăşi a 
acelei deosebiri. 

Însă în 799 Felix din Urgel a fost osândit de mai multe sinoade pentru ,,adoptianismul" sáu şi a fost 
surghiunit la Lion de către Carol cel Mare (cca. 742-814), al doilea rege carolingian al francilor şi Împărat 
al Apusului. Învăţatul dascăl şi theolog englez Alcuin (735-804) a scris atunci fraţilor din Lion o scrisoare 
prin care îi îndemna a se păzi atât de rătăcirile episcopului spaniol, cât şi de orice adaos la Crez. Prin 804 
adaosul era deja osândit în Franţa de oamenii cei mai învățați şi cei mai evlavioşi.2?| 

Adaosul la Crez avea totuşi şi partizani, care după cinci ani, într'un sinod de la Aix-la-Chapelle 
(Aachen), propuseră să se primească solemn Filioque. Ei întâlniră o puternică împotrivire şi hotărâră să se 
adreseze Papei Leon al III-lea (795-816). El le-a acordat o audienţă, dar a cenzurat adăogirea la Crez şi 
chiar cântarea Crezului la slujbele bisericeşti. Ba chiar a mers până acolo încât a pus să se sape Crezul pe 
două table de argint, atât în greacă cât şi în latină, pe care le-a atârnat în biserica Sfântului Petru, de-o 
parte şi de alta a uşii principale.” 

Cu toate acestea Crezul a urmat a se cânta împreună cu adaosul în Spania şi în toate țările supuse lui 
Carol cel Mare, care devenise apărătorul înfocat al lui Filioque. În fața Sinodului din Frankfurt din 793, 
Felix a respins poziția sa în privința ,,adoptianismului" dar a continuat să polemizeze cu Alcuin pe această 
temă. Celălalt episcop spaniol, Elipand, a refuzat să abjure ,,adoptianismul" şi a rămas în Spania, în partea 
stăpânită de musulmani. Cu toate acestea, Sinodul din Frankfurt a aprobat obiceiul provenit din Spania, 
adică adăugirea lui Filioque la Crez. Acelaşi sinod a condamnat hotărârea Sinodului de la Nikea din 787 
pentru aprobarea închinării sfintelor icoane. Ei nu priveau Sinodul de la Nikea ca pe unul ecumenic, ci 
doar ca pe unul „al grecilor”. Carol cel Mare a îndemnat pe toți creştinii să primească hotărârile Sinodului 
din Frankfurt, mai ales bisericile din Spania.” 


?? Kenneth Scott Latourette, A History of Christianity, vol. 1, Harper&Row Pub., NY, 1975, p. 303. 
?? Cf. Guettée, Papalitatea schismaticá, op. cit., pp. 228-229. 

221 Thid., p. 230. 

?? Thid. 

?? Latourette, op. cit. pp. 359-360. 

Tradiţia theologică francă citea şi cunoştea complet numai pe episcopul Augustin al Ipponiei (354- 
430), cărui îi subordonau pe toti ceilalți Părinţi, greci şi latini, ca şi autorității categoriilor augustiniene. 
Ideea că Duhul Sfânt purcede de la Tatăl şi de la Fiul îşi avea obârşia în unele expresii ale lui Augustin. 
Iată ce scria în cartea sa Despre Treime (XV, 27): „Însă Duhul nu purcede din Tatăl în Fiul, şi apoi 
purcede din Fiul pentru sfințirea noastră, ci purcede din amândoi în acelaşi timp, deşi Tatăl este cel ce a 
dat aceasta Fiului, ca aşa cum Duhul Sfânt purcede din El, tot aşa să purceadă si din Fiul.” Francii au mai 
înlocuit şi alte dogme promulgate de Sinoadele Ecumenice cu tâlcuirea acestor dogme dată de Augustin. 
Apoi francii au luat pasaje din texte patristice, scoase din context, spunând că Duhul Sfânt nu numai că 
purcede de la Tatăl şi de la Fiul, ci Îşi şi trage existenţa de la Tatăl şi de la Fiul. Astfel tăgăduiau 
deosebirea între naşterea Fiului şi purcederea Duhului din Tatăl, identificând naşterea şi purcederea cu 
energiile.” 

Feudalismul, Inchiziția şi theologia scolastică au fost în chip limpede opera francilor, germanilor, 
lombarzilor, normanzilor şi goților, care au pus stăpânire pe Biserica Apuseană şi pe averea ei, folosind 
religia spre a tine pe cei cuceriti într'o stare de supunere. Carol cel Mare i-a ignorat atât pe Papa Adrian I 
(772-795) cât şi pe Leon al III-lea (795-816) în probleme dogmatice; iar ei, la rândul lor, nu au acceptat 
niciodată fanteziile sale doctrinare în privința icoanelor şi a lui Filioque. Papa Leon a respins Filioque, 
pretinzând că Părinții l-au lăsat afară din Crez nu din ignoranță, neglijență sau neatentie, ci cu deadinsul şi 
cu insuflare dumnezeiască. Totuşi, când francii şi germanii au pus mâna pe papalitate, ei au importat în 
Vechea Romă pe Filioque.” 

În primele două veacuri de stăpânire francă şi germană asupra statelor papale nu a existat vreo 
schismă între Vechea şi Noua Romă (Constantinopol). Exista un grup arogant de rase germanice care au 
început să-i înveţe pe romanii apuseni din Italia. Romanii răsăriteni (sau romeii, cum se numeau 
bizantinii, ca moştenitori ai Imperiului Roman), nu s'au lăsat provocafi, spre a nu periclita fragila si 
primejdioasa pozitie a romanilor apuseni sub ocupatia francilor.” 

Însă francii încurajau în mod deliberat deosebirile dogmatice spre a rupe unitatea naţională şi 
bisericească dintre romanii apuseni şi cei răsăriteni. Din punctul de vedere al europenilor germanici, 
romanii apuseni erau „fericiți” să fie cuceriti şi eliberaţi de bizantini. Deşi romanii apuseni câştigaseră 
deplina stăpânire a Papalității după 867, prin anul 962 francii răsăriteni, fanatici adepti ai introducerii lui 
Filioque, au pus mâna pe papalitate.” 

În veacul al nouălea Filioque a fost adoptat de toată Biserica din Germania si Lorena, şi de multe 
biserici din Franţa, deşi Parisul a păstrat forma originară încă două veacuri. Apoi clericii germani l-au 
adus la Roma, unde Formosus din Porto (Papă între 891-896), printre alţii, l-a acceptat. Acesta, la rândul 
său, fiind trimis de Papa Nicolae I, l-a introdus în Bulgaria, ceea ce a făcut pe Sfântul Fotie a protesta 
imediat în scris. 

În 871, Împăratul Ludovic a II-lea (855-875), în scrisoarea sa către Împăratul bizantin Vasilie I îi 
învinuia pe greci că sânt eretici, căci au înlocuit latina cu greaca şi au mutat capitala din Vechea Romă în 
Noua Romă! Filoque era o armă a francilor, pe care grecii nădăjduiau că papalitatea o va birui. Când a 
devenit limpede că francii nu vor da înapoi de la aceste manevre politice şi doctrinare, sub Sfântul Fotie, 
Sinodul din 879 de la Constantinopol a osândit pe cei ce fie adaugă, fie scot ceva din Crezul Nikeo- 
Constantinopolitan, ca şi pe cei ce încă nu primiseră al Şaptelea Sinod Ecumenic.” Era primul Sinod 
Ecumenic care osándea pe eretici fără a-i numi, deşi eretici erau în acest caz tocmai francii. Sinodul 
osândea sinoadele lui Carol cel Mare de la Frankfurt (794) şi Aachen (809). 

În acea vreme romanii apuseni recástigaserá puterea asupra papalității. Papa Ioan al VIII-lea (872- 
882), într'o scrisoare către Sfântul Fotie, publicată la sfârşitul actelor Sinodului din 879, osândea cu tărie 
atât adăogirea cát şi dogma lui Filioque. El spunea cá adăugirea avusese loc de curând, şi cu siguranţă nu 
pornea de la Biserica Romei. 


*% John S. Romanidis, Franks, Romans, Feudalism and Doctrine, Holy Cross Ortodox Press, Brookline, MA, 1981, pp. 64, 68, 
80. 
?? Tbid., pp. 16, 30, 31, 36. 
?* Ibid., pp. 31, 70. 
7 Ibid., pp. 67-68, 70. 
?5 Ibid., pp. 61, 66. 
?? Tbid., pp. 18, 66. 

În 879 papalitatea nu era atât de puternică încât să poată să se angajeze intr'o confruntare deschisă 
cu francii asupra acestei dogme. Papa Ioan al VIII-lea pe bună dreptate se temea cá controversa asupra lui 
Filioque ar fi transformat statele papale intr'un ducat franc. El se temea şi cá Filioque va fi impus cu forța, 
mai ales că francii dețineau şi controlul militar. Francii erau descrişi ca nişte barbari analfabeți, capabili 
de orice grozăvie împotriva clerului şi populației romane. 

În veacul al zecelea, când italienii au pierdut papalitatea în favoarea germanilor care aveau puterea 
şi sabia, Filioque a fost introdus şi general acceptat. Când Împăratul german Henric al IV-lea a cerut 
adáugirea lui Filioque la Crez si ca acesta să fie cântat, Papa Venedict al VIII-lea (1012-1024) a cedat, 
făcând din aceasta o parte a învățăturii de credință. Venedict, mai curând un om de stat decât 
duhovnicesc, a înţeles importanţa cooperării între papalitate şi coroana germană. El a pregătit o alianță a 
Scaunului sáu cu normanzii si a sprijinit cu entuziasm răscoalele împotriva stăpânirii bizantine din sudul 
Italiei. Se spune că Patriarhul Serghie al Constantinopolului (1001-1019) a scos numele acestui papă din 
diptice. 

În 1024, Patriarhul Evstatie (1020-1025) a încercat a se face recunoscut la Roma ca şef bisericesc al 
Răsăritului, cu acelaşi titlu cu care Papa era capul Bisericii Apusene. Trimişii săi erau aproape de a reuşi, 
mulțumită banilor de care curtea Romei era foarte lacomă. Însă ambiția sa nu a prins niciodată rădăcină. 
Cei opt papi ce au urmat lui Venedict al VIII-lea au fost în cea mai mare parte nevrednici de scaunul lor. 
Îndeletnicirile politice şi luptele ce domneau în cea mai mare parte din Bisericile Apusului erau de ajuns 
pentru a-i absorbi, şi ei nu se ocupau nicidecum de Bisericile Răsăritului, unde suveranitatea lor întâlnea 
totdeauna piedici. Luptele reîncepură în 1053, când Leon al IX-lea era episcopul Romei ^? 


?9 Cf. Guettée, Papalitatea schismaticá, op. cit., pp. 241-242. 

EVENIMENTELE 
CARE AU DUS LA SCHISMA DIN 1054 


Introducere 


Relatarea completă şi amănunțită a despărțirii dintre marile Biserici ale Răsăritului şi Apusului ar 
putea face obiectul multor volume. În continuare vom face o scurtă prezentare a faptelor esenţiale pentru 
înţelegerea istorisirii. Este mai de folos să nu privim schisma din punct de vedere pur theologic, ci şi 
în conjunctie cu ideologiile divergente, evenimentele politice, prejudecăţi şi înverşunări. Învăţaţii au ajuns 
la concluzia că anul 1054, data rupturii dintre Patriarhul Mihail Kerularie (1043-1059) şi Cardinalul 
Humbert nu mai poate marca despărțirea finală, căci separarea a fost lentă şi inegală. Ortodocşii au fost 
siliți treptat să ia notă de apariția unei breşe după invazia normandă din Italia, marile invazii ale cruci- 
atilor si viguroasele idei ale papalității reformate. Va fi greu să tratăm un subiect atât de controversat fără 
a stârni dezacorduri şi resentiment. Nădăjduim ca această secțiune să nu agraveze problema, ci mai 
curând să ajute la scăderea rău-voirii şi neînțelegerilor. 

Prin schismă se înţelege de obicei apariția unei facţiuni separate în Biserică, pe când erezia este 
legată de o dogmă falsă. Ortodocşii afirmă că latinii au adus modificări greşite la Crez, pe când latinii au 
dat la iveală teoria autorităţii Bisericii faţă de un articol de credință. În vreme ce ortodocşii citează multe 
alte deosebiri theologice, latinii nu pot ierta ceea ce ei socotesc a fi o respingere lipsită de sens a 
drepturilor Scaunului Sfântului Petru. Pentru ei despărțirea tine in mod esențial de problema autorității." 

Rivalitatea era în mod esențial între Scaune. Mândria națională a făcut şi ea ca disputele liturgice să 
fie mai amare, iar deosebirile liturgice se datorau divergenţelor de temperament, ele însele rezultate în 
parte din tendințele sociale şi economice şi dintr'un lung şir de evenimente politice ce au înveninat şi au 
distorsionat cearta. 

Cursul istoriei politice a adâncit schisma, făcându-o de netrecut, iar dincolo de certurile politice se 
afla o adâncă deosebire de ideologie. Puterile seculare în Apus erau locale şi limitate. Numai papalitatea, 
singura instituție nemuritoare, având în spate întreg prestigiul Romei, putea oferi controlul şi guvernarea 
care să facă din creştinătatea apuseană o unitate creştină. Acest lucru era de neînțeles pentru bizantini, 
care vedeau cu neplăcere cum Papa devenise un fel de Împărat. La deosebirile de ideologie s'a adăugat şi 
deosebirea de veacuri între temperamentul roman, legalist şi autoritar, şi cel grecesc, filosofic şi in- 
dividualist. Problemele Bisericii Romei şi celei Răsăritene erau diferite, cum diferite erau şi răspunsurile 
la ele. Ignoranta, nebunia şi meschina invidie au jucat rolul lor in separare; dar seminţele rupturii au fost 
semănate de forte mult îndepărtate de controlul lor.” 


Dipticele. Simbolul oficial al unității erau dipticele, listele ținute de fiecare patriarh în bisericile 
scaunului său pentru pomenirea celorlalți patriarhi, trecuți şi prezenți, cu care se afla în comuniune. Când 
se alegea un nou papă sau patriarh, acesta avea datoria să trimită celorlalți patriarhi mărturisirea sa de 
credință, o Scrisoare de Înscăunare. Dacă mărturisirea sa nu era respinsă ca neortodoxă, numele său era 
adăugat în diptice.^? 


Iconomia. Ortodocsii au o lungá istorie de divergente, dar cred intr'un principiu numit iconomie 
(o.konom.a) care are un sens cu totul diferit de cuvântul modern „economie”. Ín context religios, cuvántul 
primeşte sensul de dispensă, de exceptare. El acoperă toate acele acțiuni prin care Biserica ránduieste 
treburile sale láuntrice şi vine în întâmpinarea nevoilor membrilor săi. Iconomia semnifică puterea de a 
lega şi dezlega, dată de Hristos cel înviat (In. 20, 21-22). Astfel, iconomia cuprinde şi orice abatere de la 


BI Steven Runciman, The Eastern Schism, Oxford University Press, Londra, 1956, pp. 1-4. 
232-01. 
Ibid., p. 169. 
?5 Ibid. p. 3. 

legiuirile stricte ale Bisericii, fie în direcţia unei mai mari stricteti, fie, mult mai des, a unei mai mari 
ingáduinte. Multi ani înainte de Schismă, exercitarea unei anume iconomii a îngăduit ortodocşilor să 
treacă cu vederea unele discrepanțe din Apus, atâta vreme cât a existat o atmosferă de bunăvoire. Deşi 
principiul iconomiei include mare parte din ceea ce însemnă termenul apusean de „dispensă”, el se 
extinde la multe alte domenii, nefiind un termen exclusiv al dreptului canonic. Totuşi trebuie să avem în 
minte şi limitele iconomiei pentru ortodocşi, atunci când studiem istoria acestei dispute.” 


Rolul Împăratului 


Când Constantin cel Mare a primit creştinismul, i s'a dat titlul de „asemenea cu apostolii.” Conform 
cântărilor Bisericii Ortodoxe, ca „binecinstitor slujitor al lui Dumnezeu” el a adus prinos lui Dumnezeu 
„împărăția (o,koumsnh) drept zestre.” Constantin a fost „uns preot şi împărat.” După Sfântul Constantin, 
istoria bizantină este plină de împărați care numesc pe patriarhii Constantinopolei. Deşi patriarhii erau 
aleşi de episcopii lor, Împăratul putea să-i numească sau să-i depună mai mult sau mai puțin după cum 
voia, în virtutea puterii sale. Împăratul putea crea sau modifica eparhiile bisericeşti şi scaunele episcopale, 
să convoace sinoade, să supravegheze procedurile şi deliberările lor, să le declare încheiate şi mai ales să 
dea valoare de lege împărătească deciziilor lor. Multi episcopi bizantini, dornici să câştige ajutorul şi 
bunăvoința Împăratului, acceptau cu blándete poruncile împărăteşti. 

Deşi cărţile de legi oficiale afirmau că atât Împăratul cât şi Patriarhul erau împreună organele 
principale ale trupului politic, istoria a arătat adeseori că Împăratul era partenerul mai mare. Împăratul era 
obârşia legii. Pe de altă parte, puterea Bisericii tinea de influența morală şi dogmatică; astfel, dacă vreun 
împărat dispretuia aceste lucruri, o făcea spre pieirea sa. 

Poziţia Împăratului era recunoscută şi în Apus. Când Papii au pretins drepturi prin másluita Donafie 
a lui Constantin, tăria argumentelor şi pretențiilor lor era credința că Împăratul însuşi a făcut acea donaţie. 
Totuşi subiectul drepturilor Împăratului a fost o problemă gravă ce a făcut ca Răsăritul şi Apusul să 
ajungă la cuțite. Împăratul bizantin pretindea adeseori autoritate în probleme religioase. Papii socoteau de 
neacceptat rolul semi-sacerdotal al Împăratului şi amestecul statului. Ei refuzau să devină uneltele oricărei 
voințe suverane sau oricărui capriciu. Ei îl priveau pe Împăratul bizantin ca pe un auto-proclamat suveran 
şi preot. Pe de altă parte, Pontiful Romei se declara supremul judecător şi unic apărător al intereselor 
Bisericii. Papa Ghelasie I (492-496) şi Simmahie (498-514) au formulat o teorie la Roma care respingea 
cu trufie pretenţiile imperiale.” 

Apusul aborda realitatea bisericească în chip analitic. Astfel Roma avea să urmeze logica unei 
Biserici Universale centrate în jurul propriei intáietáti, adică cu fiecare comuniune particulară înțeleasă ca 
parte a acestui întreg. 

În Imperiul Bizantin, ocârmuirea pământească şi ordinea lucrurilor trebuiau să imite ocârmuirea şi 
ordinea cerească. Societatea creştină era imaginea Împărăției Ceresti şi a cetăţeniei sau ocármuirii (polite.a) 
Cerului. Lumea bizantină trebuia guvernată în mod ideal de două „slujiri”, imperium şi sacerdotium. 
Imperium era suprema chivernisire a puterii, implicând comanda în război dar şi în interpretarea şi 
aplicarea legii; pe când sacerdotium se referea la starea preoțească. Într'adevăr, Părinţii Greci nu au 
dezvoltat o filosofie politică, ci doar au transpus theocratia ebraică în folosul creştinătăţii. Pentru ei însă 
„primatul” aparținea lui sacerdotium, în virtutea caracterului şi scopului său duhovnicesc. Ortodocşii cred 
că Hristos este Dumnezeu adevărat şi Om adevărat. Tocmai această învățătură au transpus-o în termeni 
politici. Astfel, Părinţii au subordonat imperium lui sacerdotium, legând pe primul de „omenitatea” lui 
Hristos, iar preoţia de „dumnezeirea” Sa. Împreună, ca organism politico-religios, guvernat de acordul 
reciproc (sumfwn..a) sau diarhia puterilor, cele două urmau să guverneze lumea creştină. 


234 Tbid., p. 5. Timothy Ware, Eustratios Argenti: A Study of the Greek Church under Turkish Rule, Oxford University Press, 


1964, pp. 83-84. 
235 Charles Diehl, Byzantium: Greatness and Decline, Rutgers University Press, NJ, 1957, p. 212; Yves Marie Joseph Congar, 
O.P., After Nine Hundred Years, Greenwood Press Publishers, Westport, CT, 1978, pp. 8-9. 

Desi Sinoadele Ecumenice erau convocate de către împărați şi împărătese, episcopii nu înțelegeau 
acest privilegiu ca pe un semn de putere asupra Bisericii. Împăratul Creştin reprezenta „preoţia laică”, 
„preoția împărătească”, iar interesul său față de starea religiei era grija celui rânduit să guverneze un 
imperiu compus în cea mai mare parte din persoane a căror Credinţă îşi primea înfăţişare de la Sinoade. 
Împăratul, ca mădular şi fiu al Bisericii, nu era socotit capul ei (chesaro-papism). Era însă mai uşor şi mai 
potrivit cu drepturile suveranului ca el să cheme pe episcopi laolaltă ca să declare adevărul şi să aducă 
pacea Bisericii şi împărăției. 

Părinţii greci l-au plasat pe Împărat în Biserică. Legitimitatea suveranităţii împărăteşti, puterii civile 
şi autorității era în chip deosebit supusă judecății creştine. Statutul legal al împăraților depindea de 
ortodoxia lor, buna aşezare în Biserică şi supunerea faţă de canoanele bisericeşti. Sfântul Vasilie cel Mare 
spunea că domnia Împăratului era plăcută lui Dumnezeu atâta vreme cât nu era pácátoasá. ^^ Fratele lui 
Vasilie, Grigorie al Nissei, scria cá Împăratul, ca mădular al Bisericii, trebuie să se supună acelor 
mijloace prin care se mántuieste orice alt om.” De asemenea, Sfântul Athanasie cel Mare (296-373) 
spunea că Împăratul, chiar dacă este de sine stăpânitor (autocrat), rămâne totuşi un slujitor, un ajutor al lui 
Dumnezeu şi deplin supus adevărului dumnezeiesc. Împăratul, afirmau Părinţii greci, nu era nici absolut, 
nici dumnezeiesc. Deşi creştinii trebuiau să se supună Împăratului, cea dintâi datorie a lor era faţă de 
Evanghelie. Atitudinea faţă de Împărat era una de datornică cinstire, fiind cel uns de către Biserică. Însă 
când Împăratul nu era ortodox, se puteau auzi nume precum tiran, antihrist şi luptător împotriva lui 
Hristos.” 

Iarăşi, Împăratul nu era un slujitor al cuvântului şi al Sfintelor Taine. Împăratul nu putea impune 
dogme sacerdotiului, cu atât mai puţin societăţii creştine. Negreşit, Împăratul purta veşminte similare 
episcopului şi chiar avea un rol special în cultul Bisericii, cum ar fi cădirea altarului la Liturghia Naşterii 
lui Hristos, ţinerea de predici la Vecerniile din Postul Mare şi primirea Sfintei Împărtăşanii direct din 
altar, la fel ca şi clericii. Cu toate acestea, Împăratul nu era preot si multi Părinţi greci dezaprobau chiar şi 
aceste privilegii.” Deşi Împăratul Markian (450-457) fusese aclamat ca preot-împărat la Sinodul de la 
Halkidon (451), aceasta nu-i conferea un statut sacerdotal, nici lui şi nici altui imperator bizantin. 

Funcțiile oarecum sacerdotale ale Împăratului erau de fapt o continuare a presupusei alegeri divine, 
ce îşi avea obârşia la chesarii romani şi care mai târziu a fost asumată de împărații creştini ai Noii Rome. 

Deci Împăratul, ca domnitor al unei împărăţii creştine, avea obligaţia de a interveni în unele proble- 
me religioase; căci starea religiei avea certe ramificații politice şi sociale. Împăratul punea la dispoziţia 
clerului structura pentru evanghelizarea Imperiului. Împăratul avea datoria de a veghea asupra eforturilor 
lor şi de a asigura reuşita clerului prin orice mijloc la îndemână. Bizanțul era o societate creştină, ceea ce 
înseamnă că dogma religioasă, bunacinstire şi legea erau preocuparea tuturor. Împăratul trebuia nu doar 
să zidească orfelinate, spitale şi biserici sau să sprijine financiar pe misionari, ci şi să creeze o atmosferă 
în care oamenii să-şi poată lucra mântuirea cu frică şi cutremur. Împăratul trebuia să mărturisească şi să 
răspândească adevărul creştinismului şi, ori de câte ori era cu putinţă, să întărească hotărârile şi disciplina 
Bisericii. Iată deci că Împăratul avea o însărcinare religioasă din partea lui Dumnezeu. 

Dimpotrivă, clerul unei astfel de impárátii avea dreptul de a da sfaturi şi chiar de a-l înfrunta pe 
Împărat când politicile împărăteşti afectau bunăstarea duhovnicească a creştinilor. În ciuda triumfului 
vreunui împărat, nici una din ereziile sau greşelile imbrátisate de imperium nu a ajuns vreodată să 
predomine prea mult după moartea sa. Deşi Împăratul era în stare să manipuleze ierarhia şi să „aranjeze” 
sinoadele, ortodoxia Bisericii rămânea un continuum organic şi nealterat. 

Împăratul Iustinian (527-565) scria în Novela a Sasea: „Sacerdotium şi imperium sânt cel mai mare 
dar de la Dumnezeu, darul suprafireştii Sale iubiri de oameni. Cel dintâi ocârmuieşte cele dumnezeiesti, 
cel din urmă stăpâneşte şi poartă destoinică grijă de oameni. Amândouă slujirile purced din acelaşi izvor 
şi împodobesc viaţa. Pentru aceea, nimic nu se cade a fi mai cu sárguintá căutat de către Împărat decât 
vrednicia sacerdotiului, iar preoţii trebuie să face cerere necontenită către Dumnezeu pentru Împărat. Căci 
dacă sacerdotium este cu totul neprihănit, lucrând cu deplină încredere înaintea lui Dumnezeu, în vreme 
ce imperium cu dreptate împodobeşte ocármuirea (polite..a) încredinţată lui, se poate aştepta o bună 


?* m Ps. 32,9, PG 29, 344-45. 

237 Contra Evnomios I, PG 45, 293 A. 

?55 Sfântul Athanasie, Hist. Arian. 67, PG 25, 773B. 

* Canonul 69 al sinodului Quinisext nu îngăduia nici unui mirean, în afară de Împărat, să intre în altar pentru a aduce dar lui 
Dumnezeu. 

împreună-glăsuire (sumtwn.a) din care izvorăşte tot ce este de folos omenirii. Pentru aceea purtám mare 
grijă de adevărul dogmelor lui Dumnezeu şi de cinstea sacerdotiului care, dacă este cu credincioşie 
susținută de el, poate duce la cel mai mare bine de la Dumnezeu. Astfel vom păzi şi orice alt bun se poate 
adăuga la cel pe carele îl avem până acum. Căci dacă începătura strădaniilor noastre este cuviincioasă şi 
plăcută lui Dumnezeu, acesta negreşit va urma. $i credem că aceasta se va întâmpla dacă se vor tine cu 
scumpătate sfintele canoane pe care slávitii si cinstitii apostoli, martori şi slujitori ai Cuvântului 
Dumnezeiesc, le-au predanisit, iar Sfinţii Părinți ai Bisericii le-au păstrat şi tálcuit." 

Părinţii greci au respins cu tărie chesaro-papismul şi adeseori au amintit Împăratului că imperium nu 
cuprinde lucrurile lui Dumnezeu. Sfântul Athanasie cel Mare scria Împăratului Constantie (337-361): 
„Judecata se face de episcopi; ce treabă are Împăratul cu ea? Sau dacă o ameninţare din partea 
Împăratului este hotărâtoare, ce trebuintá mai este de episcopi? Când oare s'a mai auzit aşa ceva de când 
este lumea? Când oare hotărârea Bisericii şi-a luat tăria de la Împărat? Au fost multe sinoade şi multe 
judecăţi ale Bisericii; dar Părinţii nu au cerut niciodată încuviințarea unui Împărat ca să le facă, şi nici 
acesta nu a cutezat să se amestece în treburile Bisericii."2% 

Sfântul loan Gură de Aur credea că nu este nevoie de o guvernare specială pentru realizarea planului 
dumnezeiesc şi că, fireşte, nici o împărăție nu este veşnică. El afirmă că curgerea istoriei dovedeşte că 
impárátiile se ridică si cad, fiecare jucándu-si rolul ei în scopul lui Dumnezeu. Cât despre Împărat, el 
spune: „Cum zici că fiecare domn este ales de Dumnezeu? Dară nu aşa zice Pavel. Ci nu vorbesc acum 
despre nişte domni anume, ci de domnie îndeobşte. Că neîndoielnic trebuie să fie domnitori, domnii şi cei 
peste care se domneşte. Ei sânt puşi ca să nu se işte tulburare, căci oamenii tălăzuiesc ca valurile mării în 
toate părțile. (...) Pentru aceea Pavel nu zice «nu este domnitor, fără numai de la Dumnezeu» ci mai 
curând vorbeşte despre ocármuire şi zice ‘nu este stăpânire, fără numai de la Dumnezeu” (Rom. 13, 1)?! 
În ce priveşte cele ce tin de religie, el scrie: „Episcopul a primit stăpânia de a dezlega păcatele săvârşite 
împotriva lui Dumnezeu; cu atât mai mult va fi în stare să ierte pe cele săvârşite împotriva omului. Căci 
sfintele legiuiri se petrec sub mâinile sale şi însuşi Împăratul este supus lor. Deci când este trebuintá de 
vreo bunătate de la Dumnezeu, Împăratul are obicei să dea fuga la preot, iar nu preotul la Împărat.”2*2 

Când Împăratul Leon al III-lea (717-741) a trecut de partea iconoclaştilor şi a început să-i 
prigonească pe ortodocşii iconoduli, Sfântul loan Damaschin a protestat, zicând: „Nu se cade Împăratului 
să pună lege Bisericii. 7? Desi Leon a replicat „Eu sânt preot”, Sfântul Ioan a încheiat zicând: „Nu sânt 
încredinţat că Biserica se ocârmuieşte de legile împărăteşti, ci numai de canoanele Părinților...” Când 
Sfântul Maxim Mărturisitorul a fost întrebat: „Oare nu toti împărații creştini sânt preoti?", el a răspuns: 
„Împăratul nu stă la altar, iar după sfințirea pâinii nu iese afară ca să strige: ‘Sfintele Sfinților’; nici 
botează ori sfinteste mirul, nici ridică episcopi sau hirotoneşte preoți şi diaconi.”"2%5 


* St. Athanasios, Hist. Arian. 52, PG 25, 756C. 
41 In Ep. ad Rom. 23, PG 60, 615. 
?? Ad pop. Antioch. 3, 2; PG 49, 50. 
* De imag. 2, 12, PG 94, 1296 C. 
?" PG 94, 1301 D. 
?5 Ep. 10, PG 91, 524A. 

În Răsărit, Ortodoxia s'a dezvoltat încă de la început în felurite culturi regionale foarte vechi. În- 
găduirea pluralismului în viaţa Bisericii Ortodoxe a încurajat întemeierea unor Biserici autonome. În 
cazul popoarelor slave putem vedea că dezvoltarea alfabetului lor a fost foarte importantă pentru Sfântul 
Fotie. El s'a ferit cu grijă să impună o limbă străină, astfel cá evanghelizarea nu a fost privită ca un fel de 
colonialism cultural. Din nefericire nu la fel au stat lucrurile în intensiva misiune străină a apusenilor. 
Astfel, pentru ortodocşi a predominat ideea unei Biserici a Imperiului, ecumenică în acest sens. Încă de la 
început existenţa unor Biserici Locale, cu propria limbă liturgică şi propria autonomie a orientat mintea 
răsăriteană către ideea comuniunii de Biserici. Ortodocşii erau mult mai deschişi, prin faptul că respectau 
limba fiecărei Biserici Locale şi obiceiurile istorice. 

Aceasta se datorează faptului că unitatea Bisericii este unitatea episcopatului. Nu există decât o 
singură Biserică răspândită în toată lumea şi „un episcopat răspândit în armonioasa mulțime a mai multor 
episcopi. Episcopatul este unul, fiecare parte ținută de fiecare pentru toti."?46 Ínsá autoritatea unui singur 
episcop nu se întinde dincolo de obştea pentru care a fost sfințit ca păstor, căci „episcopul este în Biserică 
şi Biserica în episcop.” Ortodocşii văd Biserica Universală ca fiind compusă din mai multe Biserici care, 
în anumite limite, sânt independente de alte Biserici. Aceasta fiindcă, potrivit ecleziologiei patristice 
greceşti, fiecare episcop şi turma sa constituie Trupul lui Hristos. Fiecare episcop adună sub un cap în 
sine însuşi turma pe care o cârmuieşte în chip părintesc. Fiece episcop este chipul lui Hristos. Unitatea 
Bisericilor este în mod esenţial o taină analogă unităţii Persoanelor Treimii. Ele sânt ontologic una, deşi 
empiric sânt multe. Istoric, ele sânt unite prin obârşia comună, prin credinţă, lege şi dragoste. Totuşi, din 
pricini administrative, bisericile au fost grupate în districte sau eparhii, iar primatul aparținea marilor şi 
vechilor scaune ale Creştinătăţii. 

Era deci inevitabil ca concepţia greacă şi cea latină asupra puterii să fie incompatibile şi să ducă la 
conflicte. 


Diferențe în liturghii 


Diferitele căi de abordare a unicei taine a lui Hristos au avut consecințe si in liturghiile Răsăritului şi 
Apusului, ca şi în ecleziologie. Răsăritul a dezvoltat o Liturghie deosebit de măreață, pătrunsă de Sfintele 
Taine şi de ideea „cerului pe pământ.” Este o Biserică sacramentală şi de rugăciune. Apusul, punând ceva 
mai mult pret pe lucrările umanității lui Hristos, era inevitabil să aibă o corespondenţă a acestui fapt si în 
Messá, care tintea la zidirea omului şi la nevoile sale morale. Încă de la început, accentul este mai mult pe 
elementul de învățătură decât pe mistică. Era o Biserică mult mai mult marcată de sistemul acțiunii 
militante. 


Ritualul. Există diferenţe şi în înţelegerea cuvântului „ritual”, în ce priveşte tipicul şi slujbele. În 
sens larg şi mai adânc, „ritualul” nu este doar o culegere de rânduieli liturgice, ci include theologia ca şi 
întregul mod de organizare a vieţii bisericeşti şi religioase a unui grup. Răsăritul nu prea face deosebire 
între „ritual” şi „credință.” Apusenii, deprinşi cu analiza şi abstractia, concep credinţa ca pe un corp de 
adevăruri care, definit în sine, este susceptibil de diverse expresii. Apusenii au studiat relația dintre 
simbol şi realitate, pe când răsăritenii văd o unire mult mai strânsă între cele două: pentru ei, simbolul 
ritual nu este altceva decât credinţa în lucrare. Aceasta generează un tip de cucernicie care este simplă şi 
adâncă, nu dezvoltată analitic in deductii logice şi aplicații practice, ci mereu revitalizată în slujbele 
Bisericii Ortodoxe. Este un tip de cucernicie în care înţelesul ritualului, credința şi Biserica se unesc intr'o 
unică atitudine vie. În Apus însă există instituţia cu implicaţiile ei administrative şi juridice. Răsăritul 
tinde să absolutizeze ritualul, pe când Apusul, interpretarea juridică, prin care ritualul devine doar un 
mijloc. 


Arta şi arhitectura. Bizantinii şi-au proiectat cu grijă bisericile, folosind excelentele lor cunoştinţe 
de geometrie, astfel încât bisericile lor nu au avut nevoie de contraforți. Micile biserici bizantine cu plan 
de cruce erau cele mai potrivite pentru slujbele ortodoxe. Insă arhitectura bizantină nu a fost aleasă 


* Sfântul Chiprian, De unit. eccl. 6; PL 4, 516AB. 
7 Yves Marie Joseph Congar, op. cit., pp. 51-52. 
?55 Ibid., pp. 34-37 şi 119, n. 23. 

pentru proiectarea bisericilor apusene. Aceasta s'a datorat deosebirilor de liturghie dar şi de atitudine între 
Răsărit şi Apus. Apusul parcă vrea să atingă cerul şi prin construcțiile sale, astfel că a proiectat acele 
turnuri ascuțite avântate spre înălțimi. Biserica răsăriteană vrea să facă din clădire un locaş ideal, un 
microcosmos ideal al universului. Prin arta sacră a iconografiei răsăritenii au făcut ca până şi o biserică 
foarte mică să aibă o conotație universală. Pereţii bisericilor ortodoxe, împodobiţi cu icoane, preschimbă 
zidurile în treceri către o realitate mai înaltă. Bizantinilor le plăcea să se simtă mai aproape de sfinți. 
Intrarea în biserică era ca o intrare în întreaga lume creştină, ca şi în viaţa creştină de apoi. 


Privilegiile Noii Rome 


Întâiul şi al Doilea Sinod Ecumenic. Biserica Romei era deranjată şi jignită de faptul că Patriarhii 
din Constantinopol doreau să fie pe picior de egalitate cu Papii. Al Doilea Sinod Ecumenic, ținut in 381 la 
Constantinopol, declara în Canonul al III-lea: „lar după Episcopul Romei, întâietatea cinstei să o aibă 
Episcopul Constantinopolului, pentru că aceasta este Noua Romă.” Însă Împăratul Theodosie I (379-395), 
cel ce convocase sinodul, nu invitase pe episcopii ale căror scaune se aflau în teritoriul lui Gratian, 
Împăratul părții apusene a Imperiului Roman. A participat numai un singur episcop din Apus. Nici Papa 
Damasie, nici legatii săi nu au fost de faţă. Însă mai târziu Papa Damasie a recunoscut Sinodul, la fel ca si 
Papa Hormidas. Papa Grigorie I (590-604) a recunoscut Sinodul, dar nu a primit canoanele. Numai la al 
doilea Sinod de la Lion (1274) canoanele au fost primite şi în Apus. 

A] Patrulea Sinod Ecumenic, ţinut în 451 la Halkidon, la care Papa Leon cel Mare (440-461) a fost 
reprezentat, a întărit drepturile Scaunului din Constantinopol. Canonul XXVIII afirma: „Aceleaşi 
intáietáti să se dea preasfántului scaun al Romei celei Noi”, fiindcă „este cu dreptate ca cetatea carea s'a 
cinstit cu împărăția şi cu senatul şi carea a dobândit întâietăți deopotrivă cu ale Vechii Rome împărăteşti, 
întocmai ca şi aceea să se mărească şi în lucrurile cele bisericeşti, fiind a doua după aceea.” Bisericile 
Răsăritene au sprijinit canonul, dar reprezentații papali s'au opus iar Papa l-a respins. Papa Leon a 
protestat energic împotriva acestui canon care îngăduia Episcopului Constantinopolului acelaşi titlu 
onorific şi aceleaşi prerogative ca şi episcopului Vechii Rome. Astfel, antagonismul ascuns dintre cele 
două centre bisericeşti a ieşit la iveală. 

Răsăritul era gata să socotească Sinodul Ecumenic ca pe autoritatea insuflată în toate cele ce tin de 
dogmă şi de organizare, pe când Apusul socotea că singura autoritate ultimă era urmaşul apostolului 
Petru. Astfel comuniunea era foarte dificilă. 


Titlul de „Patriarh Ecumenic”. Când în 595, Sfântul Patriarh loan al IV-lea Postnicul (585-595) a 
adoptat titlul de „Patriarh Ecumenic”, aceasta a stârnit protestul Papei Grigorie cel Mare, care socotea 
aceasta un act de agresiune. Papa Grigorie cel Mare a protestat şi mai vehement decât Papa Leon — deşi 
fără succes — împotriva titlului de „Patriarh Ecumenic”, crezând că acest titlu se dădea unui episcop cu 
autoritate asupra tuturor episcopilor şi Bisericilor. La rândul lor, bizantinii au fost profund jigniti cá 
Biserica Romei cerea supunerea Bisericii Răsăritene papalității. 

Pentru bizantini cuvântul ecumenic (o,kumsnh) era folosit cu conotatia de Imperiu Creştin, deşi literal 
implica întreaga lume locuită. Constantinopolul era capitala ecumenică, deci patriarhul ei era Patriarh 
Ecumenic. Era doar un epitet onorific, care cu siguranţă nu îi dădea nici o autoritate asupra celorlalți 
Patriarhi. De fapt, toti dregătorii din capitală, bibliotecari, profesori etc. îşi prefatau rangul şi dregătoria 
cu cuvântul „ecumenic”, de pildă bibliotecar ecumenic etc. 

Rivalitatea dintre Roma şi Constantinopol s'a intensificat. Roma decăzuse în urma războaielor şi 
năvălirilor; în vreme ce Constantinopolul era de departe cea mai bogată, mai populată şi mai civilizată 
cetate a creştinătăţii. Era inevitabil ca ierarhii ei să înceapă a ignora vechile pretenţii ale Episcopului 
Romei. În mod ironic, haosul Apusului a făcut să crească prestigiul Papei, fiindcă era capul singurului 
aşezământ permanent. 


Factori politici în Apus 


Multă vreme Papii au ezitat să pricinuiascá o ruptură pe faţă cu Biserica din Constantinopol. Totuşi 
în 751 stăpânirea bizantină din Italia a căzut sub asalturile lombarzilor iar ajutorul din îndepărtatul Bizanţ 
nu a venit. Împăratul Constantin al V-lea (741-775), în vreme ce îşi sărbătorea victoriile din Răsărit, arăta 
prea puţină grijă față de menținerea autorităţii imperiale în Italia. Papii, după ce făcuseră tot ce le era în 

puteri să salveze Ravenna si Împărăţia, s'au văzut siliți să cergeascá ajutorul francilor spre a salva Roma 
de regele lombard Aistulf (749-756) şi de oştirea sa. Căderea Ravennei în 751 a pus capăt stăpânirii 
bizantine în Italia de nord şi centrală, lipsind pe Papa de orice nădejde de sprijin de la Împăratul Bizantin. 
Papa avea să afle curând că protecţia francă a regelui Pepin al III-lea (751-768) fágáduia un ajutor mult 
mai concret împotriva lombarzilor. În multe privinţe el găsea protecţia francă mult mai binevenită pentru 
Biserica Romei decât cea a bizantinilor pe care Apusul îi socotea nişte eretici iconoclaşti. Atunci Papa 
Stefan al II-lea [al III-lea] (752-757) a trecut Alpii şi s'a întâlnit cu Regele Pepin la Ponthion la 6 Ianuarie 
754, ceea ce a pus temei autorităţii vremelnice a papalității. Ruptura politică dintre Roma şi 
Constantinopol era acum un fapt împlinit. Zilele autorității imperiale în Italia luaseră sfârşit. Papalitatea a 
întors spatele Împăratului bizantin şi a făcut alianță cu regii franci, ceea ce avea să ducă peste o jumătate 
de veac la naşterea Imperiului de Apus.?? 

În 774 Carol cel Mare a confirmat solemn Donafia lui Pepin, o garantie scrisă de a ocroti Biserica 
Romei si pe posesorii ei de drept. Apoi, in anul 800, Papa Leon al III-lea a pus punct final rupturii politice 
dintre Roma şi Constantinopol punând coroana reinfiintatului Imperiu de Apus pe capul lui Carol cel 
Mare.” 

Au mai existat şi alti factori ce au dat o puternică lovitură puterii bizantine şi prestigiului ei moral. 
Multi din cei ce se închinau icoanelor cereau sprijin Romei împotriva iconoclastilor, recunoscând prin 
aceasta autoritatea Papei de a judeca o asemenea pricină. Această purtare a displăcut mult conducerii 
imperiale şi a pricinuit nelinişte capilor Bisericii Răsăritene. O altă rivalitate a apărut în veacul al nouălea 
între Bizanţ şi Roma în încercarea de a converti pe păgâni. Episcopii germani s'au opus cu sălbăticie 
misiunii sfinţilor Chiril si Methodie, apostolii slavilor. În Croatia si pe coasta Dalmației Roma a adus sub 
jurisdicţia sa popoarele slave pe care grecii tocmai le convertiseră la Ortodoxie. În Bulgaria, care fusese 
convertită de Bizanţ, Papa Nicolae I a întâmpinat cu căldură propunerile Țarului Boris-Mihail. La cererea 
țarului, Papa i-a trimis preoți de la Roma. Toate aceste intruzii în sfera de influență ortodoxă i-au 
exasperat pe bizantini. Ei s'au simțit jigniti de aceste încercări stridente de a impune primatul papal în 
Răsărit. 


?? Charles Diehl, Byzantium: Greatness and Decline, op. cit., pp. 151-152. 
*0 Thid., p. 214. 

Roma sub stăpânirea regilor barbari 


Când Apusul a căzut sub dominaţia barbarilor şi Roma însăşi a fost cucerită, italienii s'au aliat cu 
duşmanii Imperiului Bizantin; de pildă, în veacul al unsprezecelea, ei s'au aliat cu normanzii. În 962, Otto 
Saxonul, regele Germaniei, a condus o oştire spre Roma şi l-a silit pe recalcitrantul papá Ioan al XII-lea 
să-l încoroneze împărat. În următorii patruzeci de ani Roma a fost scena luptelor între germanii barbari şi 
nobilimea locală. Papa Ioan al XIII-lea (965-972) a mers până la a scrie că, în 967, exista „un împărat al 
grecilor” şi „un împărat al romanilor.” De fapt abia spre sfârşitul veacului al XIV-lea i s'a dat pentru 
prima dată lui Manuil al II-lea Paleologul titlul de „Împărat al Ellinilor.” Cu câteva veacuri mai devreme, 
dacă vreo ambasadă apuseană sosea la Constantinopol cu scrisori adresate „Împăratului grecilor”, nu era 
primită la curte. Însă în ultimele sale decenii Constantinopolul era în mod conştient o cetate grecească. 

Înstrăinarea între cele două lumi a fost simultan politică şi culturală. Lumea bizantină afirma că este 
urmasa legitimă a vechii Rome, acum o lume barbară latinizată, dominată spiritual de Roma papală. Cele 
două lumi nu se acceptau una pe alta. 

Între timp bizantinii erau prinşi cu propriile războaie civile şi cu recuceririle din Răsărit şi din 
Balcani. La început nu au manifestat un interes activ faţă de Italia, cu excepția momentului când germanii 
au încercat să ocupe provinciile din Italia de Sud. Podul între Bizanţ şi Apus era asigurat de Italia de Sud, 
posesiune bizantină. În ciuda refuzului sau incapacității Bizanțului de a apăra această zonă, ea era încă 
locul unde contactele între Constantinopol şi Roma puteau fi frecvente şi cordiale. Însă la Roma germanii 
îşi stabiliseră autoritatea, iar theologia lor triumfase. 

Germanii aveau propriile obiceiuri bisericeşti, fundamental diferite de cele ale romanilor apuseni 
sau ale bizantinilor. Ei socoteau că cel ce clădeşte o biserică este singurul proprietar al clădirii. Astfel 
episcopii din Apus au pierdut controlul administrativ al bisericilor pe care nu le construiseră ei înşişi. 
Cutorii socoteau bisericile clădite pe socoteala lor ca fiind proprietatea lor. Ei îşi arogau dreptul de a numi 
preoţi care urmau a fi schimbaţi de către ei. Astfel se putea afla în Franţa şi Germania un întreg sistem de 
biserici private. Ca urmare, creştinătatea apuseană în veacul al unsprezecelea era o adunătură de biserici 
autonome şi naționale. Puterea centrală a papalității a scăzut şi abuzurile s'au strecurat în ea, precum 
simonia, investitura laicilor etc. 

Au existat două mari mişcări de reformare în Biserica apuseană: una cu centrul în Lorena şi alta în 
abația de la Cluny, centrul unei vaste reţele ecleziale. Cei din Lorena doreau să aboleascá simonia şi 
numirea unor episcopi nevrednici. Ei insistau asupra celibatului preoților şi, în general, asupra înăspririi 
disciplinei bisericeşti. Împărații voiau să controleze Roma dar au văzut că un ierarh eficient ar fi sporit 
valoarea administrației lor. Călugării de la Cluny, dorind să repună un standard înalt în viața monahală, şi- 
au pus ordinul direct sub stăpânirea Papei. De fapt atât lorenezii cât şi cei de la Cluny erau interesați de 
afirmarea pretențiilor istorice ale Scaunului Romei. 

Triumful theologiei germane însemna si adăugirea lui Filioque la Crez. În decursul veacului al 
nouălea el a fost general adoptat de către Biserica din Germania şi Lorena şi de către multe biserici din 
Franţa, cu excepția Parisului, care a păstrat textul neschimbat încă două veacuri. Clericii germani l-au dus 
la Roma, unde Formosus din Porto, legatul Papei Nicolae I, printre alții, l-au acceptat. Formosus l-a 
introdus apoi în Bulgaria. Patriarhul Fotie a observat imediat şi a protestat împotriva lui. Papa Ioan al 
VIII-lea socotea că este un lucru necuvenit să schimbi Crezul. 

Totuşi reaparitia influenței germane a dus în mod necesar la promovarea lui Filioque, iar 
introducerea lui a fost treptat acceptată. Se spune cá Papa Hristofor a fost cel care a adăugat Filioque la 
Crez în Scrisoarea sa de Înscăunare către Patriarhul Nicolae Mistikos (901-907), care, drept urmare, a 
refuzat să-l recunoască. Documentele istorice mai afirmă cá Filioque exista în Crez atunci când a fost 
cântat în mod oficial la încoronarea Împăratului Henric al II-lea în 1054. 

Disputa despre Filioque avea să producă o enormă cantitate de predici şi scrieri polemice. În acord 
cu tradiția theologică apuseană, care a văzut întotdeauna ca principal duşman arianismul goților, apusenii 
au tins să susțină că Treimea este un singur ipostas interschimbabil. Pe de altă parte, tradiția theologică 
răsăriteană, dezvoltată în aprigele controverse hristologice din veacurile cinci şi şase, se ferea de 

nestorieni şi evtihieni. Ei accentuau de asemenea omniprezenta si atotpătrunzătoarea natură a Duhului 
Sfânt.” 

Sfântul Fotie avea dreptate să declare că noua adăugire pare că miroase ori a maniheism, prin faptul 
că împarte pe Creator în două principii, ori a neoplatonism, prin aceea că introduce o scară a ființelor 
dumnezeieşti. 

Însă pentru ortodocşi era la îndemână o altă rezolvare theologică. În ochii răsăritenilor singura auto- 
ritate dogmatică insuflată era Biserica. Un sinod dobândea autoritate numai atunci când învățăturile lui 
erau recunoscute ca ortodoxe de către Biserică. Doar un alt Sinod Ecumenic, recunoscut de către Biserică, 
avea dreptul nu să schimbe, ci să amplifice şi să explice hotărârile date la un Sinod anterior. De-aceea 
Răsăritul a văzut schimbările făcute în Crez de Biserica Apuseană ca un atac direct la întreaga sa 
concepție despre doctrina şi guvernarea Bisericii. 

În 996, împăratul apusean Otto al III-lea a dat Romei primul papă german, în persoana mai tânărului 
său văr Bruno, cunoscut ca Grigorie al V-lea (996-999). Papa Grigorie al V-lea nu era pomenit la 
Constantinopol, probabil fiindcă, în calitate de german, folosea adausul Filioque. Urmasul său, un grec 
din Calabria, Papa Ioan Filagathus, cunoscut ca Ioan al XVI-lea (997-998), după ce a trimis Scrisoarea de 
Înscăunare, a fost pomenit la Constantinopol. Urmașul său, primul papă francez, Gerbert d” Aurillac, 
cunoscut ca Silvestru al II-lea (999-1003), nu este pomenit în dipticele din Constantinopol. Se pare că 
papii numiţi prin influență germană nu erau pomeniti la Constantinopol, probabil din pricina theologiei 
lor germane. Mai există şi posibilitatea ca ei să nu se fi deranjat să trimită o scrisoare de înscăunare. 

Dacă ar fi să punctám exact schisma finală dintre Roma şi Constantinopol după ultima menționare a 
unui papá în dipticele Constantinopolului, atunci data ar fi 1009. Ultimul papă consemnat a fost Ioan al 
XVIII-lea (1004-1009). Urmaşul Papei loan, Papa Serghie al IV-lea (1009-1012) şi-a trimis scrisoarea de 
înscăunare la Constantinopol. În obişnuita scrisoare sinodală despre luarea scaunului papal, mărturisirea 
sa de credință conţinea Filioque. Fireşte, patriarhul Serghie al Constantinopolei a scos numele Papei 
Serghie al IV-lea din dipticele ortodoxe. De aici încolo nici un papă nu a mai fost pomenit vreodată în 
diptice. Nedorind să exagerám importanţa anului 1009, pe care poate unii o vor critica, trebuie să 
reamintim că culminarea tuturor evoluţiilor anterioare a avut loc în anul 1054. Listele dipticelor erau 
incomplete, fiindcă de multe generaţii Constantinopolul nu primea scrisori de înscăunare de la patri- 
arhatele răsăritene aflate sub stăpânire musulmană, deşi era în deplină comuniune cu ele. Abia pe la 
sfârşitul veacului al nouălea, îmbunătăţirea comunicațiilor internationale a îngăduit ierarhilor să țină legă- 
tura în mod regulat unii cu alții. 

La începutul veacului al unsprezecelea, în ciuda diferenței din Crez ca prim semn al primejdiei ce ar 
fi putut să se ivească în viitor, nu exista încă simtámántul că unitatea creştinătăţii fusese ruptă. 


Patriarhul Mihail Kerularie 


O dată cu alegerea pe tronul papal a lui Leon al IX-lea (1049-1054), nepotul împăratului Henric 
al III-lea, Biserica Romei şi-a extins activitățile în sudul Italiei, în teritoriul bizantin, unde se aflau atât 
comunități greceşti cât şi latine. Leon al IX-lea a emis pretenții şi asupra Siciliei, teritoriu socotit a fi 
bizantin, deşi era ocupat de arabi. După ce Papa a convocat un sinod la Siponto în 1050, unde un mare 
număr de hotărâri au fost votate în vederea unei reforme viitoare, unele dintre hotărâri au fost îndreptate 
împotriva practicilor liturgice greceşti care se statorniciseră în Italia. O campanie activă de oprire a lor a 
fost lansată în toate provinciile, inclusiv în Apulia, teritoriu bizantin. 

Când normanzii au început să ocupe principatele lombarde şi să se apropie de granițele Romei, Papa 
Leon al IX-lea a hotărât că ar fi prudent să se alieze cu Împăratul Bizantin ca să-i respingă. Împăratul 
Constantin al IX-lea Monomahul (1042-1054) a acceptat, dându-şi seama că o alianţă militară şi politică 
era necesară spre a ocroti teritoriul bizantin. Spre a câştiga populaţia latină, Împăratul Constantin a numit 
ca guvernator al teritoriului bizantin un lombard pe nume Arghir. Arghir, care primise comanda trupelor 
imperiale din Italia, a pus la cale un pact cu Papa îndreptat împotriva normanzilor. Arghir era latin, deci în 
mod firesc agrea ideea unei alianţe cu Roma. 


5I G. Every, The Byzantine Patriarchate, Londra, 1947. 

În vremea Împăratului Constantin al IX-lea, pe tronul patriarhal a fost numit Mihail Kerularie, în 
anul 1043. El fusese un funcționar civil care intrase în cinul preoţesc târziu în viață. Se dovedise a fi un 
iscusit şi îndrăzneţ chivernisitor, deşi era lipsit de subtirimea, spiritul şi vasta cultură ce-l caracterizaserá 
pe Sfântul Fotie cel Mare. Deşi poate nu este o figură atractivă pentru istorici, Kerularie era extrem de 
popular la Constantinopol unde influenţa sa era mult mai mare decât a amabilului, dar oarecum excen- 
tricului şi ineficientului împărat. 

Patriarhul Mihail nu-l plăcea pe Arghir şi era bănuitor în privinţa lui. Patriarhul se temea şi de 
influenţa lui asupra Împăratului Constantin. Mihail nu era preocupat îndeosebi de lumea latină ci, asemeni 
Bisericii latine din vremea lui, dorea şi el să introducă o uniformitate a practicilor din patriarhia sa. 
Patriarhul Mihail a înțeles că Papa Leon se străduia să extindă dominaţia Romei în sudul Italiei şi ducea o 
campanie împotriva preoților căsătoriți. Apoi Patriarhul Mihail Kerularie a aflat că normanzii, cu 
aprobarea Romei, interziceau practicile greceşti în zonele controlate de ei şi că sinoadele reformatoare din 
întreaga Italie denuntau bisericile ce păstrau obiceiuri greceşti, a poruncit îndată ca bisericile latine din 
Constantinopol să adopte practicile greceşti. Când latinii din capitală au refuzat, Patriarhul Mihail a 
poruncit închiderea bisericilor lor pe la sfârşitul anului 1052. 

Tot ca represalii, Kerularie, împreună cu capul Bisericii Bulgare, Arhiepiscopul Leon al Ohridei, au 
închis mănăstirile şi bisericile de rit latin din acel teritoriu. Apoi Patriarhul Mihail l-a pus pe 
Arhiepiscopul Leon al Ohridei să scrie o scrisoare către reprezentantul patriarhal grec (syngellos), 
episcopul Ioan de Trani din Apulia, Italia. Episcopul Ioan avea să trimită apoi scrisoarea „preacinstitului 
papă” şi „tuturor episcopilor franci.” Scrisoarea cuprindea un aprig atac asupra folosirii azimelor sau 
pâinii nedospite pentru Sfânta Împărtăşanie. Scrisoarea mai avea unele adăugiri ce denuntau obiceiul de a 
posti Sâmbăta, de a consuma carne sugrumată şi de a nu cânta Alliluia în zilele de după Septuagesima.” 


Cardinalul Humbert 


Deşi Papa Leon şi Arghir făcuseră o alianță, înainte ca oştile lor să se poată întâlni, Arghir a fost 
învins de normanzi în Februarie 1053. La 18 Iunie 1053, oastea papală, avându-l în frunte pe Papa Leon, 
a fost pusă pe fugă la Civitate. Papa a fost dus într'o captivitate onorabilă la Benevento. Normanzii 
biruitori, deja membrii ai Bisericii Latine, nu doreau să întrerupă funcționarea Bisericii lor. De aceea au 
îngăduit ca secretarul papal principal, Humbert de Mourmourtiers, Cardinal de Silva Candida, să se 
alăture Papei. Însă Humbert nu a mers direct de la Roma la Benevento, unde era stăpânul său, ci s'a dus 
mai întâi în Apulia, dorind să stea de vorbă întâi cu Arghir. 

Când Cardinalul Humbert a trecut prin Trani, Episcopul loan de Trani i-a înmânat scrisoarea Arhie- 
piscopului Leon din Ohrida. Humbert ştia puţin greceste şi a făcut în grabă o traducere. Traducerea nu 
putea fi prea exact şi exagera tonul deja agresiv al scrisorii. Când Humbert a sosit la Benevento şi a 
infátisat scrisoarea cu traducerea Papei Leon, Papa s'a simţit jignit. Desi Papa Leon îşi petrecea răgazul 
forţat încercând să înveţe greceşte, este puțin probabil să fi ştiut destulă greacă spre a putea verifica 
traducerea Cardinalului. 

De fapt, Papa nutrise nădejdea unei cooperări prietenesti cu Bizanțul — mai ales în situaţia sa de faţă. 
O astfel de scrisoare, pe care o socotea jignitoare şi extrem de aspră, atacând obiceiurile Bisericii Romei, 
era ultimul lucru pe care se aştepta să-l citească. Singurul lucru care-i rămânea de făcut era să se apuce de 
SCTIS. 


Papa scrie Împăratului şi Patriarhului. Papa Leon i-a cerut Cardinalului Humbert să schiteze 
două replici în numele Papei. Una dintre scrisori era adresată în chip nepoliticos „episcopilor” Mihail al 
Constantinopolului şi Leon al Ohridei. Scrisoarea, o replică cruntă, conținea o dizertatie asupra 
supremaţiei Scaunului Romei, întemeiată pe argumente luate din Donafia lui Constantin. 

Prima scrisoare cuprindea o lungă introducere asupra unităţii Bisericii. Papa Leon pretindea că 
unitatea este însăşi Biserica Romană, care a primit de la Dumnezeu, prin Sfântul Petru, această înaltă 
prerogativă. Nu poate fi deci nici o greşală în Biserica Romană, şi numai ca urmare a îngâmfării Biserica 
Răsăritului a ridicat contra ei învinuiri. Cuteza a aminti împrotivirea vechilor episcopi ai Romei titlului de 
„Patriarh Ecumenic.” Pretindea în chip mincinos că Întâiul Sinod de la Nikea declarase că Episcopul 


* Leon din Ohrida, Epistola ad Ioannem Episcopum Tranensem, PG 120, 836 ff. 

Romei nu poate fi judecat de nimeni fiindcă era şeful tuturor Bisericilor. Cita apoi apocrifa Donatie a lui 
Constantin, pentru a dovedi puterea suverană a papei atât din punct de vedere vremelnic cât şi din punct 
de vedere duhovnicesc. Afirma că Constantinopolul nu datorează decât Sfântului Scaun al doilea rang ce 
ocupă între Bisericile Patriarhale. Cât despre Biserica Romană, ea are un rang excepțional, şi a ataca 
drepturile sale înseamnă a ataca Biserica Universală, al cărei centru dumnezeiesc este ea. Acesta era 
conţinutul întâi scrisori a lui Leon al IX-lea către Patriarhul Mihail Kerularie.^? 

A doua scrisoare, ce nu are un adresant anume, cuprindea o amănunțită apărare a obiceiurilor latine. 
Aceste scrisori insá nu au fost trimise imediat. 


Împăratul şi Patriarhul scriu Papei. Între timp a sosit de la Bizanţ un curier cu două scrisori, una 
de la Împăratul Constantin şi alta de la Patriarhul Mihail. Scrisorile aveau un cu totul alt ton decât ceea ce 
Papa tocmai citise. Împăratul Constantin dorea o strânsă alianţă politică. Aceasta fiindcă Împăratul era 
prea slab pentru a tine piept tuturor duşmanilor săi. El a hotărât să ceară ajutorul germanilor şi al Italie- 
nilor, şi se adresa pentru aceasta papei, care avea asupra acestor popoare multă influență. lată de ce 
Împăratul Constantin Monomahul a scris o scrisoare impáciuitoare.? 

Ín scrisoarea sa, Patriarhul Mihail se ruga pentru o mai stránsá unitate intre Biserici. Niciuna din 
scrisori nu pomenea de obiceiurile disputate din Biserica Romei. Patriarhul Mihail chiar fágáduia sá 
inscrie numele Papei in dipticele din intreg imperiul, cu conditia, fireste, ca si numele sáu sá fie inscris la 
Roma. Patriarhul Mihail îşi începea scrisoare cu „Frate”, nu cu „Părinte”, titlul onorific cu care patriarhii 
din trecut îl recunoşteau de obicei pe Episcopul Romei. Când Patriarhul Mihail şi-a semnat scrisoarea cu 
titlul de „Patriarh Ecumenic”, traducătorii lui Leon au tradus greşit titlul Patriarhului ca universalis? Nu 
mai trebuie sá spunem cá Papa a fost profund socat cánd Kerularie s'a oferit ca, dacá numele lui va fi 
pomenit în Biserica Romei, să aibă grijă ca numele Papei să fie pomenit în bisericile din tot pământul 
locuit (in foto orbe terrarum). Este puţin probabil ca Patriarhul Mihail Kerularie să fi pretins că 
controlează toate bisericile din întreaga lume. Kerularie folosea cuvântul lume (o,kumsnn) cu sensul bizantin 
de „imperiu.” Latinii traduceau cuvântul literal, adică „întreaga lume locuită.” Acelaşi tip de neînțelegere 
a pricinuit tulburările legate de titlul de „Patriarh Ecumenic.” 

Ce anume a pricinuit schimbarea tonului scrisorii Patriarhului Mihail? Să fi fost influenţa 
Împăratului? Este prea puţin probabil, fiindcă niciodată Kerularie nu a arătat nici cea mai mică deferentá 
față de dorinţele suveranului sáu. Cu siguranță, făcătorul de pace era episcopul Ioan de Trani, pe care 
Arghir tocmai îl trimisese la Constantinopol să raporteze situaţia din Italia. Împăratul avea încredere în 
Episcopul loan, astfel că a fost convins de acesta că Papa este un om distins şi rezonabil, a cărui prietenie 
este necesară dacă se dorea salvarea Italiei. Întrucât Patriarhul Mihail vorbise cu Episcopul Ioan despre 
situația şi caracterul Papei, reacția sa trebuie să se fi datorat încrederii sale în cele spuse de Episcopul 
Ioan. 


Scrisorile Cardinalului Humbert. Ar fi fost mai bine ca Papa Leon însuşi să răspundă con- 
ciliatoarei scrisori a Împăratului şi să treacă cu vederea exprimările Patriarhului. Leon al IX-lea ar fi putut 
să răspundă liniştit la aceste invinovátiri; să indreptáteascá mai multe obiceiuri latine potrivit principiului 
că rânduiala se poate deosebi după ţări, cu condiţia ca rânduielile Apostolilor şi ale Sinoadelor Ecumenice 
să fie respectate. Papa Leon putea să-şi întoarcă atenţia către reforma Bisericii Apusene; în loc de aceasta 
el nu cugetă decât la atingerea ce credea că s'a dat pretențiilor sale de şef suveran al Bisericii.25 Pe 
deasupra, sănătatea Papei Leon se deteriora rapid, aşa că el a lăsat totul în mâinile Cardinalului Humbert. 

Cardinalul Humbert era un om destul de erudit, dar cu un temperament iute şi războinic. Nu-i iubea 
pe greci si era liderul partidei cu totul ostile punctului de vedere bizantin. El a decis să se trimită legati la 
Constantinopol. Astfel, Cardinalul Humbert a redactat încă două scrisori în numele Papei Leon. Pe lângă 
Cardinalul Humbert, Papa Leon a mai numit doi legaţi papali, pe Frederick al Lorenei, cancelar al 
Scaunului Romei, şi pe Arhiepiscopul Petru de Amalfi. Amalfi era un stat vasal al imperiului şi cuprindea 
multă populație grecească. 


?5 Cf. Guettée, Papalitatea schismatică, op. cit., pp. 242-243. 

?* Ibid., p. 243. 

255 Scrisorile acestea sânt cunoscute numai din răspunsurile papale şi din scrisoarea lui Kerularie către Petru al Antiohiei (PG 
120, 781796). 

256 Cf. Guettée, Papalitatea schismatică, op. cit., p. 242. 

Scrisoarea adresată Împăratului Constantin începe prin a felicita pe împărat pentru evlavioasa 
dorinţă ce i-a împărtăşit, dar curând Papa Leon ajunge la drepturile Scaunului Romei. „Biserica Catolică”, 
zice el, „mamă şi fecioară neprihănită, deşi aleasă a umple cu mădularele sale pământul întreg, nu are 
totuşi decât un cap, care trebuie să fie cinstit de toti. Oricine îl nesocoteste, în zadar se pretinde a fi unul 
din mădularele ei. Acest cap al Bisericii este Roma, a cărei putere a recunoscut-o marele Constantin prin 
donația sa. Şi, ca Episcop al Romei, Papa este Vicarul lui Dumnezeu, însărcinat cu purtarea de grijă a 
tuturor Bisericilor.” Papa caută a reda strălucirea scaunului Romei, care de mult timp, zice el, era cârmuit 
mai mult de náimiti decât de păstori. Împăratul Constantinopolei poate să-l ajute în această lucrare, 
înapoindu-i bunurile ce le are Biserica Romană în Răsărit. Scrisoarea cuprindea şi plângeri la adresa 
Patriarhului Mihail Kerularie, căruia îi impută planuri ambitioase asupra Bisericilor Alexandriei şi 
Antiohiei. Papa îl avertiza pe Împărat că, dacă Kerularie nu va fi împiedicat, va lua măsuri de 
represalii.” Scrisoarea mai cerea Împăratului să dea tot ajutorul legatilor papali. 

În scrisoarea către Mihail Kerularie, Papa arată că a primit scrisorile ce îi scrisese acest patriarh în 
favoarea restabilirii păcii. După rândurile de început, Patriarhul a citit următoarele: „Pacea va fi, dacă nu 
veţi căuta a trece marginile puse de Părinți.” Tot aceasta zicea şi Biserica Răsăriteană papalității. Apoi 
Papa ajunge la pretinsele drepturi ale Bisericii Romei: „Biserica Romană nu este, după cum ziceti, o 
Biserică locală; oare nu este ea cap şi mamă? Cum ar putea fi ea astfel, dacă n'ar avea nici mădulare, nici 
copii? Noi credem cu tărie aceasta, şi de aceea o mărturisim sus şi tare. Biserica Romană este atât de puțin 
locală încât, în tot universul, orice națiune care are îngâmfarea de a nu fi de părerea ei, nu poate fi mai 
mult privită ca făcând parte din Biserică. Ea nu mai este o Biserică, ci o adunare de eretici, o sinagogă a 
Satanei!... Deci cel ce voieşte a se slăvi cu numele de creştin, să înceteze a huli şi a ataca Biserica 
Romană; căci în zadar pretinde a cinsti pe Tatăl familiei, dacă necinsteşte pe soția lui!” 

Papa Leon imputa apoi lui Mihail ambiția, luxul şi bogățiile sale. Cu cuvinte de repros pentru 
folosirea titlului de „Patriarh Ecumenic”, el adaugă: „Ce hrăpire necuviincioasă, jalnică şi fără de lege 
este a voastră când, din gură şi prin scris, vá pretindeti patriarh “universal” (ecumenic)." Apoi aminteşte 
împrotivirea făcută de Sfântul Grigorie acestui titlu.” Fără vreo indreptátire, scrisoarea arunca îndoieli 
asupra alegerii lui Kerularie la episcopat. Scrisoarea îl mai acuza pe Kerularie de a fi încălcat 
prerogativele Bisericilor Alexandriei şi Antiohiei. De asemenea, în scrisoare se vorbea de „neruşinarea” 
lui Kerularie de a critica practicile latine, mai ales folosirea pâinii nedospite. În încheiere, scrisoarea 
afirma că se nădăjduieşte ca legatii să-l afle pe Patriarh pocáit. 

Să nu ne mirăm deci când citim răspunsul Patriarhului Mihail la această scrisoare cu o învățătură 
nelegiuită şi cu acuzații neîntemeiate. 

Pornind în 1054, legatii latini s'au oprit in Apulia ca să stea de vorbă cu Arghir. Arghir i-a sfătuit 
prosteşte să nu-l bage în seamă pe Kerularie şi să se concentreze asupra Împăratului. Era o mare greşală, 
căci Patriarhul era cu siguranţă o figură mai puternică si mai populară. Legatii au sosit în Aprilie cu două 
scrisori. Ei mai aduceau un dosar ce cuprindea cele două scrisori anterioare neexpediate şi un raport din 
partea Patriarhiei lerusalimului care arăta că practicile de acolo difereau de cele din Constantinopol. 


Legatii latini în Capitală. Legatii au făcut întâi o vizită Patriarhului Mihail, „nu să afle şi să 
discute, ci să înveţe pe greci şi să le transmită hotărârile lor.” Nemultumiti de protocolul primirii lor, 
trufaşii legati au încredințat Patriarhului scrisoarea Papei şi s'au retras fără a-i da măcar salutul obişnuit. 
Apoi Patriarhul a deschis scrisoarea şi a rămas uimit. Kerularie fusese asigurat de Episcopul Ioan că Papa 
Leon era un om înţelept şi binevoitor. De-aceea a rămas tulburat de purtarea nepoliticoasă a legatilor 
Papei. Pe deasupra, Patriarhul se aştepta la o scrisoare prietenoasă ca răspuns la scrisoarea sa, care fusese 
scurtă şi politicoasă. 

Patriarhul a început apoi să cugete la cele întâmplate. El a cercetat pecetile scrisorii şi a crezut cá 
cineva a umblat la ele. Îndată Kerularie a tras concluzia că legatii arătaseră întâi scrisoarea lui Arghir si cá 
poate acesta schimbase textul. Deşi era puțin probabil, Patriarhul s'a gândit: Cum de reuşea Papa să 
trimită legati dacă era prizonier? Ce garantie avea că aceste cuvinte reprezentau simtámintele lui? Cu cât 
se gândea mai mult, cu atât Patriarhul se încredința să nu recunoască autoritatea legatilor. El refuză să 
continue negocierile cu aceşti legaţi, declarând că nu erau trimişi de Papa, ci de Arghir. 


25 Ibid., pp. 243-244. 
*% Thid., p. 244. 

Precautia şi prudenta Patriarhului aveau să se dovedească indreptátite peste câteva zile, fiindcă la 15 
Aprilie, 1054, Papa Leon a murit. Era la doar câteva zile după sosirea legatilor în capitală. Conform 
tuturor precedentelor Legii Canonice, legatii nu puteau reprezenta un papá decedat. Legatii nu aveau un 
statut legal. 

În Septembrie, 1054, Henric al II-lea a numit un nou papă, un german, Victor al II-lea (1055-1057). 
El nu era în legătură cu legația, şi poate nici nu ştia de existenţa ei. El dezaprobase dorinţa lui Leon de a 
se alia cu Bizanțul şi nu fusese consultat în privinţa politicii sale recente. 

Deşi Patriarhul îi ignora pe legaţi, Împăratul Constantin i-a primit în chip ales şi Humbert a intrat 
îndată în discuţie, căutând a face apărarea Bisericii Latine. El a adresat Bisericii Răsăritene mai multe 
învinuiri, arătând că şi ea avea rânduielile ei deosebite şi abuzurile sale, la fel ca şi Biserica Latină. 
Íncurajati de cordialitatea împăratului, latinii au făcut publice documentele aduse de ei. Raportul 
Patriarhiei Ierusalimului s'a dovedit irelevant, fiindcă nimeni din capitală nu s'a plâns vreodată de 
practicile bisericeşti din Cetatea Sfântă. Însă cele două schiţe de răspuns la scrisoarea Arhiepiscopului de 
Ohrida, traduse în greceşte de către Humbert şi neexpediate, i-au supărat pe bizantini. 

Cardinalul Humbert a pornit ofensiva faţă de atitudinea lui Kerularie. În încercarea de a-l depune pe 
Patriarh, el a publicat o foarte lungă scrisoare, care a fost tradusă în greceşte, ca un fel de pamflet 
împotriva Patriarhului. Pentru prima dată motivațiile legatilor au devenit limpezi pentru bizantini din 
pamfletul si din scrisorile lui Humbert. Până atunci ei nu realizau schimbările ce avuseseră loc în 
mentalitatea Bisericii Romane. Extinderea absolutei şi directei autorități a Papei peste toti episcopii si 
credincioşii era pentru cugetul bizantinilor nimic mai puţin decât tăgăduirea deplină a tradiției cunoscute 
de ei şi de strămoşii lor. O asemenea putere ar fi dus la anularea autonomiei Bisericilor lor. 

În veacul al V-lea, Sfântul Ioan Gură de Aur scria Papei Innochentie I al Romei (401-417) despre o 
situație similară cu cea descrisă mai sus, când Cardinalul Humbert a intrat intr'o altă eparhie şi a încercat 
să-l depună pe patriarh. Sfântul Ioan scria: „Dacă s'ar ajunge să stăpânească acest obicei si ar fi legiuit ca, 
oricine doreşte, să intre în eparhii străine şi îndepărtate, şi să alunge pe cei pe care doreşte să-i schimbe, şi 
să facă tot ceea ce îi place potrivit puterii sale arbitrare, să fiti încredinţat că toate acestea ar duce la pieire 
ŞI (...) neoránduiala ar cuprinde întregul pământ.” 

Faptul cá Humbert se sprijinea pe falsul document al Donafiei lui Constantin era cu totul de 
neacceptat pentru bizantini. Ceea ce avea de spus Humbert era mult prea nou, iar critica adusă de el 
practicilor liturgice ortodoxe le jignea sentimentele patriotice. Purtarea lui Humbert era aşa de 
nediplomaticá si jignitoare, încât nu numai cá nu a reuşit să-i întoarcă pe bizantini împotriva Patriarhului, 
ci întregul cler bizantin şi-a strâns rândurile în jurul lui Kerularie. 


Nichita Stithatul, călugărul studit. În replică, un călugăr de la Mănăstirea Studion, Nichita 
Stithatul, s'a adresat Bisericii Romei în termeni foarte curtenitori. Însă el critica practicile legate de 
pâinea nedospită, postul de Sâmbăta, interzicerea preoţilor căsătoriți şi săvârşirea Liturghiei obişnuite în 
locul Liturghiei darurilor în Postul Mare. Humbert a văzut tratatul şi l-a tradus în latină, pierzându-și 
cumpătul cu totul. El a dat la iveală un pamflet grozav de insultător la adresa lui Nichita Stithatul, 
traducându-i numele prin „Pectoratus”, ceea ce, spunea el, înseamnă „fiara ce se târăşte pe burtă.” Apoi a 
declarat cá „Pectoratus trebuie să fi ieşit dintr'un bordel, nu dintr'o mănăstire.” Fără a răspunde criticilor 
călugărului studit, Humbert încheia cu un contraatac asupra unor practici greceşti, precum amestecul de 
apă caldă în Sfânta Împărtășanie. 

Patriarhul Mihail se tinea încă deoparte. El ştia fără îndoială că Împăratul voia cu orice pret să 
jertfească Biserica Greacă papalității, pentru a dobândi oarecare ajutoare pentru tronul său. Pe de altă 
parte, Împăratul Constantin se temea că furia lui Humbert putea periclita alianţa politică pe care o dorea. 
Apoi Împăratul l-a pus pe Nichita Stithatul să-şi retracteze tratatul si să-şi ceară scuze de la legatii latini. 
Umflându-se de mândria victoriei, Humbert a forțat nota, ridicând problema lui Filioque. Deşi această 
provocare i-a iritat pe bizantini, totuşi Patriarhul a rămas tăcut, ignorând pe legati. 


Bula de excomunicare. Răbdarea Cardinalul Humbert se apropia de sfârşit. Deşi ştia că Papa 
murise, în ziua de Sâmbătă, 16 Iulie 1054, în ochii întregii obşti adunate pentru Liturghie, Humbert şi 
colegii săi au năvălit în Biserica Sfânta Sofia. După ce se plânseră cu glas mare de îndărătnicia 
patriarhului Mihail, puseră pe altar o Bullă de excomunicare a lui Mihail Kerularie, a lui Leon din Ohrida, 
a lui Mihail Constantin, cancelarul patriarhal, şi a tuturor celor ce urmează lor. În Bulla de excomunicare 
se putea citi printre altele: „Mihail şi adepţii lui, vinovaţi de sus-pomenitele greşeli şi de neruşinare, (...) 

dimpreună cu toti ereticii, dimpreună cu diavolul şi îngerii lui.” Apoi latinii ieşiră din Biserică scuturánd 
praful de pe picioarele lor. Un diacon a alergat după ei, implorându-i să ia Bulla înapoi. Ei au refuzat, iar 
diaconul a aruncat-o pe stradă. Ea a fost ridicată şi dusă în final la Patriarh. 

Documentul a fost apoi tradus pentru Patriarh. Este de necrezut cum un om cu învăţătura lui 
Humbert a putut să scrie un manifest atât de jalnic. Documentul începea prin a refuza lui Kerularie, atât 
personal cát şi ca Episcop al Constantinopolului, titlul de Patriarh. Se pretindea că toti cei ce îl sprijină pe 
Kerularie sânt vinovaţi de simonie. Cât de ciudat era ca Humbert să acuze pe bizantini de un viciu despre 
care ştia bine că predomină în Biserica sa din acea vreme. El îi acuza pe bizantini de multe alte lucruri 
precum: că încurajează castrarea (practică ce era îngăduită şi la Roma), că insistă să-i reboteze pe latini 
(lucru ce nu era adevărat pe atunci), cá îi lasă pe preoți să se căsătorească (lucru neadevărat, căci un 
bărbat căsătorit putea deveni preot, dar un bărbat deja hirotonit nu se mai putea căsători), că botează 
femeile aflate în chinurile naşterii, chiar şi dacă erau pe moarte (o bună şi veche practică creştină), cá 
refuză împărtăşania bărbaţilor cu bărbile rase (lucru neadevărat, deşi ortodocşii dezaprobă pe preoții raşi) 
si în final, că au scos o porţiune din Crez (ceea ce era exact opusul adevărului!). După asemenea afirmații 
eronate, plângerile referitoare la închiderea bisericilor latine din capitală şi la nesupunerea față de Papa şi- 
au pierdut orice efect. Anathema finală era urmată de afirmația că de atunci înainte Mihail Kerularie şi 
aderentii săi vor fi cunoscuţi ca eretici prozimifi (adică ai pâinii dospite). 

Patriarhul Mihail a dus îndată împăratului o traducere grecească a Bullei. Împăratul a fost profund 
şocat, fiindcă tocmai îşi luase rămas bun de la legaţi în chip prietenesc, sperând că planul său de alianţă 
politică s'a realizat. La început Împăratul nu a vrut să-i recheme în capitală. Apoi a dat înapoi, fiind de 
acord să trimită un mesager care să ceară versiunea latină originală a Bullei. Mesagerul i-a ajuns la 
Selimbria şi s'a întors cu o copie a textului. Astfel Împăratul a văzut că traducerea Patriarhului era 
corectă. Atunci Împăratul a trimis un alt mesaj, poruncind ca legatii să se întoarcă în capitală ca să explice 
în fata unui sinod ce vor să spună. Legatii au refuzat şi şi-au continuat călătoria. 


Excomunicarea lui Humbert. Patriarhul Mihail era mâhnit de această ruptură şi se temea de 
reacția curții împărăteşti. Prietenii Patriarhului făcuseră ca cuprinsul Bullei să fie cunoscut în toată 
cetatea. Bizantinii obişnuiţi, sătui de aroganta legatilor, erau mânioşi pe purtarea cordială a Împăratului si 
mulţi erau convinşi că Împăratul este în înţelegere cu ei. Au izbucnit răscoale şi demonstraţii. Împăratul 
Constantin, dându-și seama că opinia publică susținea Biserica împotriva lui, a anunțat cá va pedepsi pe 
traducătorii care colaboraseră cu legatii. Apoi Împăratul a pus să fie arestate rudele lui Arghir care se 
aflau atunci în capitală şi a poruncit ca un exemplar al Bullei să fie ars în public. Astfel răscoalele s'au 
liniştit. 

Apoi Sâmbătă, 24, Iulie, s'a ţinut un Sinod care să răspundă la toată această afacere. Sinodul a 
declarat că nişte bărbaţi nechibzuiti din Apus l-au excomunicat pe Patriarh şi pe toti cei ce refuzau să se 
conformeze dogmei latine despre Duhul Sfânt şi practicilor lor de a se rade şi de a avea preoți celibatari. 
Se dădea în întregime textul Bullei şi textul decretului Împăratului Constantin prin care poruncea ca Bulla 
să fie arsă. Scrisorile aduse de legaţi au fost citate şi s'a spus că erau opera lui Arghir. Apoi Humbert şi 
ceata sa au fost excomunicați în mod solemn, căci veniseră în „de Dumnezeu păzita cetate ca un trăsnet 
sau ca o furtună sau, mai bine zis, ca nişte mistreți sălbatici, spre a răsturna adevărul.” 

Totuşi redactarea era făcută cu grijă, astfel încât să nu implice papalitatea sau Biserica Apuseană în 
general. Vinovatii erau cei trei legati şi nepopularul dregător Arghir. Astfel se lăsa cale deschisă pentru 
oricare papă, ca să reia prieteneşte negocierile cu Constantinopolul, dacă recunostea cá Humbert actionase 
depăşindu-şi puterea legală sau autoritatea. Eşecul acelor legaţi nu a compromis papalitatea. Următorul 
papă ar fi putut respinge acțiunile acestor legati fără a-şi pierde ceva din prestigiu. Situaţia relațiilor dintre 
Biserici nu se inráutátise, cu excepția unui resentiment sporit. 


Consecințele. Tradiţia spune că evenimentele din 1054 marchează ruptura finală dintre Roma şi 
Bisericile Răsăritene. Aşa cum am menţionat anterior, deşi nici un Papă nu mai fusese pomenit în 
dipticele din Constantinopol din 1009, totuşi contactul dintre Roma şi Constantinopol nu era întrerupt cu 
totul. 

La Constantinopol, episodul cu Humbert a fost socotit doar ca o criză internă în care Patriarhul 
Mihail câştigase o victorie asupra Împăratului Constantin. Însă în Apus incidentul a fost luat mult mai în 
serios. De ce? Pe atunci reforma papalității făcea ca evenimentele ce priveau Roma să fie urmărite cu un 

avid interes în întreaga Biserică Apuseană. Neaşteptatul atac bizantin asupra practicilor lor a stârnit o 
publicitate ostilă mai mult decât orice altceva. 

De atunci încolo Roma şi Constantinopolul au rămas permanent divizate. În ochii Apusului grecii 
erau acum doar nişte schismatici nedemni de încredere. Scopul apusenilor avea să fie de acum înainte 
acela de a săvârşi, fie amical, fie cu forța, unirea Bisericilor în condiţiile lor. Între timp grecii intretineau o 
constantă activitate polemică împotriva ereticilor latini care a exacerbat neintelegerea, resentimentul şi 
ura. 

Patriarhul Mihail îşi sfătuia turma: „O, voi cei ce sánteti ortodocşi, fugiți de tovărăşia celor ce au 
primit pe ereticii latini şi care-i privesc ca pe cei dintâi creştini în soborniceasca şi sfânta Biserică a lui 
Hristos!” Căci, aşa cum spunea el ceva mai încolo, „Papa este eretic.” Deci de acum nu mai era doar 
acuzaţia de schismă, ci de erezie. 

Totuşi multe ţineau de personalitățile implicate. Cardinalul Humbert nu era defel stânjenit de 
grosolana sa comportare în această afacere. De fapt el şi-a citit raportul ca şi cum ar fi fost un triumf, iar 
Apusul l-a crezut pe cuvânt. Până la moartea sa din 1061 el a rămas cel mai influent om din Curia Papală 
(numele colectiv pentru organele executive, administrative şi juridice ale guvernului central al Bisericii 
Romei, sub domnia absolută a Pontifului). Colegul de legatie al lui Humbert, Frederick de Lorena, Abate 
de Monte Cassino, a devenit curând Papá, cunoscut ca Stefan al IX-lea (1057-1058). Si el era un înfocat 
reformator si un sustinátor al autoritátii Scaunului Romei. 

De asemenea, cel mai bun prieten al lui Humbert, Hildebrand, a devenit Papa Grigorie al VII-lea 
(1073-1085), cel ce a produs Dictatus Papae, poate cea mai faimoasă dintre toate declaraţiile despre 
pretenţiile şi prerogativele papale, îndreptată împotriva teoriei pentarhiei (cele cinci patriarhate). El a 
dezvoltat propria teorie conform căreia puterea spirituală a Papalității, în comparaţie cu puterea laică a 
împăraţilor şi regilor era ca soarele faţă de lună. În timpul administraţiei sale, juriştii Curiei au început să 
pună teoria în termeni juridici şi practici. 

Iată deci că Biserica Romei nu a avut niciodată intenţia de a repudia acțiunile legatilor. Dimpotrivă, 
ei i-au îndreptăţit, până când apusenii au ajuns să creadă că atacul neprovocat al lui Kerularie fusese 
pedepsit legitim şi în chip cuvenit prin excomunicare. Întrucât Kerularie şi cei dimpreună cu el nu au 
cerut niciodată „absolvire” de la Biserica Romei, ei se găseau „în schismă”. Deşi Humbert avusese grijă 
să nu incrimineze întreaga Biserică din Constantinopol în excomunicarea sa, totuşi dacă aceşti oameni 
continuau să aleagă şi să sprijine episcopi schismatici, atunci, desigur, erau şi ei schismatici. 

Această interpretare nu a prins rădăcini în cugetele apusene decât peste mai bine de un secol. Marea 
massá a populaţiei a reacţionat foarte calm la separare. Pentru o vreme, multi nici nu au fost conştienţi de 
deosebirea dintre învățăturile Constantinopolului şi ale Romei. Ruptura a fost resimţită imediat doar de 
către cercurile oficiale, de către cler şi guverne. Prin veacul al XIV-lea grecii recunoşteau că schisma 
avusese loc în vremea Patriarhului Mihail. Ei erau íincredintati cá el răspunsese atacului papal în mod 
corect prin excomunicarea Papei, spunând apoi Patriarhilor Răsăriteni să-l recunoască în viitor ca Patriarh 
mai mare. 

Ruptura din 1054 a făcut ca Patriarhul Constantinopolului să devină complet independent de preten- 
tile papale. Aceasta a sporit şi autoritatea sa în lumea slavă si în cele trei patriarhii răsăritene. Însă din 
punct de vedere politic ruptura avea să se dovedească îngrijorătoare. Bizantinii ştiau că au nevoie de 
ajutor spre a stăvili valul turcilor răsăriteni. 


Patriarhul Petru al Antiohiei. Adevărata tragedie a episodului din 1054 a fost creşterea 
resentimentului de ambele părți. Patriarhul Mihail a căutat să obţină sprijinul colegilor săi răsăriteni. 
După ce legatii latini au părăsit capitala, Kerularie a scris o scurtă dare de seamă a vizitei lor prietenului 
său, Patriarhul Petru al Antiohiei. În prima scrisoare el lăsa să se înțeleagă că întreaga Biserică Ortodoxă 
fusese excomunicată. Ceva mai târziu el a scris o dare de seamă mai exactă a acelui episod şi a adăugat o 
listă a credințelor şi practicilor apusene pe care le socotea greşite. Principalele sale obiecţii au fost 
folosirea lui Filioque şi pâinea nedospită. Patriarhul Petru i-a răspuns, dar fără a fi cu totul de acord. El 
credea cá Arghir era principalul rău. După părerea sa, pâinea nedospită era indezirabilă, dar în privința 
controversei despre Filioque era nevoie de iconomie. El admitea că adăugire la Crez era greşită, dar scria 
că „Nu trebuie să cerem de la ei aceeaşi acrivie pe care o cerem de la cercurile noastre cu o înaltă 
învăţătură. Este de ajuns dacă ei mărturisesc Taina Treimii şi a Întrupării.” În încercarea de a media între 
cei aflați în dispută, el a sugerat chiar lui Kerularie că „poate au pierdut copiile actelor vechilor Sinoade.” 
El îi socotea pe latini frati creştini, iar abaterile lor ar fi trebuit privite cu dragoste ingáduitoare atâta 

vreme cât nu încearcă să impună practicile lor altora. Cu toate acestea, pretenția Papei de a dicta 
Bisericilor din Răsărit era de neacceptat pentru ele, mai ales că teoria colegialitátii celor cinci Patriarhate 
era universal acceptată în Răsărit. 

Patriarhul Mihail Kerularie avea destule necazuri ca să mai deschidă o controversă cu Patriarhul 
Petru. Prin Patriarhul Antiohiei, au fost anunţaţi de separare şi patriarhii Alexandriei şi Ierusalimului. În 
ciuda sărăciei izvoarelor asupra acestei probleme, se poate afirma cu certitudine că celelalte trei 
patriarhate au rămas credincioase Ortodoxiei şi au sprijinit Patriarhia Constantinopolului. 

Kerularie a rămas figura dominată în stat până la moartea Împăratului Constantin al IX-lea în 
Ianuarie, anul următor. Urmaşa lui a fost Theodora, ultima din dinastia Macedoneană, o împărăteasă ex- 
trem de populară. În dorinţa sa de a-l opri pe Kerularie să se mai amestece în treburile statului, ea i-a spus 
odată pe un ton acru să-şi vadă de treburile lui şi să se ocupe de cele ale Bisericii. Ea a domnit doar 
optsprezece luni şi a fost urmată de Mihail al VI-lea Stratiotikos (1056-1057) care s'a dovedit a fi un 
împărat slab. Istoricii cred că Kerularie a luat parte la complotul politic pentru aducerea pe tron a lui Isaac 
I Comnenul (1057-1059). Totuşi Comnenul nu s'a lăsat intimidat atunci când Kerularie a început să se 
amestece în treburile lumeşti. Kerularie a mers până acolo încât a purtat pantofi de purpură, simbolul 
rangului împărătesc. Apoi popularitatea lui Kerularie în capitală a început să scadă. Nimeni nu era 
pregătit să tolereze un patriarh care se vedea pe sine împărat. Isaac, sigur pe ajutorul armatei, l-a depus pe 
Kerularie. 

Patriarhul Mihail Kerularie, cinstit de unii şi socotit de alții ca principal arhitect al schismei, nu a 
supravieţuit mult dizgratiei şi depunerii, răposând după câteva zile spre sfârşitul anului 1058. A fost 
îndată canonizat prin aclamarea poporului. Împăratul a fost silit de opinia publică să-i facă o 
înmormântare măreață. Următorul patriarh a aşezat o prăznuire anuală în cinstea lui. 


Răspunsul lumii ortodoxe. Din momentul când papalitatea a încercat să impună autocratia asupra 
celorlalte patriarhate, a existat o puternică reacţie în toate aceste Biserici. În Răsărit se credea că 
guvernarea Bisericii trebuie să fie în mâinile celor cinci Scaune istorice — Roma, Constantinopol, 
Alexandria, Antiohia şi Ierusalim. Biserica Apuseană cerea ca autoritatea Papei asupra tuturor Bisericilor 
creştinătăţii să fie neîndoielnică şi deplină. 

Ideea colegialitátii era expresia universalitátii Bisericii. Din punctul de vedere bizantin aceasta 
punea la adăpost drepturile lui sacerdotium pe care imperium nu trebuia niciodată să le încalce. Cele patru 
patriarhate orientale nu se opuneau ca Episcopul Romei să aibă cinstea de întâiul între egali. Aceasta însă 
numai atâta vreme cát Papa mărturisea adevărata Credinţă. El a pierdut această cinste când a adoptat 
erezia lui Filioque. Însă pentru mentalitatea latină ideea pentarhiei era socotită ca foarte primejdioasă şi 
chiar în directă opoziție cu primatul Bisericii Romei. 

Patriarhul Mihail Kerularie nu a fost decât interpretul plângerilor înaintate de creştinătatea 
răsăriteană. E] nu ar fi avut niciodată destulă influență pentru a impune plângerile sale Răsăritului creştin. 
Ceea ce făcuse forţa lui Fotie contra Papalității a fost faptul că toate Bisericile din Răsărit au fost cu 
dânsul, cu toate intrigile politice, influenţa împăraţilor, silnicia papilor şi ura inversunatilor săi duşmani. 
Patriarhul Mihail nu avea nici învăţătura, nici geniul, nici virtuțile Sfântului Fotie; însă el vorbea în 
numele Răsăritului, şi Răsăritul s'a recunoscut în protestările sale împotriva înnoirilor Romei.” 


25 Cf. Guettée, Papalitatea schismatică, op. cit., p. 245. 

Astfel, pentru Biserica Romei unire însemna supunerea Bisericii Răsăritene faţă de Roma. Pentru 
bizantini, unirea însemna ca Episcopul Romei să renunţe la înnoirile lui. Astfel avea să-şi recapete locul 
de cel dintâi Patriarh şi să fie din nou pomenit în diptice. El avea să primească toată consideratia şi toate 
titlurile onorifice datorate lui. Totuşi cu toții ştiau că va fi greu să se pună de acord aceste păreri. 

În final, partidele politice din Bizanţ au ajuns a fi clasificate după atitudinea lor faţă de Apus; a fi un 
latinofron, adică latino-cugetător, însemna a avea şi a arăta simpatie faţă de latini, ceea ce era tot una cu a 
fi un trădător al Ortodoxiei.2% 


?9 Charles Diehl, Byzantium: Greatness and Decline, op. cit., p. 216. 
82 


CAUZELE SIMTÁMINTELOR 
POTRIVNICE UNIRII ÎN RÂNDUL BIZANTINILOR 


Pe la mijlocul veacului al treisprezecelea, Bisericile creştinătăţii răsăritene şi apusene erau conştient 
separate. Neintelegerea dintre Patriarhul Mihail Kerularie şi Cardinalul Humbert fusese un episod amar şi 
nefericit în istoria bisericească. Neîndoielnic, el a creat o atmosferă de schismă, dar nu era nici primul şi 
nici ultimul incident în nefericita poveste. "6! 

Dezaprobarea Bisericii Rásáritene fatá de odioasa adáugire a unui cuvánt in Crez era cát se poate de 
realá. Din motive politice, ea reprezenta triumful influentelor germane la Roma, pricinuind astfel refuzul 
Patriarhului de a include numele Papei în diptice. Pe lângă aceasta, trebuie amintit cá oamenii de rând, 
conduşi de călugări, erau mişcaţi de o pasionată loialitate față de Crezul lor, de Liturghia şi tradițiile lor, 
despre care credeau că sânt dumnezeieste poruncite; ei credeau cá este un păcat să le părăsească. 

Având în vedere obiceiurile, interesele şi ideile divergente, schisma între creştinătatea răsăriteană şi 
cea apuseană era inevitabilă, împreună cu criza pricinuită de o extraordinară coincidență a evenimentelor 
politice din secolele unsprezece şi doisprezece. Un aspect şi mai serios al adăugirii la Crez a fost faptul că 
ea a ridicat problema dreptului Papei de a fi arbitrul absolut al învățăturii creştine. Dacă Bisericile 
Apusene au schimbat unilateral Crezul Sinoadelor, punând la îndoială autoritatea şi insuflarea Părinților 
Bisericii, prin aceasta trebuiau automat să cadă în erezie, în ciuda oricărei sentinţe a Papei. Răsăritul a 
văzut în dispută un atac direct asupra întregii sale înţelegeri a ocârmuirii şi dogmelor Bisericii. 

Remarcabila reformare a papalității neglijente şi decadente, condusă mai întâi de împărații apuseni 
ŞI apoi, în timpul vremelnicei eclipse a Imperiului Apusean, de către Biserica însăşi, a dus la o agresivă şi 
imperialistă politică bisericească din partea Papilor. Papalitatea a încurajat pe normanzi, ca membri ai 
Bisericii Latine, în invaziile lor din Sudul Italiei stăpânit de bizantini. Ca răspuns la această agresiune, 
bizantinii nu au putut să reacționeze în forță, căci aveau de făcut faţă unui duşman mult mai periculos — 
turcii din răsărit. 

Primele cruciade. În 1095, când Papa Urban al II-lea (1088-1099) a ţinut marea sa predică la 
Clermont, lansând Cruciada Întâi, turcii amenințau Bosforul. Astfel, în Răsărit, împărații erau deosebit de 
grijulii să păstreze bunele relaţii cu Apusul. Văzute în perspectiva istoriei, Cruciadele, în unele aspecte, 
şi-au pus pecetea pe dezvoltarea politică a Europei apusene. Unul dintre principalele scopuri ale Papei 
Urban în propovăduirea Cruciadelor a fost acela de a găsi o ocupație mai folositoare pentru turbulentii şi 
războinicii baroni care îşi cheltuiau energia în războaie civile. Deşi transferul unui larg segment din acest 
element nesupus a servit neîndoielnic la întărirea puterii monarhilor din Apus, papalitatea a beneficiat şi 
ea. Întrucât Cruciadele erau lansate de Papa, succesul lor iniţial a sporit mult prestigiul şi puterea lui. Toţi 
cruciații aparțineau turmei sale; deci cuceririle lor erau cuceririle sale. 

Curând însă s'a iscat o cruntă ceartă între Împăratul Alexie I Comnenul şi cruciați pentru cetatea 
Antiohiei, ocupată de latini, şi pentru Biserica sa istorică, ceea ce a aruncat creştinătatea latină şi cea 
ortodoxă intr' o opoziţie clară. Mai spre sud, întemeierea regatului franc al Ierusalimului a agravat relaţiile 
dintre latini şi ortodocşii care trăiau acolo, al căror ocrotitor era Împăratul. 

Cruciadele a Doua şi a Treia au sporit antipatia între cetăţenii bizantini de rând pe de-o parte, şi 
soldații obişnuiţi şi pelerinii din armatele cruciate pe de alta. Cu toate acestea, de-a lungul veacului al 
doisprezecelea au existat influenţe politice care au împiedecat în mod serios o ruptură mai largă. Deşi 
împăratul bizantin dezaproba cu tărie pe principele franc al Antiohiei, el găsea totuşi că regele franc al 
Ierusalimului putea fi de folos ca aliat. Împăratul avea nevoie si de prietenia politică a Papei pentru 
tentativele sale italiene, ca să-l sprijine împotriva normanzilor din Sicilia şi Imperiului Apusean. Influenţa 
personală a Papei a fost mereu folosită spre a împiedeca o ruptură gravă. 

Totuşi principala tragedie a Cruciadelor a fost profunda neînțelegere generată până la nivel popular 
între creştinii răsăriteni si cei apuseni. Bizantinii găseau ideea unui război sfânt de neînțeles şi 


26l Sir Steven Runciman, 7he Eastern Schism, Oxford University Press, Londra, 1956. 

respingătoare. (Aşa cum a dovedit istoria, asemenea atitudini apusene aveau să ducă în Apus la 
Inchizitie.) Efectele mişcării cruciate, care la început adusese unele avantaje materiale Imperiului, au 
sporit cu timpul neîncrederea şi antipatia reciprocă între Bizanţ şi Apus. 

Bizantinii erau dornici de aliați împotriva turcilor, dar nu se puteau implica în războaiele din 
Palestina. Între timp, cruciații apăreau în ochii bizantinilor ca nişte soldati nesupusi şi lacomi care au 
venit să ceară să fie tratați ca nişte oaspeți dragi. Era un lucru groaznic pentru bizantinii de rând să 
privească marile oştiri din Apus mărşăluind prin teritoriul lor, după cât se părea la ordinele Papei, jefuind 
totul in cale. Ei îi găseau pe apuseni a fi grosolani, nelegiuiti şi lipsiţi de respect, cu o agresivitate 
nelalocul ei si nediplomatică. Pe deasupra, bizantinii au fost profund socati de preoții înarmaţi si 
combatanți din armatele cruciate, căci canoanele apostolice depun pe orice episcop, preot sau diacon care 
loveşte un credincios sau necredincios.?? 

Cruciații, la rândul lor, credeau cá au intenţii nobile — desi îşi executau cu sălbăticie telurile — prin 
faptul cá vin să „salveze” creştinătatea răsăriteană. Ei rămâneau surprinşi si jigniti când nu erau primiți cu 
căldură şi nici cu deplină cooperare. Ei nu puteau înţelege de ce bizantinii nu le împărtăşeau arzătoarea 
dorință de a merge să lupte cu necredincioşii. 

Neintelegerile au apărut încă de la început, căci mii de ostaşi şi pelerini apuseni s'au trezit intr'un 
pământ unde limba, obiceiurile şi religia păreau ciudate şi incomprehensibile — deci greşite. Cruciații nu 
şi-au dat seama că obiceiurile lor distructive nu aveau cum să le aducă afecțiunea şi respectul victimelor 
lor bizantine. Ca urmare, cruciații s'au simțit răniți, mániosi si invidioşi. Totuşi până în veacul al 
doisprezecelea bizantinii de rând au crezut cá apusenii obişnuiţi sânt nişte adevărați frati creştini, oricât de 
deplorabile ar fi fost obiceiurile lor. Cu timpul însă antipatia şi neîncrederea au sporit. Dezbaterile dintre 
Biserici doar inráutáteau lucrurile, evidențiind deosebirile nu numai în privinţa concepțiilor şi intereselor 
politice, dar şi în practica religioasă şi în theologie. 


* Canonul apostolic XXVII. 
84 


Interesele comerciale. Contemporană cu Cruciadele, şi în parte afectată de ele, a fost creşterea şi 
agresivitatea comercială a puterii republicilor maritime italiene, mai ales a Veneţiei, în veacurile 
unsprezece şi doisprezece. Grecii protestau împotriva lăcomiei si insolentei acestor străini. În timpul 
dinastiei Comnenilor (1081-1185) Constantinopolul era plin de latini. Evstathie din Thessalonic ne spune 
că spre sfârşitul domniei Împăratului Manuil (1143-1180) erau nu mai puţin de 60.000 în capitală. 

Cetăţeanul de rând era foarte iritat de numărul mare de negustori italieni care se stabileau în Con- 
stantinopol şi în alte oraşe mari ale Imperiului, dominând viaţa comercială. Situaţia economică disperată a 
bizantinilor i-a făcut pe împărați să le dea concesii şi privilegii comerciale în schimbul ajutorului naval şi 
financiar. Când la sfârşitul secolului unsprezece a izbucnit o criză, Împăratul a avut nevoie de ajutorul 
cetăților maritime italiene. El le-a plătit dându-le concesii comerciale mai mari decât cele de care se 
bucurau supuşii lui. Astfel întregul comerț international bizantin a trecut în mâinile latinilor. Aroganta 
prosperitate a negustorilor italieni era o necontenită pricină de iritare pentru bizantini şi aceasta a 
contribuit mult la antipatia populară faţă de latini. Era cu neputinţă ca un constantinopolitan sau un 
thessalonicean să nu fie înfuriat de aceşti trufaşi apuseni umblând tantosi pe străzile lor şi prin bazare şi 
imbogátindu-se pe seama negustorilor locali. Pe deasupra, ei şi-au adus proprii capelani şi li s'a dat voie 
să-şi ridice biserici latine, sporind astfel mânia publică. 


Armata. Comandanți şi mercenari străini luptau în armata Împăratului, alcătuită din lombarzi, 
francezi, englezi si germani. Împăratul Manuil I chiar şi-a reînarmat cavaleria în stil latin. Latinii deţineau 
poziții importante şi în administraţie şi diplomaţie. Un asemenea favoritism strigător la cer displăcea 
grecilor, ducând la scăderea popularității Împăratului. 


Cruciada a IV-a şi jefuirea Constantinopolului. Marea tragedie a Cruciadelor nu este faptul că au 
eşuat în misiunea lor, ci că au reuşit să distrugă Bizanțul. Oroarea jefuirii Constantinopolului la 13 aprilie, 
1204, a produs o intensă ură ce nu a putut fi uitată. Cruciada a Patra a fost rezultatul logic al antipatiei 
religioase, ambitiei politice, lácomiei economice şi antagonismului incurabil între două popoare şi două 
lumi. Ocuparea capitalei bizantine de către latini, cu aprobarea tacită a papalității, în aplauzele generale 
ale creştinătăţii apusene, dimpreună cu dezmembrarea teritoriului în folosul venețienilor, a dat o lovitură 
Bizanțului din care nu şi-a mai revenit niciodată deplin. El a fost atacat şi jefuit ca de nişte duşmani, nu ca 
de nişte frati creştini. 

Dacă ar fi fost după ostaşii cruciați de rând, capitala ar fi fost atacată şi jefuită mult mai devreme. 
Ceea ce s'a întâmplat în 1204 a fost o dramatică şi catastrofală criză care s'a dovedit prea mult pentru 
Bizanţ. Pe neaşteptate, o armată de cruciați, împinşi de propria rapacitate nelegiuită şi îndemnați de 
calculata lăcomie a venețienilor, a profitat de o conducere cu totul incapabilă la Constantinopol. Slabii 
împărați din dinastia Anghelilor (1185-1204) au fost neputincioşi să oprească ostilitățile. 

Cetatea, necucerită din vremea lui Constantin cel Mare, care rezistase asediului perşilor, arabilor, 
avarilor şi bulgarilor, a devenit acum prada cruciaților şi venețienilor. Când o armată cucereşte cel mai 
bogat oraş din lume, nu te poti aştepta la o purtare bună. Ei au jefuit vreme de trei zile, furând, violând si 
desfătându-se mai ales cu torturarea preoţilor ortodocşi. Comori fără de pret au fost risipite printre 
cuceritori şi multe au fost distruse cu barbarie. Istoricul francez al Cruciadei a Patra, Villehardouin, 

comenta: „De la facerea lumii, niciodată nu s'a luat din vreo cetate o asemenea pradă uriaşă.” Scriitorul 
bizantin Nikita Honiatis comenta: „Chiar şi saracinii sânt blânzi şi milostivi" în comparaţie cu aceste 
creaturi „ce poartă crucea lui Hristos pe umărul lor.” Ei au venit din Apus să lupte cu necredinciosii turci, 
dar s'au abătut din cale ca să jefuiască cea mai mare dintre cetățile creştine. 

Sfintele moaşte, multe adunate chiar de Sfânta Elena, au fost cárate în Franţa. Manuscrise de pret, 
multe din ele singurele copii păstrate ale unor opere clasice greceşti şi romane, au fost puse pe foc. Aghia 
Sofia, universal slăvită a fi printre cele mai frumoase biserici ale creştinătăţii, a fost scena celebrării 
victoriei jefuitorilor beti. Comorile bisericii au fost nimicite sau furate iar altarele ei au fost folosite ca 
mese de joc. Unii dintre cheflii, în necuviincioasa lor petrecere, au adus o prostituată şi au pus-o pe tronul 
patriarhal. Ce ironie ca armatele cruciaților, care îşi începuseră campania cu scopul mărturisit de a salva 
locurile sfinte de necredincioşi, să pângărească acum Constantinopolul care era afierosit Maicii 
Domnului! 

După ce au răvăşit şi jefuit marea Cetate, latinii au purces să întemeieze un Imperiu Latin cu un 
împărat franc şi un vicerege venețian cu care să împartă puterea. Tragica evoluţie a masacrului din 1204 a 
fost încununată de instalarea unui patriarh venețian la Constantinopol, Thomaso Morosini (1204-1211). 

Cei mai multi dintre clericii greci au fost deposedati de proprietățile bisericeşti şi oamenii au fost siliți să 
accepte supremaţia Bisericii Romei. În special, grecilor li se cerea să rostească Crezul cu Filioque, iar 
Sfânta Liturghie avea să fie săvârşită cu pâine nedospită. La începutul cuceririi, Papa Innochentie al III- 
lea (1198-1216) a poruncit ca grecii să fie lăsaţi să-şi păstreze ritualurile, dar acest lucru nu s'a respectat. 
De fapt grecii din sudul Italiei au fost îndemnați de Papa Martin al IV-lea (1281-1285) să cânte Crezul cu 
Filioque, sub ameninţarea cu excomunicarea. Unele practici feudale, caracteristice Bisericii Latine, au 
fost impuse de asemenea clerului grec, precum depunerea obligatorie a unui jurământ prin care se 
recunoştea autoritatea papală, săvârşit prin lovirea palmei cu a unui superior latin. Totuşi numeroşi clerici 
ortodocşi şi-au păstrat credinţa şi nu s'au supus acestor practici. O mărturie elocventă a adâncului 
resentiment ortodox faţă de stăpânii papali este dată de canonul latin al celui de-al Patrulea Sinod Lateran 
din Roma (1215), care se referă la obiceiul ortodocsilor de a resfinti altarele de fiecare dată când erau 
folosite de latini şi de a reboteza copiii după săvârşirea aceluiaşi ritual de către latini. Până la urmă a fost 
trimis chiar un legat papal la Constantinopol spre a dicta deciziile bisericeşti şi care, de fapt, a influențat 
deciziile politice. 

Numai după cucerirea parțială a imperiului lor de către latini bizantinii au înţeles deplin dezvoltările 
ce avuseseră loc în privința primatului papal. Pentru greci, simpla numire a unui Patriarh de către Papa, 
desemnarea episcopilor fără vreo consultare a sinoadelor şi fără confirmarea Împăratului erau experienţe 
la care nici nu visaseră. Dar ceea ce îi mânia cel mai mult pe greci era pierderea identității lor naționale, 
adică începerea latinizării Bisericii Greceşti şi a poporului. 

Împărțirea prăzilor a fost urmată de o brutală împărțire a Imperiului Bizantin, pecetluindu-i-se 
căderea. Sub dominaţia latină Constantinopolul, „Împărăteasa Cetátilor", se depopula constant datorită 
sărăciei şi foametei. Vreme de mai mult de cincizeci de ani Bizanțul a trebuit să-şi săvârşească lucrarea de 
reconstrucție în provinciile de la marginea imperiului. Totuşi cruciații nu au reuşit în încercarea de a 
anexa întreaga împărăție. 

Bizanțul a supravieţuit în trei părţi. În răsărit o ramură a dinastiei Comnenilor s'a aşezat în 
Trapezunt. În apus, o ramură a ultimei dinastii a Anghelilor s'a aşezat în Epir. Aproape de centru, 
Theodor I Laskaris, ginerele ultimului împărat, a întemeiat un stat în vechea şi sfânta cetate a Nikeii. 
Totuşi principate france au dăinuit în Grecia şi în insule încă două veacuri. Venețienii au dobândit şi ei 
câteva insule şi porturi cu valoare strategică şi comercială. 

Baldwin al II-lea (1217-1273) a fost ultimul împărat latin al Constantinopolului. În vremea domniei 
sale teritoriul regatului s'a restrâns şi tara era într'o situaţie financiară jalnică. Căutând cu disperare 
ajutor, Baldwin a vândut sfintele moaşte din Bizanţ lui Ludovic al IX-lea, regele Franţei. În 1261, alungat 
din Constantinopol de către Mihail al VIII-lea Paleologul (1259-1282), Baldwin a fugit şi şi-a căutat 
refugiu în Italia. Astfel, după mai mult de o jumătate de veac de exil la Nikea, în nord-vestul Asiei Mici, 
autoritățile imperiale au reintrat în capitală şi imperiul latin s'a prăbuşit. Totuşi imperiul reîntemeiat de 
Mihail Paleologul nu mai era puterea dominantă în răsăritul creştin. 


Relaţiile după recucerirea Cetăţii. Oricât ar părea de ciudat, aproape fiecare Împărat de după 
recucerirea Constantinopolului a încercat să ţină uşa deschisă reunirii Bisericilor, deşi majoritatea 
supuşilor bizantini nu ar fi sprijinit niciodată un compromis cu papalitatea. Massele au rămas neclintite în 
sila şi neîncrederea lor faţă de străini. Alături de ele se afla Biserica Ortodoxă, mai ales clericii de rang 
mai jos, mereu tulburati de ambițiile papale. Se pare că oriunde se stabileau latinii instalau o ierarhie 
latină care încerca să impună practicile şi dogmele latine asupra obştilor ortodoxe. 

Erau însă şi greci care împărtăşeau părerea Împăratului că imperiul nu-şi putea permite politic riscul 
unei duşmănii cu Apusul. Amenințarea turcească creştea mereu. Mai mult, unii simțeau că prin ruperea 
bisericească faţă de Apus s-ar fi rupt şi intelectualiceşte, rămânând în izolare culturală. Aceasta era 
adevărat, căci din contactul continuu, chiar neprietenesc, apărea un anume schimb intelectual şi social 
între Răsărit şi Apus. Totuşi, cât ajutor militar putea Apusul să dea? Mişcarea cruciată se dizolva. De fapt 
atunci când Papa Pius al II-lea (1458-1464) a propovăduit ultima Cruciadă, în 1464, turcii se pregăteau să 
treacă Dunărea. Venețienii şi genovezii, cu marile lor nave şi cu angajamente în Răsărit, ar fi fost nişte 
aliaţi foarte utili, dar aceştia nu ar fi cooperat niciodată unii cu alții. 

După recucerirea Cetăţii, Mihail al VIII-lea Paleologul era foarte speriat de pregătirile făcute de 
protejatul Papei, Carol de Anjou, regele Siciliei şi Neapolelui, de a reface Imperiul Latin. Ce a făcut 
Mihail? El a decis să deschidă tratative de unire cu Biserica Romei. În 1273, în ciuda protestelor Patriar- 

hului Iosif, Mihail a obligat un sinod să recunoască deplinul primat al Scaunului Romei. S'a mai decis ca 
orice cleric să aibă dreptul de a face apel la Roma şi ca numele Papei să fie pomenit la Dumnezeiasca 
Liturghie. În anul următor Mihail a trimis o delegaţie să anunţe supunerea sa faţă de Sinodul ţinut de Papa 
Grigorie al X-lea la Lion. Dintre vasele cu destinaţia Italia, cel care-i ducea pe doi înalți dregători oficiali 
ai curţii, o mulțime de clerici, de secretari, şi toate darurile împărăteşti pentru Papa, a naufragiat la Cape 
Malea, cu o mare pierdere de vieţi omeneşti. Se pare că la această misiune a Împăratului nu a luat parte 
nici un episcop mai remarcabil. 

Delegaţia a înmânat Papei scrisorile de la Împăratul Mihail, fără vreo dezbatere theologicá. La 
slujba bilingvă Crezul a fost rostit cu Filioque. Împăratul Mihail a rămas loial Unirii de la Lion, deşi nu a 
putut-o impune supuşilor săi ortodocşi. Refuzul Patriarhului Iosif de a accepta unirea a dus la schimbarea 
sa. 

Hartofilaxul loan Vekkos a fost numit patriarh (1275-1282). Era primul patriarh pro-unionist al 
Constantinopolului. El chiar a scris câteva tratate în care încerca să dovedească faptul că atunci când unii 
Părinți greci scriau despre purcederea Duhului Sfânt „prin Fiul” ei de fapt voiau să spună „de la Fiul.” 
Între timp Împăratul îi prigonea crunt pe cei ce i se împotriveau. Temnitele erau ticsite atât de nobili cât si 
de oameni sărmani. Schisma îi afecta pe toti, inclusiv familia imperială. 

În această perioadă latinii şi unioniştii au ocupat Sfântul Munte şi au omorât o mulţime de călugări 
athoniti care refuzau să-l pomeneascá pe Papa. Cele mai vestite locuri de mucenicie au fost Karyes, 
Iviron, Vatopedi şi Zografu, unde călugării au fost decapitati, spânzurați, înecaţi sau arşi de vii. 


Scolastica latină şi mistica orientală. În veacul al patrusprezecelea întreaga ceartă asupra unirii s'a 
mutat într'un alt plan. Amenințarea turcească creştea, amintirile neplăcute ale domniei latine în capitală se 
estompau, iar prigoana lui Mihail al VIII-lea a fost până la urmă uitată, cu excepția cercurilor monahale. 
De asemenea, un număr tot mai mare de negustori italieni se aşezaseră şi făceau negot în imperiu. Desi 
stârneau pizma, aceşti negustori au realizat şi un contact intelectual mai strâns între Răsărit şi Apus. De 
pildă Dimitrie Kidonis a tradus operele lui Thoma din Aquino în greceşte, care circulau printre 
intelectualii bizantini. Multi greci erau atraşi de o atât de completă interpretare filosofică a învățăturii 
creştine. Thomismul se întemeiază pe concepţia latină a Treimii, care pune accent pe unitatea Substantei 
în detrimentul deosebirii Persoanelor. Mulţi greci ezitau să abandoneze concepţia ortodoxă tradițională; 
pe deasupra, traducerea termenilor era problematică. 

O dată cu apariția lui Grigorie Palama, Biserica Greacă a dezvoltat dogma Energiilor Dumnezeieşti. 
De asemenea se dădea o formă mai rafinată interpretării tradiționale a teoriei Părinților greci despre 
legătura dintre Dumnezeu şi om. Pentru Apus însă aceasta era o erezie clară şi nu putea fi reconciliată cu 
thomismul. Pe atunci multi greci ajunseseră să privească thomismul cu simpatie, ceea ce a făcut ca multi 
dintre intelectualii bizantini anti-palamiti să fie favorabili unirii cu Roma. 


Diferenţele de limbaj 


Dezbateri theologice. Încercările de unire prin diverse dezbateri theologice au dezvăluit faptul că 
creştinătatea răsăriteană şi cea apuseană gândeau diferit despre Credinţă. Care deci ar fi autoritatea ultimă 
pe care ambele ar accepta-o? Cu siguranţă Scripturile, hotărârile Sinoadelor Ecumenice recunoscute de 
ambele părţi şi scrierile Părinților Bisericii socotiți a fi ortodocşi şi insuflati. În vreme ce oponenții erau 
ocupați să-şi arunce unii altora texte, unele manuscrise greceşti redate în latină erau adesea greşit citate şi 
traduse. Problemele lingvistice s'au adăugat diferenţelor de gândire. Pe deasupra, Părinţii greci erau 
uimitor de lipsiţi de curiozitate faţă de Părinţii latini, iar aceştia abia dacă erau ceva mai bine informati 
despre greci. 

Bisericile Răsăritene îşi hrăneau theologia din unicul izvor al Părinților, atât în pustiu cât şi în cetăţi, 
imbogátindu-si astfel comoara duhovnicească. Apusul rămânea o lume îndepărtată, ignorantá şi 
nefamiliară gândirii şi temperamentului bizantin. Deci neîncrederea a crescut. 

Roma a impus latina în slujbe, în relațiile bisericeşti, în scrieri şi în expunerea gândiri theologice, şi 
chiar în treburile cotidiene ale clasei intelectuale. Gândirea latină, cu aplecarea ei spre precizie şi lega- 
lism, împreună cu tendința ei de a diseca şi a desface toate fenomenele în părțile lor componente, 
aşezându-le în ordine, a dezvoltat o altă plasare a accentelor față de cea a rásáritenilor. De pildă, ei erau 
mult mai interesaţi de aspectele formale şi tehnice ale validității Tainelor. Adevăratul înţeles al Euharistiei 
era ascuns sub prescriptii tipiconale, mişcări măsurate, stropi de apă bine stabiliti; existau nenumărate 
comentarii tipiconale asemănătoare unor cărți de bucate liturgice sau unor tratate de chimia hranei litur- 
gice. Aceasta avea să ducă la un cult tehnic exact pentru ei, dar mort lăuntric. Poate că precizia s'a 
dezvoltat, dar duhul, „sufletul” era pierdut. 

Credincioşii ortodocşi veneau dintr'un trecut istoric de lupte cu ereziile hristologice din veacul al 
patrulea până în veacul al şaptelea. Astfel, ei puneau accentul pe ipostasurile Treimii. În Apus însă, 
oamenii Bisericii luptau cu arianismul goților şi cu popoarele germane politeiste, astfel că ei se 
concentrau asupra unității de esenţă a lui Dumnezeu. 

Peste prăpastia dintre Răsărit şi Apus nu se putea trece prea uşor. Generaţie după generaţie, Apusul 
se distanța de cultura grecească, pe când în Răsărit se întâmpla cel mai adesea exact invers. Theologia 
răsăriteană se afunda în cultura greacă şi îşi formula cea mai mare parte a gândirii sale pe asemenea 
structuri. De fiecare dată când theologii latini se întâlneau cu ortodocşi, aveau enorme dificultăți de a se 
înțelege. Apusul era incapabil să urmărească terminologia, formularea gramaticală şi felul de a gândi al 
grecilor. Ca urmare, grecii se plângeau de sărăcia latinei în a transmite terminologia theologică profundă. 
Este unul din motivele pentru care nu doreau să înveţe latina. 

Deşi essentia (esenţă) era singurul mod posibil de a traduce grecescul o0s.a, cele două cuvinte nu 
erau întotdeauna înţelese la fel. Pentru ortodocşi ,esenta" este în întregime simplă şi de necunoscut. 
Grecii preferau theologia apofatică, adică theologia negativă, însemnând că tot ce cunoaştem despre 
Dumnezeu este ceea ce nu cunoaştem si nu putem cunoaşte. Cauza şi principiul Fiinţării şi unităţii în 
Treime este ipostasul Tatălui. Tatăl, ca izvor al Dumnezeirii (phga.a qeotnj) în Treime, prin puterile Sale 
ipostatice cauzează naşterea Fiului si purcederea Duhului. El dă la iveală pe Fiul şi pe Duhul. Ipostasurile 
semnifică în acelaşi timp diversitatea şi unitatea în raport cu Tatăl, Care este principiu dar şi recapitulare 
(sugkefala..wsij) a Treimii. 

Sfântul Grigorie Theologul (cca. 329-391) scria: „După părerea mea, noi păstrăm pe unul singur 
Dumnezeu raportând pe Fiul şi pe Duhul la un singur Principiu, nici amestecándu-I, nici contopindu-T". "9? 

Cu o asemenea tradiție, ortodocşii nu puteau accepta adăugirea latină a lui Filioque. Ei ar fi putut 
folosi iconomia şi să treacă cu vederea diferenţele de ritual, dar să folosească iconomia spre a include o 
alterare a Crezului ar fi însemnat să întreacă limitele acesteia. Pentru cugetul latin, adăugirea răsărea logic 
din dogma apuseană despre Treime; în plus, ea a fost aprobată de suprema autoritate a papalității. Grecii 
erau pregătiți să spună doar că Duhul Sfânt purcede prin Fiul in Iconomia Dumnezeiască. Latinii nu 
respingeau theologia apofatică, dar tindeau să privească esenţa lui Dumnezeu într'o lumină mai ontolo- 
gică şi să subordoneze acesteia Persoanele Treimii. 

Persona nu este o traducere perfectă a lui ipostasis (2póstesi). Însă dacă ipostasis s'ar traduce prin 
substantia, care este ceva mai exact, iar persona ar traduce pe proswpon, s'ar naşte alte confuzii. Pentru 
apuseni, a numi Persoanele Treimii substanțe aduce a tritheism, pe când proswpon in greceste sugerează 
exteriorul, mai curánd decát personalitatea. Adeseori latinii si grecii interpretau cu bunácredintá acelasi 
text în mod diferit fiindcă cuvintele nu aveau aceeaşi conotație pentru fiecare. Se poate vedea acest lucru 
mai ales în cazul lui Marcu al Efesului la Sinodul de la Florenţa. 


Metode theologice diferite. Alti factori ce trebuie luaţi în considerare sânt metodele theologice şi 
marile deosebiri în concepțiile doctrinare. În perioada dintre sfârşitul veacului al unsprezecelea şi sfârşitul 
celui de-al doisprezecelea, în Apus s'a ajuns la un punct de cotitură decisiv, o dată cu începutul 
scolasticii. Apusul a evoluat spre un tip de cunoaştere analitică care, în rezumat, este rațională; ea are 
nevoie să definească forma exactă a lucrurilor, să le vadă independent unul de altul. Răsăritul a urmat 


* Sfântul Grigorie de Nazianz, Oratio XX, PG 35, 1073. 

calea tradiției. Astfel theologii latini, deprinşi cu scolastica, rămâneau adeseori interzişi văzând cum 
grecii se refugiau în tărâmul textelor patristice şi al canoanelor sinodale, refuzând să cedeze la 
argumentele lor raționale. 

Diferenţele culturale şi religioase au ajuns la limita critică în cursul controverselor, fiindcă chiar 
când pozițiile fundamentale erau identice, totuşi aproape totul era diferit, în sensul că era diferit resimțit, 
interpretat, analizat, exprimat şi trăit. 


Cerinţele papale. Nu, tragedia Schismei nu a fost doar o problemă de gelozii superficiale şi 
reciproce antipatii şi neincrederi. Ea a mers mai adânc, intemeindu-se pe tradiţii şi probleme theologice 
conflictuale. Cerinţele papale au fost sprijinite de agresiva opinie publică apuseană ce stăruia asupra 
supunerii Răsăritului. Însă când opinia publică din Răsăritul ortodox îşi amintea de Cruciade şi de 
Imperiul Latin, percepea supremaţia papală ca o sălbatică formă de dominație străină — nemailăsând loc 
de vreun compromis asupra purcederii Duhului Sfânt sau asupra pâinii Sfintelor Taine. Răsăritenii nu 
doreau să se supună Apusului — dar Apusul nu accepta nimic mai puţin decât supunerea. 

